
"A 
į JONO KRIKŠTYTOJO GIMIMO APREIŠKIMAS. 

„Judiejos karaliaus Erodo dienose buvo vienas kunigas 
vardų Zakarijas iš Abijo skyriaus. Jo žmona buvo iš Aarono 
dukterų, vardu Elzbieta. Juodu abu buvo teisūs Dievo akyvaiz- 
doje ir vaikščiojo nepeiktinai visuose Viešpaties įsakymuose ir 
įstatuose. Tačiau juodu neturėjo vaikų, nes Elzbieta buvo ne- 
vaisinga ir abudu buvo pasenusiu. Kada jis suvo skyriaus 
eilioje ėjo kunigo pareigas Dievo akyvaizdoje, atsitiko kad, 
kaip buvo kunigystės paprotys, per burtą jam teko įėjus į Vieš- 
paties bažnyčią, atnašauti smilkalus. Visa žmonių daugybė „sto- 
vėjo lauke, melsdamiesi smilkymo valandoje. Tuomet jam pa- 
sirodė Viešpaties Angelas, stovėdamas smilkalų altoriaus de- 
šinėje. Pamatęs jį Zakarijas nusigando, ir jį apėmė baimė. Bet 
Angelas jam tarė: Nebijok, Zakarijau, nes tavo malda išklau- 
syta; tavo žmona, Elzbieta, pagimdys tau sūnų; tu praminsi ji 
vardu Jonas. Iš jo bus tau džiaugsmo ir linksmybės, ir daugelis 
džiaugsis jo gimimu. Nes jis bus didis Viešpaties akyvaizdoje. 
Jis negers vyno ir svaiginančio gėrimo; dar savo motinos iščioje 
jis bus pilnas Šventosios Dvasios; jis pargrąžins daug Izraelio 
vaikų į Viešpatį, jų Dievą. Jis eis pirm jo su Elijo dvasia ir 
galybe apgręžtų tėvų širdžių į vaikus, netikinčiųjų į teisiųjų 
išmintį, prirengtų Viešpačiui tobūlos tautos. Tuomet Zakarijas 
tarė Angelui: Iš kur aš tai žinosiu. Nes aš senas ir mano žmo- 
na pasenusi. 

„Atsakydamas Angelas jam tarė: Aš Gabriėlis, kurs stoviu 
Dievo akyvaizdoje. Aš esu siųstas kalbėti tau ir tau paskelbti 
tos linksmos žinios. Štai, tu būsi nebylys ir negalėsi kalbėti iki 
dienai, kurioje tai įvyks, kadangi tu netikėjai: mano žodžiams, 
kurie įvyks savo metu. Tuo tarpu žmonės laukė Zakarijo ir 
stebėjosi, kad jis taip ilgai užtrūksta bažnyčioje. Pagaliau iš- 
ėjęs jis negalėjo jiems kalbėti. Tuomet jie suprato, kad jis tu- 
rėjo matyti bažnyčioje regėjimą. Jis aiškinosi jiems ženklais 
ir pasiliko nebylys!)“. 


1) Luk. 1, 5-22. 


JĖZAUS GIMIMO APREIŠKIMAS. 
N š 

„Angelas Gabriėlis buvo Dievo siųstas į Galiliejos miestą, 
kurs vadinasi Nazarėtas, pas mergaitę, pažadėtą vyrui, vardu 
Juozapu, iš Dovido namų; mergaitės gi vardas buvo Marija. 
Angelas, atėjęs pas ją, tarė: Sveika, malonės pilnoji, Viešpats 
su tavimi; tu pagirta tarp moterų. Ji, tai išgirdusi, nusigando 
jo žodžių ir manė sau, koks tai yra tas pasveikinimas. Angelas 
gi jai tarė: Nebijok, Marija, nes tu radai malonės pas Dievą. 
Štai, pradėsi įsčioje -ir pagimdysi sūnų ir praminsi jį vardu 
Jėzus. Jisai bus didis ir vadinsis Aukščiausiojo Sūnumi. Vieš- 
pats Dievas duos jam jo'tėvo Dovido sostą: Jis karaliaus Jo- 
kūbo namuose per amžius, ir jo karaliavimui nebus galo. Tuo- 
met Marija tarė Angelui: Kaip tai įvyks, kadangi aš nepažįstu 
vyro? Angelas atsakė ir jai tarė: Šventoji Dvasia nužengs ant 
tavęs, ir Aukščiausiojo galybė apdengs tave savo šešėliu; todėl 
ir Šventasis, kurs gims iš tavęs, vadinsis Dievo Sūnumi. Štai, 
tavo giminaitė Elzbieta, ir ji pradėjo sūnų savo senatvėje, ir 
šitas mėnuo yra šeštas tai, kuri vadinasi nevaišinga; nes nėra 
dalyko negalimo Dievui. Marija gi tarė: Štai, aš Viešpaties 
tarnaitė, tebūnie man taip, kaip tu pasakei. Po to Angelas at- 
stojo nuo jos“!). 


JONO KRIKŠTYTOJO GIMIMAS. 


„Elzbietai atėjo laikas gimdyti ir ji pagimdė sūnų. Jos kai- 
mynai ir giminės išgirdo, kad Viešpats buvo suteikęs jai didį 
savo gailestingumą, ir sveikino ją. 

Atsitiko, kad aštuntoje dienoje atėjo kūdikio apipiaustytų 
ir vadino jį jo tėvo vardu, Zakariju. Bet atsiliepdama jo moti- 
na tarė: Visai ne; jis vadinsis Jonas. Jie gi jai sakė: Nėra nė 
vieno tavo giminėje, kurs vadintųsi tuo vardu. Tuomet jie klau- 
sė: ženklais jo tėvą, kaip jis nori, kad anas vadintųsi. Jis, pa- 
reikalavęs rašomosios lentelės, parašė žodžius: Jo vardas Jo- 
nas. Ir visi stebėjosi. Tuojau atsivėrė jo burna, jo liežuvis at- 
sirišo, ir jis kalbėjo garbindamas Dievą. 


1) Luk. 1, 26-38. 


L 


Baimė apėmė visus jų kaimynus, ir visuose Judiejos kal- 
nuose buvo skelbiami visi tie dalykai. Visi girdėjusieji dėjo tai 
sau į širdį ir sakė: Kas, kaip manai, bus tas vaikas? Nes Vieš- 
paties ranka buvo su juo“!). 


JĖZAUS KRISTAUS GIMIMAS. 


„Anose dienose atsitiko, kad išėjo ciesoriaus Augusto pa- 
liepimas surašyti visą pasaulį. Tas pirmas surašymas buvo pa- 
darytas Syrijos valdovo Kirino. Ir visi ėjo įsirašydintų, kiek- 
vienas į savo miestą. Tai ir Juozapas, kadangi jis buvo iš Do- 
vido namų ir giminės, ėjo iš Galiliejos, iš Nazarėto miesto, i 
Judieją, į Dovido miestą, kurs, vadinasi Betliejus, kad įrašy- 
dintų draug su pažadėta sau moterimi Marija, kuri buvo 
neščia. 

Atsitiko gi, kad jiedviem tenai esant, atėjo jai metas gim- 
dyti, ir ji pagimdė pirmgimį savo sūnų, suvystė jį vystyklais ir 
paguldė jį prakartėje, nes jiems nebuvo vietos užeigoje. 

Toje pačioje šalyje buvo piemenų, kurie budėjo ir sergėjo 
per naktį savo bandą. Štai Viešpaties angelas atsistojo prie jų, 
ir Dievo skaistumas apšvietė juos. Jie labai nusigando; bet 
Angelas jiems tarė: Nebijokite! Nes štai aš skelbiu jums didį 
džiaugsmą, koks bus visai tautai, kad šiandien jums gimė Do- 
vido mieste Išganytojas; jis yra Kristus, Viešpats. Ir tas bus 
jums ženklas: rasite kūdikį suvystytą vystyklais ir paguldytą 
prakartėje. Ūmai atsirado prie Angelo daugybė dangiškosios 
kariuomenės, kurie garbino Dievą ir sakė Garbė Dievui aukšty- 
bėje ir ramybė žemėje geros valios žmonėms! r 

Angelams pasišalinus nuo piemenų į dangų, atsitiko, kad 
jie sakė vienas kitam: Nueikime lig Betliejui ir pamatykime 
tai, kas įvyko, ką Viešpats yra mums apskelbęs. Jie atėjo sku- 
bindamies ir rado Mariją, Juozapą ir kūdikį paguldytą pra- 
kartėje“?). 


1) Luk. 1, 57-66. 
2) Luk. 2, 1-16, 

A. Dievo malonė. 


1. Kas yra Dievo malonė. 


„Po kiek dienų Jėzus vėl įėjo į Kaparnaumą. Kuomet žmo- 
nės patyrė jį esant namuose, susiėjo taip daug, kad jie nebe- 
tilpo nė lauke pas duris, ir jis jiems sakė žodį. 

Tuomet atėjo pas jį nešdami stabu ištiktą žmogų, kurs bu- 
vo keturių nešamas. Negalėdami dėliai minios jo prinešti prie 
jojo!), jie nudengė stogą, kame jis buvo ir, padarę skylę, jie 
nuleidc žemyn guolį, kuriame gulėjo stabu ištiktasis. 

Jėzus, pamatęs jų tikėjimą, tarė stabu ištiktajam: Sūnau, 
tavo nuodėmės tau atleistos. 

Tenai sėdėjo kai kurie iš Rašto žinovų ir manė savo šir- 
dyse: Ką tasai taip kalba? Jis pikžodžiauja. Kas gali atleisti 
nuodėmes, jei ne vienas Dievas? Jėzus tuojau savo dvasia pa- 
žinęs, kad jie taip patys sau manė, jiems tarė: Kam jūs tai 
manote savo širdyse? Kas pigiau sakyti stabu ištiktajam: Nuo- 
dėmės tau atleistos? ar sakyti: Kelkis, imk savo guolį, ir 
vaikščiok? 

Bet kad žinotumėte žmogaus Sūnų turint ant žemės val- 
džios atleisti nuodėmes (jis tarė stabu ištiktajam) : Sakau tau: 
Kelkis, imk savo guolį ir eik į savo namus. Jis tuojau atsikėlė 
ir, pasiėmęs guolį, nuėjo visų akyvaizdoj, taip, kad visi stebė- 
josi ir garbino Dievą, sakydami: Niekuomet mes neesame ma- 
tę nieko panašaus?). 

Taip Evangelistas Morkus aprašo Jėzaus padarytą didelį 
stebūklą. Jėzus išgydė ligonio kūną ir sielą. Pamanykim, koks 


1) Prie Jėzaus. 
2) Morkus 2, 1-12. 


buvo jam džiaugsmas. Jėzus suteikė tam sutrauktam dvi do- 
vanas: kūnui sveikatą ir sielai nuodėmių atleidimą. 
“Kartais ir žmonės, mylėdami vienas kitą, duoda dovanų: 
tėvas dovanoja vaikui namus, daug pinigų, ir vaikas gavęs la- 
bai džiaugiasi. 

Bet Dievo dovanos nesulygint brangesnės už tėvų dova- 
nas; jos yra amžinos vertės. Kokia nauda būtų buvus sutrauk- 
tam, kad jis būt ir milijonus turėjęs, kad negalėjo nė pasikelt, 
nė pavaikščiot. Jėzus apdovanojo jį sveikata, kurios žmonės 
jam suteikt negalėjo. Tai buvo be abejo brangi Dievo dovana. 
Bet Jėzus jo sielai suteikė dar didesnę dovaną: atleido jam 
kaltes — nuodėmes, O kam nuodėmės atleistos, tam po mirties 
dangus atidarytas. Dangus gi nesulygint daugiau reiškia, negu 
visi žemės turtai ir džiaugsmai. 

Dievo dovanos mūsų sielai vadinasi Dievo malonėmis. 

Vadinasi taip todėl, kad Dievas duoda mums jas dovanai 
iš savo malonės ir meilės, duoda ne kad mes būtume jų verti, 
ne kad Dievas būtų mums kaltas, bet vien tik iš savo gerumo. 

Kūnui teikiamas dovanas ar malones, pav., pinigus, mes 
matome ir lengvai įvertiname; dvasios dovanų, tai yra Dievo 
malonių, nematome, todėl ir sunkiai jas suprantame ir dažnai 
menkai vertiname. Kai kaliniui, uždarytam ilgiems metams 
kalėti, skelbiama malonė, tai yra, jis paliuosuojamas iš kalėji- 
mo, ir jis džiaugdamos grįžta laisvas į savo namus, tai jo 
džiaugsmas mums suprantamas. Bet kaip didelis bus džiaugs- 
mas mirusio žmogaus sielai, kada jai bus suteikta malonė įeit 
į dangų, tai mums sunkiai suprantama. O kad dangaus laimė 
didesnė už visokią žemišką laimę, tai ir Dievo malonę turime 
labiau už viską branginti. 

Jėzus Kristus, mūsų Išganytojas, savo kančia ir mirtimi 
ant kryžiaus nupelnė mums malonę pas dangiškąjį Tėvą. Tos 


malonės dalintojas yra Dievas Šv. Dvasia. Be Išganytojo kan- 
čios, mirties, be Jo pasiaukojimo, mes negautume iš Dievo ma- 
lonės ir išganymo, nes be Dievo malonės nėra sielai išganymo. 
„Dievo malonė tad yra Dievo dovana ir pagelba mūsų sielos 
išganymui. 
Dievo malonė yra dvejopa: veikiančioji, arba veiklinė ir 
pašvenčiamoji, arba šventinė. 


2. Veikiančioji Dievo malonė. 


„Jėzui gimus Judo Betliejuje, karaliaus Erodo dienose, štai 
Išminčiai iš Rytų šalies atėjo į Jeruzalę ir sakė: Kame yra 
gimusis Žydų karalius? nes mes matėme jo žvaigždę Rytų kraš- 
te ir atėjome jo pagarbintų. Tai išgirdęs, karalius Erodos nu- 
sigando, o draug su juo ir visa Jeruzalė. Jis susirinko visus 
tautos vyriausius kunigus ir Rašto žinovus ir teiravosi jų, kame 
Kristus turėjęs gimti. Jie jam atsakė: Judo Betlėjuje, nes taip 
pranašo parašyta: Ir tu, Betliejau, Judo žeme, anaiptol neesi 
mažiausias tarp vyresniųjų Judo vietų; nes iš tavęs kils vadas, 
kurs valdys mano tautą, Izraėlį. Tuomet Erodas, slapčia pa- 
sivadinęs Išminčius, rūpestingai iškvotė iš jų tos jiems pasi- 
rodžiusios žvaigždės metą. Ir, siųsdamas juos į Betliejų, tarė: 
Eikite ir rūpestingai klauskitės apie vaikelį; radę gi, duokite 
žinią man, kad ir aš nuėjęs pagarbinčiau jįjį. 

Jie, išklausę karalių, iškeliavo. Ir, štai, žvaigždė, kurią 
buvo matę Rytų šalyje, ėjo pirm jų, kol atėjus sustojo viršuje 
vietos, kame buvo vaikelis. Pamatę žvaigždę, jie džiaugėsi labai 
didžiu džiaugsmu. Įėję į namus, jie rado vaikelį su jo motina 
Marija ir parpuolę pagarbino jį. Paskui jie atidengė savo tur- 
tus ir atnašavo jam dovanų: aukso, smilkalų ir myros. Gavę 
gi perspėjimą nebeeiti atgal pas Erodą, jie kitu keliu sugrįžo 
į savo šalį!). 

Iš šio Evangelijos aprašyto įvykio mes suprasime, kaip 
Dievo malonė veikia žmoguje ir kame jos veikimas pasireiškia. 
Pasakyta, kad žvaigždės šviesa atvedė išminčius pas Išgany- 
toją. Tie išminčiai—karaliai buvo stabmeldžiai—pagonys. Die- 
vas Tėvas atsiuntė savo Sūnų į šį pasaulį ne vien tik žydus iš- 
gelbėt, bet ir visus žmones — ir stabmeldžius. Dievo Sūnui, * 
gimusiam žmogumi, turėjo atiduot garbę ir pagonys. Dievas 
tat ir juos pavadino .pas Išganytoją per tą ypatingą žvaigždę. 
Tą žvaigždę daugelis žmonių turėjo matyt, tačiau jos reikšmę 
ne visi suprato, o tik tie trys išminčiai, nes jų protus apšvietė 
Dievo malonė. Dievo malonė tad „apšviečia žmogaus protą. 

Dievo malonė ne tik kad juos apšvietė, bet ir sukėlė juose 
norą, pasiryžimą keliaut.ir pagarbint Išganytoją. Toji kelionė 
jiems buvo sunki ir varginga. Tačiau Dievo malonė sustiprino 


1) Matas 2, 1-12, 


jų valią ir jie iškentė visus vargus, visas kliūtis nugalėjo ir 
surado gimusį Išganytoją. Dievo malonė tad stiprina žmogaus 
valią. 

Dabar galima suprasti, kaip veikia Dievo malonė: ji apšvie- 
čia žmogaus protą, rodydama išganymo kelią; ji stiprina žmo- 
gaus valią, priduodama jėgų nugalėt sielos išganymo kliūtis. 
Šita malonė vadinasi veikiančioji Dievo malonė; ji nuolat veikia. 
mūsų „sielą. 


Veikiančioji Dievo malonė apšviečia mūsų protą, kad mes 
Dievą pažintume, tikėjimo tiesas išmanytume. Dievo malonės 
šviesoje mes stiprėjam tikėjime ir lengvai atskiriam gerus 
darbus nuo piktų. Veiklinė Dievo malonė stiprina ir uždega 
valią, kad eitume dorybių keliais, tikėjime ir dorovėje ištesė- 
tume. Dievo malonės stiprinama mūsų valia lengvai nugali 
visokias kūniškas pagundas, velnio ir pasaulio viliojimus. Silp- 
nas žmogus, veikiant Dievo malonėi, dvasios milžinų tampa. 
Dievo malonė veikia mus per gerų knygų skaitymą, pamokslų 
klausymą, tėvų įspėjimą, kunigo pamokinimą išpažintyje, per 
gerų žmonių pavyzdžius ir nurodymus. Vis tai Dievo malonės 
balsai, kalbanti mūsų sieloje ir mūsų sielai. Dievo malonė suža- 
dina mumyse šventas, dangiškas mintis; sukelia dorus, gražius 
jausmus ir troškimus, uždega stiprius pasiryžimus ir siekimus, 


3. Ar reikalinga mums Dievo malonė. 


Dievo malonė būtinai reikalinga mūs sielos išganymui, nes 
be jos mes negalim nieko padaryti vertingo savo išganymui, be 
jos negalim sielos išganyti. Kad taip yra, pamatysim iš Evan- 
gelijos. i 

„Kristus su apaštalais po paskutinės vakarienės išėjo į 
Alyvų kalną. Tuomet Jėzus jiems tarė: Visi jūs šią naktį ma- 
nimi pasipiktinsite... Atsiliepdamas Petras jam tarė: Jei visi 
tavim pasipiktintų, aš niekuomet nepasipiktinsiu. Jėzus jam 
tarė: Iš tikrųjų, sakau tau, šią naktį pirma negu gaidys su- 
giedos, tu tris kartus manęs išsiginsi: Petras jam tarė: Nors 
man reiktų ir mirti draug su tavim, aš tavęs neišsiginsiu. Taip 
pat ir visi mokytiniai kalbėjo. 

* Tuomet Jėzus atėjo draug su jais į ūkį, vadinamą Getse- 
mani, ir tarė savo mokytiniams: Pasėdėkitė čionai, kolei aš ten 
nueisiu ir melsiuos“!). 

Jėzus meldėsi, sielvartavo, o mokytiniai užmigo. Trejais 
atvejais Jis juos prižadindavo, o jie vis užmigdavo, ragindavo 
melstis, tai yra prašyti Dievo pagalbos, Dievo malonės. „Budė- 
kite ir melskitės, kad neįpultumėt į pagundą“. Bet jie nesi- 
meldė ir vis užmigdavo. — Tuo tarpu atėjo į Getsemanio daržą 
Judas išdavikas su didele minia apsiginklavusių kalavijais ir 
vėzdais priešų Jėzaus suimti, kad Jį nukankinus. Judui davus 
sutartą ženklą, priešai puolė surišti Kristų. Surišo. Tuomet 
visi jo mokytiniai, palikę jį, pabėgo. 

Surištą Kristų vedė pas vyriausiąjį kunigą... „Petras sekė 
jį iš tolo iki vyriausiojo kunigo kiemui ir, įėjęs į vidų, atsisėdo 
su tarnais, kad matytų galą...“ Kada Kristų teisė, „Petras sė- 
dėjo kieme; viena tarnaitė priėjo prie jo ir tarė: Ir tu buvai su 
Galiliejiečiu Jėzumi. Bet jis išsigynė visų akyvaizdoje, saky- 
damas: Aš nežinau, ką tu sakai. Išeinant jam pro duris, pa- 
matė jį kita tarnaitė ir tenai buvusiems sakė: Ir šitas buvo su 
Jėzumi Nazarėnu. Jis vėl išsigynė su priesaika: Aš nepažįstu 
to žmogaus. Po valandėlės priėjo ten stovėjusieji ir tarė Petrui: 
Tikrai ir tu iš jų; nes ir tavo šneka tave apreiškia. Tuomet jis 
ėmė keiktis ir prisiekinėti, kad jis nepažįstąs to žmogaus. Ir 
tuojau gaidys sugiedojo. Petras atsiminė Jėzaus žodį, kurį jis 
buvo pasakęs: Pirma negu gaidys giedos, tu tris kartus manęs 
išsiginsi. Ir išėjęs laukan jis griaudžiai verkė?). 

Iš šio aprašymo matome, kaip Petras ir jo draugai, likę 
vieni, be Dievo pagelbos, apleido Kristų. Jį suimant jie pabėgo 
nuo Jo, ir Petras net tris kartus išsigynė Kristaus. 

Kodėl gi taip atsitiko? Juk visi su Petru sakė: „Nors reiktų 
ir mirti draug su tavim, aš tavęs neišsiginsiu“, o čia be mirties 
pavojaus išbėgiojo, palikę vieną Kristų. Taip atsitiko todėl, 
kad apaštalai perdaug savim pasitikėjo. Jie manė, kad jie gali 
savo jėgomis. gerame ištesėt ir gera daryt. 

Kai Kristus ragino juos melstis, jie nesimeldė, neprašė 
Dievo pagelbos ir dar gi užmigo. Kristus, kad juos išmokyt nu- 
sižeminimo, kad jie pažintų savo silpnybę ir žinotų, kad be Die- 


1) Mat. 26, 30-36. 
2) Mat. 26, 69-75. 

vo pagelbos žmogus negali sunkios nuodėmės išvengt, paliko 
juos vienus jų silpnybėje. Palikti prie savo silpnybės, jie ne- 
ištesėjo: jie apleido savo Mokytoją, kuris juos taip labai mylėjo, 
kurį ir jie mylėjo, kuris jiems nešė išganymą. 

Taip visuomet esti — žmogus be Dievo malonės nič nieko 
negali savo sielos išganymui padaryti. Dievo malonė sielos iš- 
ganymui būtinai reikalinga. 3 

Mūs dvasios jėgų pakanka naudingiems žemiškiems dar- 
bams. Bet daryt viršgamtiškus darbus, tai yra tokius, už ku- 
riuos turėtume dangų gaut, galim tik tada, kada Dievas mūsų 
jėgas pastiprina savo malone, kada prideda joms savo dieviškos 
galios ir jėgos. 

Be Dievo malonės mes negalime nei tikėti, nei tikėjime iš- 
tesėti. Be Dievo malonės negalime Dievo, Bažnyčios įsakymų 
išsaugoti; nepajėgiame pagundas nugalėti; negalim šventumo 
išlaikyt, arba sunkių nuodėmių išvengt; sunkiai nusidėję, ne- 
galim be Dievo malonės prarastą malonę atgaut — prie Dievo 
sugrįžti ir jokių nuopelnų arba gerų darbų padaryt. Jėzus pa- 
sakė: „be manęs jūs nieko negalite padaryti“!). Su Dievo gi 
malone mes visa tai galim padaryti. Taip šv. Paulius ir sako: 
„Aš visa galiu tame, kurs mane stiprina“, tai yra Dievuje, su 
Dievu visa jis gali padaryt. || | 

Apaštalai, tiesa, buvo bailūs, silpni, kada buvo vieni pa- 
likę, bet kada Šv. Dvasia atėjo į juos, jie pasidarė tokie stiprūs, 
tokie dvasioje galingi, kad nė kančių, nė mirties nebijojo, nie- 
kas jų dvasios neįveikė, neperlaužė; jie atvertė Dievui didžią 
dalį anuomet žinomo pasaulio. 

Po apaštalų krikščionys - kankiniai parodė didžią dvasios 
stiprybę; tarp jų net maži vaikai kentėjo ir mirė už Kristų, 
kaip kad šv. Agnietė, 13 metų mergaitė. 

Ir dabar taip yra. Tokie žmonės, kurie tik savimi pasitiki, 
pilni puikybės, tie netiki; jie nenori tikėt, nenori Dievo valiai 
pasiduot. Jie neišmano to, kad be Dievo malonės negalima Die- 
vui patikt, su Dievu susiartint; jie labai klysta. 

Atsimenant tai, kad mes be Dievo malonės nieko negalime 
nuveikt, turime Dievo prašyt, nuolat maldaut Dievo malonės — 
turime melstis. 

Iš pasakyto turi būt kiekvienam aišku, kad be Dievo ma- 
lonės žmogus negali būt išganytas. . 


1) Jon. 15, 5. 

AT KTS TAI 


rų 


AR VISIEMS ŽMONĖMS DIEVAS DUODA SAVO 
MALONES. 


Dievas duoda savo malonę visiems žmonėms, neskiriant nei 
stabmeldžių, nei bedievių, nei juodukų, nei nusidėjėlių, nei kito- 
kių. Dievas kiekvieną žmogų per jo sąžinę - protą judina ir nu- 
šviečia jam kelią į sielos gerovę. Dievas duoda kiekvienam vai- 
kui, ir berneliui ir mergelei, vyrui ir moteriai, turtingam ir 
vargšui, mokytam ir prasčiokėliui atitinkamas malones. Nes 
kiekvienas žmogus nešioja savyje Dievo pavidalą — protingą, 
nemirtingą sielą — Dievo įkvėptą, kiekvienas yra Dievo kūri- 
nys, tat kiekvienas Dievui brangus. Apaštalas šv. Povilas sako: 
„Dievas nori, kad visi žmonės būtų išganyti ir pasiektų tiesos 
pažinimą“). 

Jei Dievas nori visus išganyti, tai turi duot ir visiems rei- 
kiamą išganymui atsiekt pagelbą — malonę. 

Dievas visiems jos ir duoda, kad tik norėtų ir mokėtų nau- 
dotis. Jei Dievas duoda savo malonę, tai mes ją turim priimt, 
ja pasinaudot, arba su ja bendradarbiauti. O jei kas ją atmes, 
tas be abejo, pražus. Štai turime tinkamą pavyzdį iš Kristaus 
kančios istorijos. 

„Prikalė jį ant kryžiaus... Tuomet prikalta ant kryžių draug 
su juo du galvažudžiu, vieną dešinėje, kitą kairėje. Einantieji 
gi pro šalį jam piktžodžiavo, kraipydami savo galvas...“*). „Vie- 
nas tų dviejų galvažudžių, kurie kabėjo, ėmė jam piktžodžiauti, 
sakydamas: Jei tu Kristus, gelbėk pats save ir mus. Bet atsi- 
liepdamas kitas draudė jį ir sakė: Ir Dievo tu nebijai, nors esi 
taip pat pasmerktas! Mudu juk teisingai (kenčiame), nes gau- 
name tai, ko mūsų darbai verti; šitas gi nepadarė nieko pikta. 
Tuomet jis tarė Jėzui: Viešpatie, atsimink mane, kuomet įeisi 
į savo karalystę. Jėzus jam atsakė: „Iš tikrųjų, sakau tau, šian- 
dien tu būsi su manim rojuje“). 

Čia matome. du galvažudžiu, kuriuodu kartu su Kristumi 
turėjo ' mirti ant kryžiaus. Jėzus“ norėjo abiejų sielas pa- 
imti į rojų ir išgelbėti nuo pragaro, kuris jiems grėsė už žmog- 
žudystes; Jėzus abiedviem teikė savo malonę, bet tik vienas jų 
atsivertė, tik vienas priėmė Dievo malonę. Tik vienas gyvai 

1) I. Tim. 2, 4. 

2) Mat. 27, 38-39. 

3) Luk. 23, 39-43. 

įtikėjo, kad Jėzus Dievas, kad Jis eis į Rojų; jis gailėjosi savo 
nuodėmių, ir Jėzus jo pasigailėjo — pažadėjo ir suteikė jam 
rojų. Kitas gi pasirodė priešingu Dievo Jėzaus malonei ir pra- 
žuvo, nes jam Jėzus rojaus nežadėjo. 

Iš šito aišku, kad kiekvienas žmogus turi bendradarbiauti 
su Dievo Algis 28 nes kitaip ji jo neiškelbės. Dievo malonė prie- Ė 
žmonės geri, šventi, o kiti blogi, piktadariai, kodėl žaio yra? 
Todėl, kad vieni priima Dievo malonę ir jai pasiduoda, vadi- 
nasi, taip daro, kaip Dievas nori, kiti jos nepriima, — elgiasi 
priešingai Dievo įkvėpimams, priešingai sąžinės balsui. Vieni 
bus išganyti, o antri — pasmerkti. 

Reikia Dievo malonės veikimui visuomet pasidudti ir su ja 
veikti. 


4. Pašvenčiamoji Dievo malonė. 


I. KAS YRA PAŠVENČIAMOJI DIEVO MALONĖ. 


Kai veiklinė Dievo malonė mus veda į šventumą, į išteisi- 
nimą, tai šventinė Dievo malonė mus išteisina Dievo akyse, da- 
ro mus šventais, Dievo vaikais ir dangaus paveldėtojais. Šv. 
Jonas sako: „Žiūrėkite, kokią meilę Tėvas mums suteikė, kad 
mes vadinamės Dievo vaikais ir esame“). 

Viešpats Jėzus pasakė tokį prilyginimą: 


Karaliaus vestuvės. 


„Dangaus karalystė panaši į žmogų karalių, kurs kėlė savo 
sūnui vestuves. Jis siuntė savo tarnų pašaukti pakviestųjų į 
vestuves; bet jie nenorėjo ateiti. Jis vėl siuntė kitus tarnus, 
tardamas: Sakykite pakviestiesiems: Štai aš prirengiau savo 
pokylį, mano jaučiai ir mano peniukšliai papiauti ir visa pri- 
rengta; ateikite į vestuves. Bet jie tai nieku vertė ir nuėjo sau, 
vienas į savo ūkį, kitas gi į savo pramonę; kiti nutvėrę jo tar- 
nus ir apgėdinę juos užmušė. Tai išgirdęs karalius užsirūstino 
ir nusiuntęs savo kariuomenę sunaikino anuos galvažudžius ir 


1) I Jon. 3, 1. 

jų miestą sudegino. Tuomet jis tarė savo tarnams: Vestuvės, 
tiesa, prirengtos, bet pakviestieji buvo neverti. Eikite tat į 
kryžkelius ir ką tik rasite, šaukite į vestuves. Jo tarnai, išėję į 
kelius, surinko visus, kuriuos rado, piktus ir gerus, ir vestuvės 
buvo pilnos sėdinčiųjų už stalo. Karalius įėjo pasižiūrėtų sė- 
dėjusiųjų už stalo ir, pamatęs tenai žmogų neapsivilkusį ves- 
tuvių drabužiu, jam tarė: Prieteliau, kaip čia įėjai, neturėda- 
mas vestuvių drabužio? Jis gi tylėjo. Tuomet karalius tarė 
tarnams: Surišę jam rankas ir kojas, išmeskite jį laukan į 
tamsybes; ten bus verksmo ir dantų griežimo“!). 

Kuriam teko būt vestuvėje, tas žino, kaip ten linksma ir 
smagu. Visi sotūs, pasitenkinę; muzika groja, vieni linksmi 
dainuoja, šoka ir kitus linksmina. Visi pasipuošę, gėlėmis ap- 
sikaišę, vienas kitam malonumą, smagumą teikia. Žodžiu, ves- 
tuvė — smagiausias žemėje laikas. 

Jei paprastos vestuvės gražios ir linksmos, tai kokios pui- 
kios turi būti karališkos vestuvės, į kurias susirenka gražiausios 
karalaitės ir karalaičiai. Kaip jie savo brangiais, gražiais rū- 
bais ir padoriais elgėsiais puošia tą iškilmę. O koks karaliaus 
rūmų blizgėjimas, koks visokių šviesų spindėjimas! | 

Bet ir karališkų vestuvių grožybė nesusilygins su dangaus 
grožybėmis. Todėl V. Jėzus dangaus linksmybes, saldybes pa- 
lygino su karališkomis vestuvėmis, kad, turėdami supratimą 


"apie vestuvių grožį ir džiaugsmą, suprastume ir bent kiek įsi- 


vaizduotume dangaus grožį ir džiaugsmą. 

Bet norint dalyvauti dangaus Karaliaus vestuvėje, reikia 
turėt vestuvių drabužį. Nes pasakytam  prilyginime karalius 
liepė žmogų be vestuvių drabužio įmest į tamsiausią kalėjimą, 
kur bus verksmo ir dantų griežimo. | 

Kas gi bus tas vestuvinis sielos drabužis? 

Tai pašvenčiamoji Dievo malonė. Kas gi yra toji pašvenčia- 
moji Dievo malonė? Kristus ją prilygino viršutiniam švariam 
drabužiui. Bet ji yra vidujinis sielos prieš Dievą nekaltumas; 
ji daro žmogų iš nusidėjėlio teisų, šventą; ji vienija žmogų su 
Dievu. Žmogaus išteisinimas įvyksta per nuodėmių atleidimą 
ir vidujinį žmogaus pašventimą: sunkios nuodėmės ar nuodė- 
mė pašalinamos iš sielos ir įpilamas į ją šventumas — nekal- 
tumas, kuris daro žmogų teisų Dievo akyse. 


1) Mat. 22, 2-13. 

Kad būt suprantamiau, paimsime pavyzdį iš Evangelijos: 

Tuo laiku, kai Kristus mokino Žydų žemėje, buvo viena 
moteriškė, vardu Marija iš Magdalės miestelio, paprastai ir va- 
dinama Magdalena, kuri buvo žinoma mieste kaip nusidėjėlė. 
Ji buvo labai turtinga, graži; šilkais, žemčiūgais puošė savo 
kūną, bet jos siela buvo paleistuvystės nuodėmėse paskendusi. 
Nors ji kėlė puotas, džiaugėsi pasauliu, bet jos sieloje buvo 
tamsu, jos širdy buvo neramu, — nuodėmės, kaip sunki našta, 
slėgė jos dvasią, sąžinė krimto, nedavė ramybės; ji negalėjo 
linksmai į dangų pažvelgti. 

Kartą Magdalena įdomaudama nuėjo paklausyt Jėzaus pa- 
mokslų, ir čia Dievo malonė palietė jos širdį. Ji pajuto savo dva- 
sioje baimę ir nuodėmių biaurumą; ėmė gailėtis dėl savo pakly- 
dimo. Tarytum kas jai sakyte sakė: Eik pas Jėzų, Jis toks geras, 
Jis atleis tau tavo nuodėmes. Tai buvo veikiančios Dievo malonės 
skatinimas. Magdalena ryžosi jo paklausyti. Sužinojus Jėzų 
esant vieno turtingo pariziejaus namuose, ji su pasitikėjimu 
nuėjo ten ir, graudžiai verkdama dėl savo nuodėmių, puolė prie 
Jėzaus kojų, laistė jas ašaromis, šluostė savo galvos plaukais, 
bučiavo Jo kojas ir tepė tepalu. Jėzus jos pasigailėjo ir tarė: 
Tau atleidžiamos nuodėmės. Eik ramybėje. 

Dabar kitaip buvo Magdalenos sieloje. Slėgianti nuodėmių 
našta nuslinko nuo jos šalin, nuodėmės ir pragaro baimė išny- 
ko, brangi širdžiai ramybė sugrįžo į jos sielą, širdis užsidegė 
Dievo meile, dvasioje džiugu pasidarė: ji vėl Dievo vaikas, Die- 
vas jos tėvas. Pirma jos siela buvo nuodėmėse, tamsybėje pa- 
skendusi, dabar, iš jų išsivadavus, jautėsi, kaip iš naujo atgi- 
mus, kaip iš numirusių atsikėlus. Kas gi padarė joje tokią at- 
mainą? — Tai Dievo malonė, kurią Dievas įpylė į jos sielą. 
Dievas įėjo į jos sielą ir sušvito jos siela nežemiška šviesa, — 
dieviškas grožis suspindėjo joje. 

Iš šito galima suprast, kad pašvenčiamoji Dievo malonė — 
tai viršgamtinė vidujinė ypatybė, nuolat pasiliekanti sieloje, 

per kurią mes patampame dieviškos prigimties dalyviais, Dievo 
draugais ir dangaus paveldėtojais. 

“Kaip tas dieviškumas reiškiasi mūsų sieloje, galima pa- 
vaizduot šiuo palyginimu: Kaip geležis, į ugnį įdėta, įkaitus, 
žėri, raudonuoja, išrodo kaip pati ugnis, bet tai nėra ugnis; 
taip žmogaus siela, pašvenčiamosios malonės pilna, darosi Die- 
vui panaši, bet tai nėra Dievas, netampa Dievu. 

Kūdikis gema nuodėmėj, neturi tos pašvenčiamosios Die- 
vo malonės. Ją gauna per Šv. Krikštą. Tos Dievo malonės rūbo 
ženklan kunigas uždeda per Krikštą baltą suknelę ant kūdikio 
krūtinės, kuris ženklina Dievo malonės grožį. 

Krikštas atgimdo sielą, atgaivina Dievo malone. Tai brangi 
Dievo dovana, Jėzaus nupelnyta. Ją saugokime ir branginkime! 


' 
II. KADA MES NETENKAM PAŠVENČIAMOSIOS DIEVO 
MALONĖS. 


Pašvenčiamoji Dievo malonė tolei pasilieka mūsų sielose, 
kolei mes nepadarome sunkios nuodėmės. Padaręs sunkią nuo- 
dėmę, žmogus netenka to gražaus sielos rūbo. Sunkioji nuodė- 
mė nuplėšia jį, siela palieka suteršta Dievo akyse; ji pasidaro 
tamsi, tiesiog šlykšti, Dievas ja biaurisi ir nuo tokios šalinasi. 
Kokia baisi nelaimė sunkiai nusidėt! 

Žmogus nenusidėjęs buvo Dievo vaikas, dangaus paveldė- 
tojas; po nuodėmės tapo velnio draugas, Dievo priešas, velnio 
buveinė, pragaro būsimas gyventojas. O, kaip baisu! Ir viena 
sunki nuodėmė tiek pikto padaro. Kaip liūdna yra su ta siela, 


“ kuri daug turi sunkių nuodėmių; kokia ji biauri pasidaro. Jėzus 


tai nurodė ir mokino, sakydamas, kad į tokią sielą ateina ir 
užgyvena jau ne viena, bet septynios piktos dvasios. Bijokime 
padaryt sunkią nuodėmę! 


III. KO REIKIA, KAD IŠLAIKYTUME SAVYJE PAŠVEN- 


ČIAMĄJĄ MALONĘ. 


Kad išlaikyt pašvenčiamąją malonę, reikia stropiai daryt 
gerus darbus. č 

Dievas laukia iš mūs gerų darbų. Kristus pasakė toki pri- 
lyginimą: 

„Vienas žmogus turėjo fygų medį, pasodintą savo vy- 
nuogyne, ir atėjo ieškoti ant jo vaisių, bet nerado. Tuomet jis 
tarė vynuogyno užvaizdui. Štai jau treji metai kaip ateinu ir 
ieškau vaisių ant šito fygų medžio, ir nerandu; iškirsk tad jį, 
kam dar žemę užima? Bet anas atsakydamas jam tarė: Val- 
dove, palik jį dar šiais metais, iki aš apkasiu jį ir uždėsiu trąšų, 
ir, rasi, jis neš vaisių; jeigu gi ne, tai paskui jį iškirsdinsiu“!). 


1) Luk. 13, 6-9. 


„Kitą kartą Jėzus, grįždamas į miestą, buvo alkanas. Pa- 


matęs pakelėje vieną fygų medį, jis priėjo prie jo ir nieko ant | 


jo nerado, kaip tik lapų. Jis jam tarė: Tegul niekuomet per 
amžius neužsimezga iš tavęs vaisius. Ir fygų medis tuojau pa- 
džiūvo. Tai matydami mokytiniai stebėjosi ir sakė: Kaip ūmai 
padžiūvo“!). E 

“Kristus mokino, kad „Kiekvienas medis, kuris neduoda 
gero vaisiaus, bus iškirstas ir įmestas į ugnį“?). Tuo Kristus 
norėjo pasakyt, kad panašiai ir žmogus, kuris nedaro gerų dar- 
bų, yra kaip tas nevaisingas medis. Kaip nevaisingas medis iš- 
kertamas ir ugnin įmetamas degti, taip žmogus, nedarąs gerų 
darbų, bus įmestas pragaro ugnin, kad amžinai degtų. 


IV. KADA MŪS DARBAI BUS GERI. 


Tada mūs darbai bus geri, kada jie atlikti šventinėje Dievo. 
malonėje, kai jie derinasi su Dievo įsakymais ir "dėl Dievo 
atlikti. 

Kristus štai kaip mokino apie gerų darbų vaisius: „Aš tik- 
rasis vynmedis, ir mano Tėvas vynininkas. Kiekvieną vyn- 
medžio šakelę manyje, nenešančią vaisiaus, jis atima, ir kiek- 
vieną, kuri neša vaisiaus, jis apvalo, kad neštų daugiau vai- 
siaus... Pasilikite manyje, ir aš jumyse. Kaip vynmedžio šakelė 
negali nešti vaisiaus pati savaime, jei nepasilieka vynmedyje, 
taip ir jūs, jei nepasiliekate manyje. Aš vynmedis, jūs vynme- 
džio šakelės. Kas pasilieka manyje ir aš jame, tas neša daug 
vaisiaus, nes be manęs jūs nieko negalite padaryti. Jei kas ne- 
pasiliktų manyje, bus laukan išmestas, kaip šakelė, ir, sudžius, 
ją surinks, įmes į ugnį, ir ji sudegs. Jei pasiliksite manyje, ir 
mano žodžiai pasiliks jumyse, jūs prašysite, ko tik norėsite, ir 
bus jums suteikta. Tuo mano Tėvas garbinamas, kad jūs ne- 
šate labai daug vaisių ir esate mano mokytiniai. Kaip tėvas 
mylėjo mane, taip ir aš jus mylėjau. Pasilikite mano meilėje. 
Jei laikysite mano įsakymus, jūs pasiliksite mano meilėje, kaip 
ir aš laikiau savo Tėvo įsakymus ir pasilieku jo meilėje“?). 


1) Mat. 21, 18-20. 
2) Mat. 3, 10. 
3) Jon. 15, 1-10, 

Kad mūs darbai būt geri ir neštų vaisių, reikia, kad mes 
būtume vienybėje su Kristumi — su Dievu, kad būtume gyvos 
šakelės, meile susijungę su Juom. Dievo meilė — malonė bus 
mumyse, jei laikysime Jo įsakymus, būsime be sunkios nuodė- 


"mės. Jei gi nebūsime Dievo malonėje, Dievo meilėje, t. y., per- 


žengsime Jo įsakymus, tai pasidarysime sausos šakelės, kurios 
greitai atlūžta nuo kamieno ir renkamos sudeginimui. 

Pirmoji tat sąlyga geriems darbams — būt Dievo meilėje, 
arba šventinėje Dievo malonėje. 

Antroji sąlyga — tai darbas turi derintis su Dievo įsaky- 
mais. Suprantama, ką Dievas uždraudžia kaip nuodėmę, to ne- 
gali priimt už gerą darbą. Kuris, pav., vogtų pinigų, kad už juos 
Mišias užpirktų, pavargėlius sušelptų, tai tokių išmaldų Dievas 
nepriims už gerą darbą. 

Trečia sąlyga — tai darbas, daromas Dievo garbei ar savo 
sielos išganymo naudai, sakosi, gera intencija Dievui aukoja- 
mas. Žmogus gali gerą darbą daryt, bet gal būt negeras sieki- 
mas, negera intencija: duoda vargšui išmaldą, kad šitas iš- 
muštų langus kaimynui, su kuriuo jis pykstasi. Daugelis žmo- 
nių daro gerus darbus iš tuštybės, kad juos kiti pagirtų, kad kiti 
matytų ir tuo sugadina gero darbo vertę. Štai, pav., mokinys 
stengiasi gerai mokytis: domiai klauso pamokų, gerai paruošia 
pamokas, bet tuom siekia garbės — nori, kad mokytojas ir 
žmonės pagirtų. Siekdamas tuščios garbės mažina savo gerų 
darbų vertę. 

Kristus štai kaip mokino: „Žiūrėkite, kad savo teisybės?) 
nedarytumėte žmonių akyvaizdoje, idant jų būtumėte matomi; 
kitaip jūs neturėsite užmokesčio pas savo Tėvą?), kurs yra 
danguje. Taigi, duodamas išmaldas, netrimituok ties savim tri- 
mitu, kaip kad veidmainiai daro sinagogose ir gatvėse, kad bū- 
tų žmonių gerbiami. Iš tikrųjų, sakau jums, jie atsiėmė savo 
užmokesnį. Tau gi duodant išmaldos, tegul tavo kairioji nežino, 
ką tavo dešinioji daro, kad tavo išmalda būtų slaptoje, ir tavo 
Tėvas, kurs mato slaptoje, tau atsilygins“. 

„Ir kad meldžiatės, nebūkite kaip veidmainiai, kurie mėgsta 
melstis stovėdami sinagogose ir gatvių kampuose, kad būtų 
žmonių matomi. Iš tikrųjų, sakau jums, jie atsiėmė savo už- 
mokesnį. Tu gi, kada meldies, įeik į savo kambarį ir, užsidaręs 


2) tai yra gero darbo. 
3) pas Dievą Tėvą. 

savo duris, melsk savo Tėvą slapčia; ir tavo Tėvas, kurs mato 
slaptoje, tau atsilygins“!). 

Kuris daro savo gerus darbus, kad žmonės jį girtų, aukš- 
tintų, tas turės garbę pas žmones, ne pas Dievą. Kas gi daro, 
kad Dievui patikt, tas daro slapta, to darbus mato Dievas ir 
už juos atlygins dangumi po mirties. 

Reikalinga tad savo darbus Dievui paaukot, padaryt, kaip 
sako, gerą intenciją, kad ir panašiai: „Aukoju Tau, Viešpatie: 
Dieve, visas mano maldas, darbus, vargus ir skausmus Tavo di- 
desnei garbei, o mano sielos išganymui ir viską, ką tik veiksiu, 
sakysiu, mąstysiu, viską didesnei Tavo garbei darysiu“. 

Gerai yra kas rytas, bent laikas nuo laiko, sukalbėt tokį pa- 
aukojimo aktą. 


V. KĄ MES UŽDIRBAME GERUS DARBUS DARYDAMI. 


Kai mes gerus darbus darom, būdami šventinėj malonėj, 
mes 1 — padidinam savo šventumą, 

2 — didinam savo dangaus garbę ir laimę. 

Kuris žmogus daugiau pasigamina turtų, sutaupo pinigų, 
tas yra turtingesnis; taip lygiai, kurs įsigyja daugiau nuopelnų, 
daugiau padaro gerų darbų, to šventumas auga, tas šventesnis, 
to ir garbė danguje bus didesnė. 

Ko daugiau gerų darbų padarom, to mūs siela darosi gra- 
žesnė, šventesnė, nėkaltesnė ir dieviškesnė. 

Šventųjų danguje laimė ir garbė nelygi. Kurie daugiau 
turėjo nuopelnų, kurie karštesnę Dievui parodė meilę, tie di- 
desnę turi garbę, didesnį džiaugsmą. Stenkimės būt šventesni, 
būsim danguj laimingesni. 

Bet blogiausiai buva su darbais to.žmogaus, kuris įpuola į 
sunkią nuodėmę. Visi tuomet daromi geri darbai nusidėjėlio 
neturi amžinos vertės, neturi jokio užmokesčio. Maldos, pasnin- 
kai, sunkūs darbai, vargai, skausmai dangaus neužpelnys. Jie 
tik nukreipia Dievo rūstybę ir palenkia Dievo gailestingumą, 
kad suteiktų nusidėjėliui atsivertimą, t. y., padeda atgaut šven-- 
tinę Dievo malonę. Kokie tat milžiniški darosi nusidėjėlio sie- 
lai nuostoliai! Kaip gaila, jei nusidėjęs žmogus to neapsvarsto. 


1) Mat. 6, 1-6. 

B. Šv. Sakramentai. 


I. KAS YRA SAKRAMENTAI. 


„Kuomet Jėzus atvyko į Betsaidą, tenai atvedė pas jį aklą 
ir prašė prisiliesti jo. Jis, paėmęs akląjį už rankos, išsivedė jį 
už miestelio, patepė seilėmis jo akis, padėjo ant jo savo rankas 
ir klausė jį, ar jis ką matąs. Tasai pažvelgęs tarė: Matau žmo- 
nes vaikščiojančius, kaip medžius. Po to jis vėl padėjo rankas 
jam ant akių; tasai ėmė žiūrėti ir taip pasitaisė, kad visai 
aiškiai matė“!). 

Šiame Evangelijos aprašyme pastebime, kad Jėzus, gydy- 
damas aklą, daro ženklus: tepa seilėmis jo akis, deda ant jo 
akių savo rankas. Tais ženklais aklas praregi. V. Jėzus galėjo. 
ir be ženklų išgydyt, kaip daugelį vien tik žodžiais išgydė ir net 
mirusius prikėlė. Bet Jėzus vartojo ir ženklus, ir jiems pridavė 
didelės reikšmės. Matomai tuo Jėzus ruošė žmones prie ženklų, 
kuriuos įsteigs sieloms gydyti. Jėzus atėjo žemėn ne kūnų, bet 
mūs sielų gydyt, mūs sielas gelbėt nuo amžinos pražūties. Kū- 
nų gydymu Jis tik įrodė turįs dieviškąją galią sieloms gydyt. 
Taip, stabu ištikto išgydė sielą — paliuosavo ją iš nuodėmių: 
„Sūnau, tavo nuodėmės tau atleistos“. Paskui tarė: ,,„Kad žino- 
tumėte, Žmogaus Sūnų turint ant žemės valdžios atleisti nuo- 
dėmes, tarė stabu ištiktajam: Kelkis, imk savo guolį ir eik į 
savo namus“. 

Mūs sieloms gydyti Jėzus įsteigė regimus ženklus, per ku- 
riuos teikia mūsų sieloms dieviškas malones. Tie ženklai vadi- 
nasi Sakramentais. Žodis sakramentas yra lotynų kalbos, reiš- 


1) Mork. 8, 22-25. 

kia šventą daiktą, šventą paslaptį. Sakramentai ir yra regimi 
Kristaus įsteigti ženklai, per kuriuos gauname Dievo malonę. 

Jėzus, nupelnęs savo kančia, savo krauju mums Dievo ma- 
lonę, sudėjo ją į Sakramentus, tai yra įsteigė tam tikrus ženklus, 
prie kurių pririšo savo malonę ir, juos darant, gaunama Jo nu- 
pelnyta malonė. Taip, pav., Krikšto sakramente regimu ženklu 
yra vandens liejimas ant galvos krikštijamo. Žinome, kad van- 
duo mazgoja, nuplauna nuo kūno purvus, Sakramente gi reiškia 
sielos apvalymą nuo nuodėmių. Taip kaip aklam per padarytus 
matomus ženklus grįžo nematomai sveikata; taip per Sakra- 
mentų ženklus suteikiama sielai Dievo malonė — sielos sveikata. 

Kristus, įsteigdamas sakramentus nurodė, kuriuos reikia 
daryt ženklus, norint gaut Dievo malonę. Ir kada daromas toks 
Kristaus nurodytas ženklas su noru gaut, arba kitam suteikt 
malonę, tai įvyksta Sakramentas, ir gaunama arba suteikiama 
Dievo malonė. Sakramentas, galima sakyt, yra regimas ženklas 
neregimos Dievo malonės. TEZ 7 

Sakramentų įstatyme reiškiasi dieviška išmintis. Kad ne 
sakramentai, mes nebūtume tikri, ar gavome Dievo malone, ar 
negavome. Pav., Kristus galėjo pasakyt: kas į mane tikės ir 
gailėsis, tam nuodėmės bus atleistos. Tikintis žmogus darytų 
gailestį, bet vis nebūtų tikras, ar gavo nuodėmių atleidimą, ar 
negavo. Dabar, kada atlieka išpažintį, ir kunigas, kaipo nuskir- 
tas sielų teisėjas, nustato, kad vertas nuodėmių atleidimo ir 
duoda išrišimą, sakydamas: aš tave išrišu iš visų tavo nuodė- 
mių..., tada žmogus yra tikras, kad jo nuodėmės atleistos. Ir 
kaip viskas įvyksta paprasčiausiu ir visiems prieinamiausiu 
būdu! Tik Dievo išmintis ir gerumas taip gražiai galėjo padaryt. 

Sakramentus įsteigė Jėzus Kristus, Dievo Sūnus — Dievas 
žmogus, nes tik Dievas gali pridėt kuriam nors ženklui malonės 
galią, o ne kas kitas, nė žmogus, nė angelas. 

Ne kiekvienas, pagalios, kad ir šventas ženklas teikia Die- 
vo malonę ir bus sakramentas, bet tik tas, ir toks, kurį Jėzus 
Kristus įsteigė, kokį Jis pats apaštalams nurodė vartoti. Nie- 
kas negal jokiam ženklui suteikti malonės galią, tik pats Jėzus, 
kuris pats tą malonę nupelnė savo krauju ir, kaip Dievas, gali 
paprastam daiktui dieviškos galios teikti. 

II. KELIS SAKRAMENTUS V. JĖZUS ĮSTEIGĖ. 


Viešpats Jėzus įsteigė septynis Sakramentus, būtent: 

1 — Krikštas, 2 — Sutvirtinimas, 83 — Švenčiausias Sak- 
ramentas, 4 — Atgaila, 5 — Paskutinis Patepimas, 6 — Kuni- 
gystė, 7 — Moterystė. Kodėl Jėzus Kristus įsteigė septynis 
sakramentus, ne daugiau, ne mažiau? Jėzus įsteigė T sakra- 
mentus todėl, kad tiekos mums reikia. Nors kiekvienam žmogui 
ne visi reikalingi, bet visiems žmonėms reikia septynių. Septyni 
tinka mūsų kūno ir sielos prigimčiai. - Mūsų sielos gyvenimas 
yra panašus į kūno gyvenimą. Žmogui reikia kūniškai gimti, 
reikia ir dvasiškai atgimti. Žmogaus dvasia atgimsta Dievo 
malonei per Krikšto sakramentą. Mažas kūdikis auga, kūnu 
stiprėja, reikia ir sielai stiprumo, kad išlaikytų įgytą Dievo ma- 
lonę. Šitą stiprybę gauna per Sutvirtinimo sakramentą. 

Žmogus nebus kūne gyvas be valgio, be gėrimo; sielai rei- 
kalingo maisto teikia Švenčiausias Sakramentas — Jėzaus 
Kristaus Kūnas ir Kraujas. 

Gyvenime žmogus dažnai suserga visokiomis ligomis, eina 
pas gydytoją ir gydosi. Susirgusią sielą — į nuodėmę įpuolusią 
gydo Atgailos sakramentas — Išpažintis, per kurią siela pa- 
liuosuojama iš nuodėmių. 

Mirtinoj ligoj ypatingai žmogus atsiduria pavojuj ir rei- 
kalingas Dievo pagelbos. Kristus, gerai žinodamas mirties va- 
landos reikšmę ir pavojus, kokie gresia sielai, įsteigė Paskutinio 
Patepimo sakramentą. 

Žodžiu, Dievo malonė lydi žmogų per visą jo gyvenimą ir 
neapleidžia net mirties valandoje. 

Bet šių penkių sakramentų negana. Reikalingi minėtų sak- 
ramentų tiekėjai — dalintojai. Tam Kristus įsteigė Kunigystės 
sakramentą. 

Kad gimusius vaikelius būt kam maitint, augint ir juos 
Dievo valios mokint, Kristus įsteigė Moterystės sakramentą. 

Iš pasakyto aišku, kad nereikia nei daugiau, nei mažiau 
sakramentų; septynių pilnai pakanka. 

Vieni sakramentai mums teikia šventinę, pirmąją malonę; 
tai Krikštas ir Atgaila; jie išvaduoja mūs sielą iš sunkių nuo- 
dėmių. Kiti gi tik didina Dievo malonę, įgautą per Krikštą arba 
Atgailą. 


Pirmieji vadinami mirusiųjų sakramentai todėl, kad jie 
priimami sielai esant sunkiose nuodėmėse, kai siela skaitosi mi- 
rusi „kai neturi Dievo malonės. 

Antrieji vadinami gyvųjų sakramentais todėl, kad juos ga- 
lima priimti tik po Krikšto, po Atgailos, kai siela yra pašven- 
čiamoje Dievo malonėje, jau tūri malonės gyvybę. 


III. KAIP PRIIMTI SAKRAMENTUS. 


Sakramentai mums teikia Dievo malonę, tai Dievo dovanų 
šaltiniai; juos galima ir reikia vertai priimti. Kad vertai, su 
nauda, priimti sakramentus, reikia gyvo tikėjimo ir Dievo mei- 
lės. Kada mes su gyvu tikėjimu ir karšta meile artinsimės prie 
sakramentų, tada daug išganingos naudos sielai įsigysime. Čia 
mus pamokys pavyzdys iš Evangelijos. 

„Kuomet Jėzus jiems kalbėjo, štai, vienas vyresnysis pri- 
ėjo, pagarbino jį ir tarė: Viešpatie, mano duktė ką tik mirė; 
bet ateik, padėk ant jos ranką, ir ji bus gyva. Atsikėlęs Jėzus 
sekė jį su savo mokytiniais. Ir štai, moteriškė, dvylika metų 
sirgusi kraujo plūdimu, priėjo iš paskos ir prisilietė jo drabu- 
žio siūlės; nes ji pati sau viena sakė: Jei aš prisilytėsiu tik jo 
'drabužio, pagysiu. Jėzus atsigręžęs ir ją pamatęs, tarė: Pasi- 
tikėk, dukter, tavo tikėjimas tave išgelbėjo. Ir tą pačią valandą 
moteriškė pasveiko“!). 

Koks didelis buvo tos moters tikėjimas! Ji tikėjo gana 
būsiant prisiliesti tik Kristaus rūbo siūlės ir pasveiksianti. Jei 
drabužio siūlės palietimas padarė stebūklą, tai kur kas labiau 
turėtų į mus veikti kad ir Šv. Sakramento priėmimas. Šv. Sak- 
ramente juk ne drabužio siūlės prisiliečiame, o patį Kristų pri- 
imame į save, Tą Kristų, kuris, Jajiro pakviestas į jo namus, 
„atgaivino mirusią jo dukrelę. 

Prie sakramentų reikia artintis su gera valia, geru pasi- 
ruošimu. 

Vargas tam, kuris drįstų sunkioje nuodėmėje priimti gy- 
vųjų sakramentus, o Atgailos sakramentą — be gailesčio, be 
tikro pasiryžimo nebenusidėti, ar tai slėpdamas sunkias nuodė- 
mes. Toks padarytų sunkią nuodėmę, kuri vadinasi šventvagys- 


1) Mat. 9, 18, 22. 

tė. Toks, vietoj vaistų, rastų savo sielai nuodus, vietoj gyvy- 
bės — dvasinę mirtį, vietoj palaimos — prakeikimą, vietoj ma- 
lonės — rystybę, vietoj išganymo — pražūtį. 

Vienas iš apaštalų, Judas, padarė šventvagystę. Jis never- 
tai priėmė iš Jėzaus rankų Jo kūną ir kraują. Jis buvo susitaręs 
su Kristaus priešais Jį išduoti, buvo paėmęs pinigų už tai ir da- 
lyvavo šventoje vakarienėje. Evangelija sako, kad po kąsnelio 
įėjo į jį velnias, ir jis, išdavęs Kristų priešams, pats po medžiu 
pasikorė. Matome, kokia baisi Judo gyvenimo pabaiga, o dar 
baisesnė amžinybė: jo siela nuėjo į pragarą. 

Išgydymas ligonio, sirgusio 38 metus. 


„Jeruzalėje yra prie Avių vartų tvenkinys, ebraiškai vadi- 
namas Betsaida, turįs penkis prieangius. Juose gulėjo didelė 
daugybė sergančių, aklų, raišų, džiūstančių, kurie laukė vandens. 
pasijudinimo. Nes Viešpaties angelas kartais nužengdavo į 
tvenkinį, ir vanduo pasijudindavo. Kas tik, vandeniui pasijudi- 
nus, pirmas įeidavo į tvenkinį, pasveikdavo, vis tiek, kokia liga 
jis sirgo. Buvo tenai vienas žmogus, kurs sirgo savo liga tris- 
dešimtis aštuonerius metus. Pamatęs jį gulintį ir patyręs, kad 
jis serga jau daug laiko, Jėzus jį paklausė: Ar nori būti svei- 
kas? Ligonis jam atsakė: Viešpatie, aš neturiu žmogaus, kurs, 
vandeniui pasijudinus, įkeltų mane į tvenkinį; kolei gi aš pats 
nueinu, kitas įžengia pirm manęs. Jėzus jam tarė: Kelkis, imk 
savo guolį ir vaikščiok. Tas žmogus tuojau pasveiko, pasiėmė 
savo guolį ir vaikščiojo!). 


Šv. Krikšto Sakramentas. 


I. V. JĖZAUS KRIKŠTAS. 


„Tuomet Jėzus atėjo iš Galiliejos į Jordaną pas Joną, kad 
būtų jo pakrikštytas. Bet Jonas neleido jo, sakydamas: Aš tu- 
riu būti tavo pakrikštytas, o tu ateini pas mane? Jėzus gi atsa- 
kė ir jam tarė: Leisk dabar; nes taip mums pridera įvykdyti 
visą teisybę. Tuomet jis jam leido. 


1) Jon. 5, 2-9. 

Pakrikštytas Jėzus tuojau išėjo iš vandens. Ir štai, atsi- 
vėrė jam dangus, ir jis matė Dievo Dvasią, nužengiančią, kaip 
karvelį ir nusileidžiančią ant savęs. Ir štai, balsas iš dangaus 
sakė: Tasai yra mano mylimasis Sūnus, kuriame aš turiu sau 
pasimėgimo““). 3 
2 Taip Evangelistas Matas trumpai aprašė Jėzaus Krikštą. 

„(Prie Jėzaus Krikšto trys dalykai pasireiškė: 1 — dangus atsi- 

darė, 2 — Dievo Dvasia karveliu nusileido ant Jėzaus galvos ir 
8 — Dievas Tėvas balsiai pareiškė: Tasai yra mano mylimasis 
Sūnus... — Kas įvyko per Jėzaus Krikštą regimai, tas vyksta 
per kiekvieno žmogaus Krikštą neregimai. 

1. Kaip per Jėzaus Krikštą dangus atsidarė, taip dabar 
kiekvienam žmogui per Krikšto sakramentą dangus atsidaro, 
būtent, jam grąžinama teisė įeiti į dangaus karalystę. Kaip be 
Krikšto nė vienas nepateks į dangų, taip pakrikštytas kiekvie- 
nas gali nueiti į dangų. 

2. Per Jėzaus Krikštą Dievo Dvasia nužengė ant Jo ir tai 
regimai — karveliu, kad niekas neabejotų, taip per mūs Krikštą 
Dievas Šv. Dvasia atėjo į mūs pašventintas sielas ir jose apsi- 
gyveno. 

8.: Dievo Tėvo balsas pasigirdo — Tasai yra mano myli- 
masis Sūnus — ir per mūs Krikštą, kad ir negirdime Dievo 
balso, bet vistiek ir mus Dievas priima už savo mylimus ir 
tikrus vaikus, o jei už vaikus, tai ir dangaus paveldėtojus, nes 
tėvo turtai yra vaikų turtai, kur tėvas gyvena, ten ir vaikai 
gyvens. 

Kristus savo Krikštu norėjo mus išmokyt, kad Krikštas 
atidaro mums dangų, kad Dievas Šv. Dvasia apsigyvena mūsų 
sielose, mums teikia šventinę Dievo malonę ir padaro mus Die- 
vo vaikais ir dangaus paveldėtojais. 

Kiekvienas užgimęs kūdikis, žinome, atsineša gimtąją nuo- 
dėmę, jo siela suteršta pirmųjų tėvų nuodėme. Todėl Dievas 
negali jame gyvent, kol nėra Kristaus malonės pašventintas. 
Per Šv. Krikštą kūdikio siela paliuosuojama iš gimtos nuodė- 
mės, gauna šventinės Dievo malonės rūbą, įgyja Dievo meilę, 
įgauna dieviškų dorybių — tikėjimo, vilties, meilės pradus. Tad 
Krikšto sakramentas naikina gimtąją nuodėmę; jei suaugęs 


1) Mat. 3, 13-17. 

krikštijasi, tai ir visas kitas jo padarytas nuodėmes; atleidžia 
visas bausmes už nuodėmes ir teikia atgaivinančią sakremen- 
talę malonę. ; 


II. KRIKŠTAS REIKALINGIAUSIAS SAKRAMENTAS. 


Kad Krikšto sakramentas sielos išganymui būtinai reikalin- 
gas, tai mums paaiškės iš Kristaus pasikalbėjimo su žydų mo- 
kytu vyru, Nikodemu. 

„Buvo tenai vienas žmogus iš parisiejų, vardu Nikodemas, 
žydų vyresnysis. Jis nakčia atėjo pas Jėzų ir jam kalbėjo: 
Rabbi!), mes žinome, kad tu atėjai nuo Dievo, kaipo mokyto- 
jas, nes niekas negalėtų daryti tų stebūklų, kuriuos tu darai, 
jei Dievas nebūtų su juo. Jėzus atsakė ir jam tarė: Iš tikrųjų, 
iš tikrųjų sakau tau, jei kas neatgims iš nauja, tas negalės ma- 
tyti Dievo karalystės. Nikodemas jį paklausė: Kaip gali žmo- 
gus gimti senas būdamas? 

Jėzus atsakė: Iš tikrųjų, iš tikrųjų sakau tau, jei kas ne- 
atgims iš vandens ir Šventosios Dvasios, tas negalės įeiti į Die- 
vo Karalystę. Kas gimė iš kūno, tas yra kūnas, ir kas gimė iš 
Dvasios, yra dvasia. Nesistebėk, kad tau pasakiau: reikia jums 
iš nauja gimti. Vėjas pučia, kur nori; girdi jo ūžimą, bet ne- 
žinai, iš kur ateina, ar kur eina; taip yra su kiekvienu, kurs 
gimė iš Dvasios“?). 

Krikštas yra sielos atgimimo, atgaivinimo sakramentas. 

Čia V. Jėzus pakartotinai reikalauja, kad kiekvienas atgim- 
tų iš vandens ir šv. Dvasios. Šie žodžiai reiškia Krikšto sakra- 
mentą, be kurio žmogus negalės įeiti į Dievo karalystę. Kol 
žmogus gimtoj nuodėmėj, tol jis dvasiniai miręs. 

Net nekaltų kūdikių, be Krikšto mirusių, sielos nejeis į 
dangų, bet eis į tamsybes, kur neregės Dievo veido; nors jos nie- 
ko nekentės, bet dangaus laimės niekada neturės. 


1) reiškia — Mokytojau. 

2) Jon. 3, 1-8. Čia Kristus kalba apie atgimimą iš Dvasios per Krikštą, 
kur atgimimas vyksta nematomai ir palygina Šv. Dvasios veikimą su vėju, 
kurio jausti pūtimas, bet pamatyti negalima. Taip mes nematome Šv. Dva- 
sios atėjimo. 

Iš čia aišku, kad Krikštas yra pirmutinis ir reikalingiau- 
sias sakramentas. Krikštas, tai durys į Dievo Karalystę, į Die- 
vo Bažnyčią, kurioje yra kiti Sakramentai. Be jo žmogus ne- 
gali gauti kitų sakramentų ir negali vertai priimti kitų sakra- 
mentų. 

Todėl Kristus, siųsdamas apaštalus skelbti Evangeliją, įsa- 
ko visų pirma tuos, kurie įtikės, pakrikštyti: 

„Eidami tat ir mokykite visas tautas, krikštydami juos 
vardan Tėvo ir Sūnaus ir Šventosios Dvasios“!). 

„Kas tikės ir bus pakrikštytas, tas bus išganytas; kas gi 
netikės, bus pasmerktas“?). 

Šiuo įsakymu Kristus įsteigė Krikšto sakramentą, duoda- 
mas apaštalams galios teikti visiems įtikėjusiems žmonėms 
Krikštą. 


III. KURIŲ MALONIŲ TEIKIA KRIKŠTAS. 


Visi mes, žmonės, einam iš Adomo ir Ievos, — iš tų pirmųjų 
tėvų, kurie buvo padarę sunkią nuodėmę. Kaip iš ligonių tėvų 
gema ligoti vaikai, taip iš nusidėjusių pirmųjų tėvų gimė ir da- 
bar gema kalti nuodėmės vaikai. Kiekvienas kūdikis gimda- 
mas atsineša ir gimtąją nuodėmę. Šitai nuodėmei sunaikinti 
Kristus įsteigė Krikšto sakramentą. Krikštas sunaikina gim- 
tąją nuodėmę. Jei krikštijasi užaugęs Žmogus, padaręs savo 
nuodėmių, tai ir jos visos jam atleidžiamos. 

Per Krikštą atleidžiamos ir visos bausmės už nuodėmes, 
tiek pragaro, tiek skaistyklos. Iki Kristui teisingų žmonių mi- 
rusių sielos į dangų neįėjo, o dabar pakrikštyto kūdikio mirusio 
siela eina tiesiog į dangų pas Dievą. 

Pašalinus iš sielos visokią nuodėmę, siela gauna šventinę 
Dievo malonę. Šitoji malonė padaro sielą šventa, gražiausiai 
spindinčia, Dievui patinkama. Dievas gali ją mylėti ir priimti 
už savo mylimą vaiką. 

Tada mūsų siela darosi verta visokių kitų Dievo dovanų ir 
dorybių. Su Krikštu įpilamos dieviškos — tikėjimo, vilties ir 
meilės dorybės. 


1) Mat. 28. 
2) Mork. 16, 16. 

Nors maži pakrikštyti dar negali jų vartoti, bet jos yra 
jiems kaip diegai, kurie augant vystosi ir auga, panašiai kaip 
kūdikio kojos, rankos, nors jomis nevaikščioja, neveikia, bet 
paaugus jos darosi stiprios-ir veiklios. 

Prieš Krikštą žmogaus siela negali gauti Dievo malonių, vi- 
si jos geri darbai neverti dangaus; po Krikšto ji tampa atgai- 
"vinta viršgamtiniam malonės gyvenimui. Ji gali daryti gerus 
darbus augti Dievo malonėje ir meilėje. 

Prieš Krikštą siela gimtosios nuodėmės suteršta, Dievas 
joje negyveno, po Krikšto Šv. Dvasia įžengė į sielą, papuošė ją 
ir paruošė joje Šv. Trejybei buveinę. 

Pakrikštytas tampa Kristaus ir Jo Bažnyčios nariu, gali 
priimti kitus sakramentus. 

Krikštas tad 1 — atleidžia visas nuodėmes ir bausmes, 2 — 
papuošia sielą šventumo "malonėmis, 3 daro žmogų Dievo 


vaiku, Kristaus ir Jo "Bažnyčios pilnateisiu nariu. 


„Krikštas kad ir naikina gimtąją ir kitas nuodėmes ir atlei- 
džia bausmes, bet visų gimtosios nuodėmės pasekmių nepa- 
naikina. Žmoguje lieka blogi palinkimai, kūno geidulys, žemiš- 
kos gerovės troškimas ir kiti. Šie vėl mus traukia į nuodėmę. 
Su jais mes turime vesti kovą ir juos nugalėti. Čia mums rei- 
kalinga Dievo pagelba, t. y., kitos Dievo malonės, kurių gau- 
name kituose sakramentuose. KS tat mums be Krikšto 
ir daugiau sakramentų. 

e. 


IV. KAS GALI SUTEIKTI KRIKŠTO SAKRAMENTĄ. 


Krikšto sakramentą teikia kunigas. Tam jis skirtas. Kai 
kunigas krikštija, tada Krikštas teikiamas iškilmingai su gra- 
žiomis, reikšmingomis apeigomis, su šventintu vandeniu, su 
šventintais aliejais, su atitinkamomis maldomis ... 

Bet pačią Krikšto esmę sudaro: vandens pylimas ant gal- 
vos, tariant žodžius -— aš tave krikštiju vardan Dievo, Tėvo ir 
Sūnaus "ir Šventosios "Dvasios — Su noru suteikti Krikštą, arba 
atlikti tai, ko nori ir atlieka Katalikų "Bažnyčia. Vanduo gali 
būti nešventintas, paprastas, kad tik jis būtų pilamas, sakant 
žodžius: aš tave krikštiju.. 

Tokį Krikštą — vienu tik vandeniu — gali suteikti reikale 
ir turi priedermės jį suteikti kiekvienas žmogus. Sakosi — rei- 
kale — kokiam gi reikale? Tokiam reikale, kai nekrikštytas kū- 
dikis miršta, o nėra kunigo, nėra laiko jį nuvežti į bažnyčią. 
Tuomet kas nors iš svetimų žmonių, o jei jų nėra, tai katras 
nors tėvų, turi pakrikštyti kūdikį. Jei nekrikštytų, tai sunkiai 
nusidėtų, nes miręs be Krikšto kūdikis eitų į tamsybes ir Dievo: 
neregėtų. 

Iš šito išeina reikalas ir didelė kiekvieno priedermė suteikti 
mirties pavojuje esančiam kūdikiui Krikštą. 

Kad Krikštas yra kiekvienam reikalingiausias, todėl Baž- 
nyčia leido visiems žmonėms krikštyti ir krikštijamu daiktu 
parinko paprastą vandenėlį, kurio visur yra ir lengva pasi- 
griebti. Vanduo geriausiai išreiškia Krikšto malonę: vanduo. 
skirtas nuplauti visokį kūno nešvarumą, Krikšto vanduo skir- 
tas nuplauti sielos biaurumus — nuodėmes. 

Vanduo atgaivina apalpusį, apmirusį, karščio nusilpnintą, 
— Krikšto vanduo atgaivina mūsų sielą, teikdamas jai virš- 
gamtinės malonės gyvybę. 

Kiekvienas katalikas ir katalikė turi mokėti krikštyti dėl- 
to, kad gali pasitaikyti reikalas suteikti Krikštą silpnam kūdi- 
kiui. Štai, pav., gimė silpnas kūdikis, vos gyvas; tokį reikia. 
tuojau vandeniu pakrikštyti, kad nenumirtų be Krikšto, o pas- 
kui tik vežti į bažnyčią, kad papildytų Krikštą. Bet.štai, sa- 
kysim, kūdikis, bevežant į bažnyčią, staiga nusilpsta ir pradeda. 
mirt; žiūr, kad iki bažnyčios nedaveš, o čia nė šventinto, nė pa- 
prasto tyro vandenėlio nėra. Kas daryt? Be krikšto numarint 
negalima, o aplink nė upės, nė ežero, tik po lietui pilnos pakelės. 
dumblino vandens. Išmintingi podžiai, mokyti katalikai žino, 
kad reikale visoks vanduo krikštui tinka, sustoja, lipa iš veži- 
mo ir, atnešę kūdikį pas vandenį, suvilgę galvą, podžius ar podė 
pila sauja ant galvos vandenį tardamas-a: aš tave krikštiju 
vardan Dievo, Tėvo ir Sūnaus ir Šventosios Dvasios. -Numirs 
kūdikis, jo siela nueis į dangų. Jei nenumirė, veža į bažnyčią, 
kad kunigas Krikštą papildytų. Jei numirė, parveža namo ir 
kol kas tėvam, jei motina serga, nė nesako, kad neabejotų ir 
nesirūpintų, nes kūdikis mirė pakrikštytas. Gali būti ir kitokių 
atsitikimų, kur nekrikštytam žmogui gresia mirtis ir nėra ku- 
nigo, jis gi prašytų Krikšto, tai reikia būtinai krikštyt. 

V. KAIP BUS SU TAIS, KURIE NEŽINO KRIKŠTO, NEI 
KRISTAUS. 


Krikštas yra reikalingiausias sakramentas. Kas negali jo 
priimt, kas apie jį nežino, kaip pagonys, tam atstoja Krikštą: 
1 — karštas Krikšto troškimas su Dievo meile, vadinamas mei- 
lės Krikštas, arba 2 — kentėjimas — mirtis už Dievą, vadi- 
namas kraujo Krikštas. 

Kuris nekrikščionis nežino Evangelijos mokslo,  epišdžjes 
apie Kristų, bet karštai myli Dievą, garbina Jį kaip moka, gai- 
lisi už savo nusikaltimus; jis pasirengęs dėl Dievo visa iškentėt 
ir daryt taip, kaip Dievas nori ir iš jo pareikalautų, toks ir be 
Krikšto nepražus; jam Krikštą atstoja troškimas vykdyti Die- 
vo valią ir Dievo meilė. Kas vėl nepakrikštytas mirtų už Kristų, 
už tikėjimą į Dievą kraują pralietų, toks bus išganytas; jis sa- 
vo pačio krauju apkrikštytas. 


VI. KRIKŠTO APEIGOS. 


Iškilmingas Krikštas, kada kūdikį krikštija vyskupas, ku- 
nigas arba diakonas, atliekamas su gražiomis maldomis ir reikš- 
mingomis apeigomis (ceremonijomis). Kūdikį per Krikštą lai- 
ko Krikšto tėvai (podžiai). Jie, atsinešę vaikutį, neina tiesiog 
į bažnyčią, tik pasilieka bažnyčios prieangy. Tai reiškia, kad 
kūdikis dar nėra bažnyčios narys, todėl jam dar nevalia įeiti į 
„ Dievo namus. 

Kunigas, apsirengęs balta kamža, užsidėjęs mėlyną stulą, 

ateina krikštyt ir, sužinojęs kuo vardu bus krikštijamas, klau- 
sia jį: — N, ko nori iš Dievo Bažnyčios? — Už kūdikį atsako 
Krikšto tėvai: — Tikė, jimo. — Kunigas klausia toliau: — Ką 
tau tikėjimas duoda ? Mt Amžinąjį gyvenimą. — Kun.: 
Jei nori gyveniman įeiti, laikyk įsakymus: Mylėk savo Viešpatį 
Dievą visa savo širdimi, visa siela, visu protu, o savo artimą, 
kaip patį save. — Šiuo vaikui pasakoma, kad norint Krikšto, 
reikia tikėjimo, bet negana tikėjimo, reikia gerų darbų: Dievo 
ir artimo meilės. 

Po to kunigas pučia į kūdikio veidą tris sykius, sakydamas: 
Išeik iš jo, nešvarioji dvasia ir užleisk vietą Šventajai Dvasiai, 
— ir daro kryžiaus ženklą ant kaktos ir krūtinės. Toliau maldo- 

se prašo Dievą, kad jį taip Viešpaties kryžium paženklintą savo 
galybe nuolat saugotų, kad jam atvertų savo malonės vartus, 
kad jis linksmas Dievui galėtų tarnauti. 

Paskui įdeda į kūdikio burną pašventintos druskos; tuo 
norima išreikšti, kad kaip druska saugoja viską nuo sugedimo, 
taip kūdikis užaugęs turės saugotis nuo dvasinio sugedimo. 

Kunigas skaito kitas maldas prieš piktąją dvasią, kuriai 
kryžiaus ženklu vardan Šv. Trejybės liepia apleisti kūdikį ir, 
uždėjęs ant kūdikio stulą, įveda į bažnyčią. Tuo tarpu podžiai 
su kunigu kalba Tikiu į Dievą Tėvą ir Tėve mūsų. 

Įvedęs į bažnyčią, kunigas daro dar vieną reikšmingą ženk- 
14; būtent, paėmęs seilių iš savo burnos, ženklina kryžiais kū- 


dikio ausis ir nosį, sakydamas — atsiverk! — Kristus seilėmis 
išgydė aklą ir kurčią nebylį. 
Toliau kunigas kūdikio klausia: — Ar atsižadi velnio? K. t. 


— Atsižadu. Kun. — Ir visų jo darbų? — K. t. Atsižadu. Kun. 
— Ir visos jo puikybės? — K. t. — atsižadu. — Kas nori Die- . 
vui tarnauti, tas negali velniui tarnauti ir turi jo atsižadėt. 

Bet negana kūdikiui tik atsižadėti piktos dvasios bet rei- 
kės dar ją ir nugalėt. To ženklan kunigas tepa šventintu Alie- 
jum krūtinę ir pečius. 

Aliejum senovėj tepdavosi tie, kurie eidavo rungtynių, kad 
būt lankstūs ir galėtų išsisukti iš priešo rankų. 

Iki šiol visos apeigos buvo tik įžanga į Krikštą. Dabar pri- 
siartino prie pačio Krikšto. Kunigas keičia mėlyną stulos pusę 
į baltą. Mėlyna reiškia nuodėmingą krikštijamo būklę, balta. 
reikš jo nekaltumą, šventumą. Prieš patį Krikštą dar kartą 
kunigas klausia: — Ar tiki į Dievą Tėvą?... Ar tiki į Jėzų Kris- 
tų? Ar tiki į Šv. Dvasią? — Atsakius — tikiu, — klausia: — 
Ar nori būti pakrikštyta (s) ? — Atsakius — noriu, — krikštija. 

Suvilgęs kūdikio kaktą ir viršugalvį taip, kad vanduo pa- 
siektų ne tik plaukus, bet ir kūną, pila kryžium tris kartus ant 
galvos šventintą Krikšto vandenį, sakydamas: — N! aš tave 
krikštiju vardan Dievo, Tėvo ir Sūnaus ir Šventosios Dvasios. 
Šioj valandoj kūdikio siela įgauna visas minėtas Dievo malo- 
nes, dovanas ir teises. 

Dabar kūdikis patepamas viršugalvy šventintu Krizmo 
aliejumi, ženklan jo išaukštinimo ir garbingo nuskyrimo kartu 
su Dievu danguje karaliauti. Mat, ir karaliai, kaip Saulius, Do- 
vydas ir kiti buvo patepami aliejais. 

Po to kunigas uždeda ant vaikelio baltus marškinėlius, sa- 
kydamas: „Imk šviesų rūbą, kurį nėsuteptą nusinešk prieš 
Viešpaties mūsų Jėzaus Kristaus sostą, kad gautum amžinąjį 
gyvenimą“. 

Paduoda degančią žvakė, sakydamas: „Imk degančią žva- 
kę ir nepapeikiamas sergėk savo Krikštą, laikyk Dievo įsaky- 
mus, kad, kai Viešpats ateis į vestuves, galėtum Jį pasilikti su 
visais šventaisiais dangaus rūmuosė ir turėtum amžinąjį gyve- 
nimą ir gyventum per amžius, amen“. 

Kokie gražūs raginimo išlaikyti gautą sielos nekaltybę žo- 
džiai! Nekaltas, skaistus ir šventas privalo pasirodyti prieš Tei- 
sėją Jėzų, kurs jį pavadins į dangaus rūmus, į amžinų vestuvių 
džiaugsmą. 

Krikštas baigiamas geru linkėjimu: „Eik ramybėje ir 
Viešpats teesie su tavim! Amen“. 

Pamanykim, kokios gražios mūs Krikšto apeigos! 

Kiekvienas mūs yra tokiomis gražiomis maldomis ir apei- 
„gomis pakrikštytas. Kiekvienas per Krikšto tėvus esame atsi- 
žadėję piktos dvasios ir išpažinę tikėjimą ir pasižadėję kovoti 
Kristaus Bažnyčioje. Neužmirškim todėl savo pažadų ir būkim 
ištikimi savo pažadams. Dažnai Dievui dėkokim už Krikšto ma- 
lonę ir savo ištikimybės pažadus atnaujinkim, ypač Krikšto 
metinėse ir globėjo šventėje. 

Kiekvienam per Krikštą duodamas vardas, kurio nors šven- 
tojo-sios tam, kad turėtų globėją ir pas Dievą užtarėją ir sektų 
to šventojo dorybėmis. Šventieji mus užtaria ir prašo pas Die- 
vą mums malonių; juos tad privalome garbinti ir melsti jų už- 
tarymo; ypač karštai pasimelsti tų šventųjų metinėse šventėse, 
kurių vardus nešiojame, sakosi, vardadienyje. 

Kam Krikšto tėvai reikalingi? Krikšto tėvų priedermė žiū- 
rėt, kad jų Krikšto sūnus, ar duktė augdami išmoktų tikėjimo 
tiesų, mokėtų Dievą garbint, dorai gyventų, priimtų kitus sakra- 
mentus, žodžiu, kad būtų tikri katalikai. 4 

Kartais vaikai netenka savo tėvelių, lieka našlaičiais ir jau- 
ni, be priežiūros, greit klysta. Čia tai ir reikalingi Krikšto tė- 
vai, kad juos mokytų, auklėtų ir globotų. 

Krikšto tėvai privalo būti geri katalikai. s 


Per Krikštą mes gavome nekaltybės rūbą. Dabar mūs už- 
duotis jį išlaikyti nesuteptą iki mirties. Mums tenka už jį ka- 
riaut, vest nuolatinę kovą su visokiais sielos priešais, kurie nuo- 
dėmėn mus traukia. Mes turime tapti Kristaus kareiviais. Kris- 
tus, žinodamas mūs silpnumą ir priešų gausumą, įstatė tam 
tikslui sakramentą, kurs duoda mums jėgų nugalėti priešus. 
Šitas sakramentas vadinasi Sutvirtinimo Sakramentas. 

e. 


Šv. Dvasios aisiuntimas. 


„Sekminių dienai atėjus visi buvo draug toje pačioje vie- 
toje. Štai ūmai pasigirdo iš dangaus ūžimas, lyg — kad kilstan- 
čio smarkaus vėjo, ir pripildė visus namus, kuriuose jie sėdėjo. 
Jiems pasirodė pasidalinę tarsi ugnies liežuviai, ir ant kiekvie- 
no iš jųjų nusileido po vieną. Visi jie pasidarė pilni šventosios 
Dvasios ir ėmė kalbėti visokiomis kalbomis, taip kaip šventoji 
Dvasia jiems davė prabilti. 

Jeruzalėje buvo apsigyvenusių žydų, žmonių dievobaimin- 
gų, iš visų po dangumi esančiųjų tautų tarpo. Kilus ūžimui, su- 
siėjo minia ir nežinojo, ką manyti, nes kiekvienas girdėjo juos 
kalbančius savo kalba. Visi buvo be galo nustebę ir kalbėjosi 
tarp savęs. Štai, argi ne visi šitie, kurie kalba, galiliejiečiai ? 
Tai kaip gi kiekvienas mūsų girdime savo gimtąją kalbą. Mes, 
partai, mėdai, elamiečiai, Mėzopotamijos, Jūdiejos ir Kapadoki- 
jos Ponto ir Azijos, Prygijos ir Pampylijos, Aigipto ir prie Ky- 
rinos esančiojo Lybijos krašto gyventojai, ateiviai romėnai, 
kaip žydai, taip ir naujatikiai, krėtiečiai ir arabai, girdime juos 
mūsų kalbomis skelbiančius didžius Dievo veikalus“*). 


1) Ap. dar. 2, 1-11. 

2. Sutvirtinimo Sakramentas. 


I. KĄ GAUNAME PER SUTVIRTINIMO SAKRAMENTĄ. 


Iš šv. Rašto aprašymo aiškus Šv. Dvasios atėjimas į Apaš- 
talus ugnies pavidalu. Trumpai prisiminkime, kaip veikė juose 
Šventoji Dvasia, iš to suprasime Sutvirtinimo Sakramento ver- 
tę. Kristus, žinodamas apaštalų dvasios silpnumą, įsakė jiems 
prieš savo dangun žengimą, kad jie nesiskirstytų iš Jerozoli- 
mos garsinti Jo mokslo, bet lauktų Šv. Dvasios atėjimo: „pasi- 
likite mieste, iki jūs būsite apvilkti galybe iš aukštybės“!). 

Apaštalai, klusnūs Dievo įsakymui, nesiskirstė ir laukė pa- 
žadėtos Šv. Dvasios. Kasdien per devynias dienas rinkosi pasku- 
tinės vakarienės namuose, meldėsi, pasninkojo ir dešimtą dieną 
sulaukė Šv. Dvasią. ? 

Dievas Šv. Dvasia „suteikė apaštalų dvasioms nepaprastos 
drąsos ir stiprybės. Žinome, kokie jie buvo bailūs ir nedrąsūs: 
Jėzų suimant, visi išlakstė, o Petras net viešai išsigynė. Dabar 
gi, gavę Šv. Dvasią, pasidarė drąsūs, tvirti dvasioje it plienas. 
Petras pirmas drąsiai tarė tiesos žodį susirinkusiems švenčių 
švęsti žydams, kaltindamas juos dėl Jėzaus nužudymo, ir tas 
Petro žodis nuostabiai juos veikė. Daugelis jų darė atgaila, ir 
trys tūkstančiai priėmė Krikštą. Apaštalai kasdien nesiliovė 
mokinę ir daugelį žmonių atvertė. Priešai subruzdo, įmetė juos 
į kalėjimą, draudė mokyt Jėzaus vardu, rykštėmis nuplakė, bet 
tas jų valios nepalaužė. Jie džiaugėsi, gavę dėl Jėzaus kentėt 
ir vis narsiau ir drąsiau skelbė Kristaus mokslą. 

Apaštalai dabar patys tvirtai tikėjo, kad Jėzus yra Dievas 
ir savo tikėjimą drąsiai ir viešai išpažino ir jį gynė. Jie nesigė- 
. dijo Kristaus prikryžiuoto ir Jo neišsigynė, kaip anksčiau prieš 
Jo kančią. Jie ištesėjo tikėjime ir nugalėjo visus išganymo prie- 
šus. Jie gyveno sulig Kristaus mokslų ir buvo tvirti šventume. 
Visa tai padarė suteikta jiems Šv. Dvasios malonė. 

Šv. Dvasia apšvietė jų protus — Kristaus mokslas jiems 
pasidarė aiškus, suprantamas; jo mokydami jie neklydo; su- 
stiprino juose tikėjimą, priduodama drąsos ir jėgos be baimės | 
skelbti Kristaus mokslą ir visokius persekiojimus, kankinimus 

iškentėti. 


1) Luk, 24, 49, 


Žž 35 


Apaštalai, gavę Šv. Dvasią, teikė Ją kitiems. Po apaštalų 
teikdavo Šv. Dvasią apaštalų įpėdiniai — vyskupai. 
Ir dabar Katalikų Bažnyčioj teikiama Šv. Dvasia, kaip pa- 
“ prastai sakoma, Sutvirtinimo sakramentas. Šiame Sakramente 
ir mes gauname Šv. Dvasios dovanų. 


II. KURIŲ MALONIŲ TEIKIA SUTVIRTINIMO SAKRA- 
MENTAS. 


Kada priimame Sutvirtinimo sąkramentą, ir į mūsų sielas 
ateina Dievas Šv. Dvasia ir suteikia mums savo malonių ir do- 
vanų. ' 

„Svarbiausioji šio £ Sakramento malonė yra stiprinančioji ma- 
lonė, kuri apšviečia mūsų protą ir stiprina mūsų valią, duodama 
jai stiprumo ir jėgos drąsiai ir narsiai išpažinti tikėjimą ir Ė A 
galėti visus sielos išganymo priešus. Per šį Sakramentą mes 
tampame Kristaus kariai. 

Dievas yra šviesa. Kur šviesa, ten nėr tamsos. Kai Die- 
vas Šv. Dvasia mus apšviečia, tada mūsų prote pasidaro aišku, 
šviesu. Kristaus mokslas — tikėjimas aiškėja, sielos išganymo 
viltis stiprėja, Dievo meilė didėja, širdis linksta prie Dievo, myli 
Dievą ir tuo džiaugiasi. Kaip ugnies šiluma maloni kūnui, taip 
Šv. Dvasia mūsų širdy yra tarsi maloni, jauki šilumėlė mūsų 
sielai. Šv. Dvasia sukuria mūsų sielose meilės ugnelę. Tikėji- 
mas, viltis ir meilė augte auga mūsų sielose po Sutvirtinimo. 

Ypatingai Sutvirtinimo sakramentas stiprina mūs valią, 
duoda jai jėgos išlaikyti tikėjimą ir nugalėti visus sielos išga- 
nymo priešus. O tų priešų mes daug turime ir visokių, kurie 
tykoja išplėšti mums tikėjimą ir nuvesti pražūties keliais. Trys 
svarbiausi „mūsų išganymo priešai: nedori žmonės, velnias ji įr 
kūno "pageidimai. 


"Nedori, pagedę žmonės, tai tie, kurie nustoję, netekę tikė- 
jimo, patys į Dievą netiki ir kitus nori netikinčiais padaryti; 
tai tie visi pasileidėliai, ištvirkėliai, kurie patys nedorai gyven- 
dami ir kitus nori nedorais paversti. Vis tai išdidūs puikuoliai, 
nenorį Dievui nusilenkt, Dievui tarnaut, kurie tik save myli, 
save aukština, sau pataikauja; tokie visokiais būdais traukia 
ir gerus į savo eiles. Tai tikėjimo tiesų ir tikinčiųjų žmonių 
pašiepimu, išjuokimu, tai atviru užsipuolimu, net visokiais klai- 

dingais įrodinėjimais, šmeižimais stengiasi grauti žmonėse tikė- 
jimą; tai begėdiškomis kalbomis, elgesiais, paveikslais, knygo- 
mis stengiasi išplėšti kitų nekaltybę, skaistybę ir paversti ne- 
dorėliais. Kas jiems nepasiduoda, tuos jie persekioja, įžeidžia, 
žemina, tiems nuostolius daro. 

Kad atsilaikyti prieš tokius užpuldinėjimus, reikia tvirto 
būdo, tvirtos valios. Žmogus pats vienas be Dievo pagelbos— 
malonės nepajėgtų atsispirti ir priešų užpuolimus atremti. Čia 
tai ir ateina mums į pagelbą Dievas Šv. Dvasia, kuris per Su- 
tvirtinimą suteikia mūsų valiai stiprybės. Šv. Dvasios sutvir- 
tinti net maži vaikai, kaip šv. Agnietė, Krikščionių persekiojimo 
laiku pasirodė neįveikiami, jie sugėdindavo priešus. 

Kitas aršus priešas yra piktoji dvasia — velnias. Jis pakiša 
Žmogui visokias nedoras, piktas mintis, viliojančius jausmus, 
smagumus... Šv. Petras apaštalas įspėja sakydamas: „Būkite 
blaivūs ir budėkite, nes jūsų priešininkas velnias aplink jus 
eina, kaip kriokiąs liūtas, ieškodamas, ką prarytų; jam priešin- 
kitės tvirti tikėjimu“...!). 

Trečias mūs sielos išganymo priešas — tai mūsų blogi pa- 
geidimai, kurie nuolatos mus traukia į į nedorus "darbus, mintis ir 
: į puikybę, paleistuvystę, apsiryjimą, turtų, net svetimų, 
olaks „ tinginystę ir kitus. Visus šiuos patraukimus mes tu- 
rime nugalėt ir atmest. Mes turim su savim kovot, save nuga- 
lėt. Kas nekovoja, kas visokiems viliojimams pasiduoda, tas 
nusideda. 

Katalikas neveltui dangų laimės, tik nugalėjęs visus savo 
sielos priešus. Nors jie aršūs ir pavojingi, bet mes jų nebijo- 
kime. Ne mes vieni kovojame: Dievas kartu su mumis kovoja. 
Tad nenusiminkime. Dievas galingesnis už viską. Jis ir mums 
duos galybės, kada ir kiek reikės. Ypač jos gauname Sutvirti- 
nimo sakramente. 

Per Sutvirtinimo sakramentą mes patampam Kristaus ka- 
Tiais — karžygiais. Kaip karys nepadeda ginklo tol, kol visiškai 
nenugali priešo, taip ir mes turime kovoti iki galutinio laimėji- 
mo, — iki mirties. 

Žmogui besigrumiant su priešais pasidaro liūdna, neramu, 
kartais net baisu. Ir čia ateina mums į pagelbą Šv. Dvasia. Kris- 
tus ją vadino suramintoja, net palinksmintoja. Ji mus paguo- 


1) I Petro 5, 8-9, 

džia varguose, nuliūdimuose, kentėjimuose, ypač jei Jos šau- 
kiamės, į Ją meldžiamės. 

Šv. Dvasia malonus sielos svečias. Svečias aplankydamas 
atneša ir dovanų. Šv. Dvasia irgi ateina per Sutvirtinimo sak- 
ramentą su dovanomis į mūs sielas. Tik tos dovanos dvasinės, 
nematomos. Bet kaip dvasia brangesnė už kūną, taip ir dvasi- 
nės dovanos kur kas brangesnės už kūniškas dovanas. 

Yra žinomos septynios Šv. Dvasios dovanos: 1 — išmintis, 
2 — protas, 3 — patartis, 4 — stiprybė, 5 — mokslas, 6 — 
pamaldumas ir 7 — Dievo baimė. 


III. KAS GALI TEIKTI SUTVIRTINIMO SAKRAMENTĄ. 


Sutvirtinimo sakramentas duoda mums didelę pagelbą ko- 
voje su mūsų išganymo priešais. 

Iš to turime suprast, kad Sutvirtinimo sakramentas yra 
didelės vertės. Nors sielos išganymui jis nėra būtinai reika- 
lingas, bet tyčiomis šio sakramento apleidimas gali pasunkint 
sielos išganymą, ar net padaryt jį negalimu. 

Todėl apaštalai pakrikštiję žydus ar stabmeldžius, tuojau 
teikdavę Sutvirtinimą, pradžioje vienu rankų uždėjimu, 0 pas- 
kiau ir patepimu. Ir tik vien Apaštalai teikė Šv. Dvasia, ne 
dijakonai ir ne kunigai. Ž 

„Taip Pilypas!), nuėjęs į Samarijos?) sostinę, skelbė jiems 
Kristų. Minios atsidėjusios tėmijo, kas Pilypo buvo sakoma, 
klausėsi vienminčiai ir matė ženklus, kuriuos jis darė. Nes iš 
daugelio nešvarių dvasių apsėstųjų jos, šaukdamos dideliu bal- 
su, išeidavo. Buvo pagydyta daug stabo ištiktų ir raišų. 

Todėl tame mieste radosi didelio džiaugsmo... Dabar įtikė- 
ję Pilypui, skelbiančiam gerą naujieną?) apie Dievo karalystę, 
krikštijosi Jėzaus vardan yyrai, moterys...“ 

„Buvusieji Jeruzalėje apaštalai, išgirdę, kad Samarija pri- 
ėmusi Dievo žodį, siuntė pas juos Petrą ir Joną. Tuodu atėjusiu 
meldėsi už juos, kad jie gautų Šventąją Dvasią, nes ji dar ne- 
buvo atėjusi nė ant vieno iš jų; jie buvo tik pakrikštyti Vieš- 

19 Dijakonas, žemesnis kunigystės laipsnis. 

2) Samarijos sostinė — Palestinoj. 


3) Gera naujiena — Evangelija — taip vadinosi Kristaus mokslas. 

paties Jėzaus vardu. "Tuomet dėjo?) ant jų rankas, ir jie gavo 
Šventąją Dvasią“?). 

Taip šv. Raštas aprašo Sutvirtinimo teikimą Samarijos gy- 
ventojams. 

Iš aprašymo aišku, kad tą sakramentą teikė tik Apaštalai, 
ne kiti kunigai, ar dijakonai. Todėl ir dabar jį gali teikti tik 
apaštalų įpėdiniai — vyskupai. Taip,Kristus nustatė ir to Baž- 
nyčia visada laikėsi. Šiam patvirtinti gana atsiminus iš šventų 
Tėvų raštų, kad ir šv. Jeronimo pasakymą: „Yra paprotys 
bažnyčiose, kad pas tuos, kurie tolimuose miestuose kunigų ir 
dijakonų buvo pakrikštyti, nuvykdavo vyskupas, kad, šaukda- 
mas Šv. Dvasios, uždėtų ant jų rankas“*), vadinasi, teiktų Su- 
tvirtinimo sakramentą. 


IV. KAIP REIKIA PASIRUOŠTI PRIIMTI SUTVIRTINIMO 
SAKRAMENTĄ.. , 


Laukiant brangaus svečio, kiekvienas stengiasi apšvarint 
ir papuošt savo namus. Per Sutvirtinimo sakramentą ateina į 
mūs sielas brangiausias svečias — Dievas Šv. Dvasia su dova- 
nomis. Laukiant tokio svečio, reikia papuošt savo sielą pašven- 
čiamąja Dievo malone, t. y., apvalyti sąžinę nuo visų sunkių 
nuodėmių. Tai padaroma atliekant Išpažintį. 

Sutvirtinimo sakramentas sunkių nuodėmių nenaikina; jis 


tik didina „pašvenčiam mąją malonę, bet jos neteikia; jis yra gy- 


vųjų sakramentas. Kas sunkioje nuodėmėje priimtų Sutvirti- 
nimą, tas padarytų didelę šventvagystės nuodėmę ir sukliudytų 
visą Šv. Dvasios veikimą. Suprantama, Dievas Šv. Dvasia ne- 
gal sugyvent su piktąja dvasia, negal ateit į sunkiai nusidėjusio 
žmogaus širdį, kurioje velnias gyvena. i 

Todėl pirmutinis ir būtinas pasiruošimas prie Sutvirtinimo, 
tai gera, nuoširdi Išpažintis iš visų sunkių nuodėmių ir jų gau- 
tas atleidimas. 

Antras pasiruošimas, tai žinojimas bent svarbiausių tikė- 


jimo Tiesų Ir Sutvirtinimo sakramento 4 


nimo > sakramento supratimas. 


2) Apaštalai Petras ir Jonas, 
3) Ap. Dar. 8, 5-8; 12, 14-17. 
4) Dialogus adv. Luciferianos. 


29 


Šv. Dvasia, kaip žinome, stiprina mūsų tikėjimą, bet kaip Ji 
jį stiprins, jei žmoguje jo neras, jei sutvirtinamasis neturės su-- 
pratimo apie tikėjimą, apie Šv. Dvasią. Kaip jį Šv. Dvasia 
apdovanos ir jam gero darys, jei jis nė nepasimels, nė nepa-- 
galvos apie Šv. Dvasią ir jos malones bei dovanas. 

Trečias pasiruošimas priimti Sutvirtinimo sakramenta, tai 
karšta malda į Šv. Dvasią. Apaštalai, laukdami Šventosios Dva- 
šios, per devynias dienas rinkosi maldai. Jie ne tik karštai ilgai 
melsdavosi, bet ir pasninkojo. Taip ir visi, norintieji priimti Su- 
tvirtinimą, privalo prieš tai nuolatos melstis, bent trumpas mal-- 
deles kalbėti į Šv. Dvasią, ar tai po septynis poterius, prašant. 
septynių Šv. Dvasios dovanų. 

Be to, reikia turėti karštas noras priimti Šventąją Dvasią, 
tikėtis iš Jos gausių dovanų ir malonių ir daryti pasiryžimą. 
tapti tikru Šv. Dvasios ir Kristaus karžygiu — kovotoju dėl 
tikėjimo. 

Prieš Sutvirtinimą pritinka, kad visi sutvirtinamieji būtų: 
nevalgę. o 

Taip pasirengus, galima tikėtis didelių ir gausių malonių. 
iš Sutvirtinimo sakramento. 


V. SUTVIRTINIMO APEIGOS. 


Išviršiniai Sutvirtinimo sakramentą vyskupas taip sutei- 
kia: iškėlęs rankas ant sutvirtinamųjų šaukia Šv. Dvasią; 
paskui priėjęs prie kiekvieno, tepa kaktą kryžium šv. krizmu. 
kalbėdamas: „N. N.!), ženklinu tave kryžiaus ženklu ir tvirtinu 
išganymo krizmu vardan Dievo, Tėvo ir Sūnaus ir Šventosios. 
Dvasios, amen“, ir suduoda ranka į veidą. 

Sakramento suteikimo esmę sudaro vyskupo rankų uždė- 
jimas šaukiant Šv. Dvasią, krizmu patepimas ir minėti žodžiai: 
Ženklinu tave kryžiaus ženklu... ir toliau. 

Kiekvienas vyskupo veiksmas ir žodis yra reikšmingas. 

Rankų uždėjimas reiškia Šv. Dvasios teikimą; taip apaš- 
talai suteikdavo Šv. Dvasią. 


1) N. N., vyskupas taria sutvirtinamųjų vardus, pav.: Vytautai Motie- 


jau, Aldona Monika, kurių pirmas yra Krikšto, antras pasirinktas Sutvirti- 
nimo vardas. 

Krizmu patepimas — išreiškia sakramento teikiamą ma- 
lonę, būtent, stiprybę nugalėt išganymo priešus. Krizmas, kurį 
pats vyskupas pašventina Didžiajam Ketvirtadieny, susideda 
iš alyvos ir balzamo. 

Alyva tepdavosi kūnus tie, kurie eidavo rungtis, kad būt 
miklesni ir kūno oda nesutrūktų nuo saulės spindulių; alyva 
„jiems teikdavo stiprumą, ištvermę; ji geriausiai išreiškia tą 
stiprybės malonę, kurią dabar dvasinėje kovoje teikia Šv. Dva- 
sia mūsų sieloms. Be to, alyva dega, šviečia, šildo, reiškia Šv. 
Dvasią, kuri apšviečia mūsų protą ir uždega meile širdį ir kuri 
atėjo ant apaštalų ugnies šviesa. 

Balzamas saugoja daiktus nuo puvimo, turi gardų kvapsnį. 
Kovotojas gauna žaizdų, tas žaizdas gydo balzamas; taip pat 
reiškia Dievo malonę, kuri saugoja mūsų sielą nuo nuodėmės, 
nuo dvasios supuvimo. Gardus kvapsnis reiškia dorybių ma- 
lonumą ir Šv. Dvasios dovanų gerumą. . 

Kaktos kryžium patepimas — tai neišdildomas sakramen- 
to ženklas, Kristaus kareivio ženklas. Kryžius kaktoje tam, 
kad katalikas nesigėdytų ir drąsiai išpažintų Kristaus tikėji- 
mą, kad kantriai neštų gyvenimo kryžių. Yra tokių katalikų, 
kuriems mažas tikėjimo pašiepimas sugriauna jų tikėjimą; 
menka pagunda, ir jie klysta doroje, prisideda prie pagedusių 
žmonių. Tokie užmiršta, kad jie pažymėti Kristaus ir Šv. 
Dvasios ženklais, amžinais ženklais, neišdildomais, kad jie įsta- 
tyti į Kristaus kareivių eiles, kad turi kovot su priešais ir ne- 
pabėgt iš kovos lauko. Tokie, kurie priešui pasiduoda, neverti 
Dievo Šv. Dvasios dovanų, malonių ir dangaus. 

I veidą sudavimas reiškia, kad katalikas turi būti pasi- 
ruošęs kentėti dėl tikėjimo visokius smūgius, išniekinimus, 
skausmus, persekiojimus. Vyskupas tačiau, sudavęs į veidą, 
„sako: ramybė su tavim, tuo pareikšdamas, kad nukęsdamas 
| įžeidimus dėl Kristaus turėsi saldžią ramybę, kurią teiks Šv. 

Dvasia, kuri brangesnė už visas žemės gerybes. 

Suteikęs Sutvirtinimo sakramentą, vyskupas duoda vi- 
siems palaiminimą. 

Prie Sutvirtinimo sakramento reikalingi taip. pat, kaip 
prie Krikšto, Sutvirtinimo tėvas arba motina, kurių pareiga 
"prižiūrėt, kad sutvirtinti būtų geri katalikai. 

“ 
* * 


Vyskupo atsilankymas parapijoj ir Sutvirtinimo sakra- 
mento teikimas yra didelė šventė. Visa parapija susirenka ir 
iškilmingai su procesija nuoširdžiai pasitinka vyskupą, Savo 
tikrą ganytoją. Vyskupas žengia į bažnyčią, laimindamas žmo- 
nes kryžiaus ženklu. Kada vyskupas laimina, reikia priklaupti. 

Vyskupas apsirengęs kaip kunigas, bet rūbų spalva ne 
juoda, o violetinė — mėlsvai rausva; ant rankos žiedas, ant 
krūtinės kryžius. 

Kada vyskupas teikia Sutvirtinimą, ant galvos užsideda. 
aukštą dvišaką kepurę su dviem kaspinais užpakaly, mitra va- 
dinamą; į ranką paima ilgą sidabruotą, auksuotą lazdą, pasto- 
ralu vadinamą, kurios viršūnė lanku užriesta. Vis tai gany- 
tojo ir jo valdžios ženklai. 

Atėjęs tvirtint, vyskupas be minėtų apsivelka kamža, bal- 
ta stula, apsisiaučia balta kapa'), ant galvos užsideda mitrą. 

Keldamas aukštyn rankas, tiesia jas ant sutvirtinamųjų, 
meldžia Dievą Šv. Dvasią ateiti į juos ir apdovanoti septynio- 
mis dovanomis. 

Visi tvirtinamieji tuo metu klūpo ir patys mintimi meldžia. 
Šv. Dvasios ateiti pas juos. Kiekvienas iš jų turi po tėvą, ar 
motiną: berniukai pasirenka sau tėvą, 0 mergaitės — motiną. 
Šie dalyvauja Sutvirtinime, uždėdami dešinę ranką ant deši- 
nio peties sutvirtinamojo. Sutvirtinimo tėvai, motinos yra. 
kaip ir liudininkai; jų priedermė budėt, kad jų vaikai išlaiky- 
tų tikėjimą. 

Sutvirtinamieji klūpo, rankas sudėję; laikydami jose var- 
dų raštelius. Rankų negalima paleist, nei jomis liest pateptos 
kaktos; kol einantis paskui kunigas vata nenutrins kaktos. 

Vyskupas, ėmęs rankon pastoralą, eina prie kiekvieno su- 
tvirtinamo ir tepa šv. krizmu kaktą kryžium, kalbėdamas: 
N. N. ženklinu tave kryžiaus ženklu ir t. t.; suduodamas ran- 
ka į veidą, taria: ramybė su tavim! 

Patepimui pasibaigus, visi balsu kalba: „Tikiu į Dievą. 
Tėvą, Tėve mūsų ir Sveika Marija“, tuo garsiai išpažindami 
tikėjimą. 

Po to vyskupas suteikia visiems palaiminimą. 


1) Tai platus, ilgas apsiaustas. 

* 
* * 


Priėmus Sutvirtinimo sakramentą, reikia tą dieną šventoj 
rimty praleist, o per visą gyvenimą dažnai atsimint, kad esu 
Kristaus kareivis, kad Šv. Dvasios bažnyčia, kad privalau 
šventai gyvent ir ištesėt tikėjime ir Dievo meilėje iki mirties. 


Pažinome du Kristaus įsteigtu sakramentu: Krikštą ir Su- 
tvirtinimą. Dabar pažinsim vieną ypatingą sakramentą, ku- 
riame, regimais duonos, vyno pavidalais prisidengęs, yra pats 
sakramentų Steigėjas, kas būtent? Tai mūsų brangiausias Iš- 
ganytojas — Jėzus Kristus. Nors Jėzus Kristus, atpirkęs žmo- 
niją, nuėjo į dangų, pas savo Tėvą, bet jis sugrįžta iš dangaus 
ir nematomu būdu apsigyvena Švenčiausiame Sakramente, 
yra mūsų, katalikų, bažnyčiose. 


3. Švenčiausias Sakramentas. 


I. KAS YRA ŠV. SAKRAMENTAS? 


Visi sakramentai yra šventi, nes jie mums teikia šventu- 
mą, šventas Dievo malones. Bet vienas iš visų vadinasi Šven- 
čiausiu todėl, kad jame yra pats Dievo Sūnus — Jėzus Kris- 
tus — su savo kūnu ir siela, žmogyste ir dievyste, Dievas— 
Žmogus. Ž 

Švenčiausias Sakramentas — tai pats Jėzus Kristus, Jo 
kūnas — kraujas, Jo siela, Jo žmogystė ir dievystė, paslėptas 
po duonos ir vyno pavidalais. Tai mūsų tikėjimo paslaptis. 

Mat, Šv. Sakramente V. Jėzus yra nematomas, o kad mū- 
sų akimis nematomas, pasislėpęs, tai ir yra paslaptis. 

Kad ją tvirčiau tikėtume, turim pereit tą kelią, kuriuo 
Jėzus Kristus privedė savo mokinius prie pažinimo ir tikėjimo 
į tą paslaptį arba sakramentą. 

V. Jėzus žinojo, kad Jo mokiniai, Jo klausytojai nelengvai 
įtikės. Todėl Jis pirma juos priruošė prie tos paslapties, pir- 
ma mokino, parodė savo dieviškumą, pažadėjo ir tik po to 
įsteigė Šv. Sakramentą. 

Kad parodyt savo dievišką galybę, Jėzus padarė daug ir 
didelių stebūklų, — didelių išgydymų — ir tokių stebūklų, ku- 

rie reiškė Šv. Sakramentą. Mes su jais susipažinkim iš pačios: 
Evangelijos. 


1. Duonos paskalsinimas. 


„Jėzus pasitraukė iš ten laivelyje nuošaliai į tuščią vietą, 
ir išgirdusios minios ėjo iš miestų paskui jį pėsčios. Taigi, 
išėjęs jis pamatė didžią minią; jam buvo jų gaila, ir jis pagydė 
jų ligonis. Atėjus vakarui, jo mokytiniai priėjo prie jo ir sa- 
kė: Vieta tuščia ir valanda jau praėjo; paleisk minias, kad. 
eidamos į sodžius nusipirktų sau maisto. Jėzus jiems tarė: Nė- 
ra reikalo, kad jos eitų; jūs duokite jiems valgyti. Jie jam: 
atsakė: Mes čia teturim tik penkis kepalus duonos ir dvi žuvi. 
Jis jiems tarė: Atneškite čia man juos. Ir, liepęs miniai atsi- 
sėsti ant žolės, jis paėmė penkis kepalus duonos ir dvi žuvi, 
pažvelgė į dangų, palaimino, laužė ir davė duonos mokyti-- 
niams, mokytiniai gi minioms. Ir visi valgė ir privalgė. Jie 
ėmė, kas buvo likę trupinių, dvylika pilnų pintinių. Valgiu- 
siųjų gi skaičius buvo penki tūkstančiai vyrų, be moterų ir- 
vaikų“!). 

Taip aprašė Evangelistas Matas tą didelį stebūklą, kurį 
V. Jėzus padarė prieš Šv. Sakramento  pažadėjimą. Penkių 
duonos kepalėlių ir dviejų žuvų penkiems tūkstančiams vyrų, 
tai būt nė po trupinį neištekę, o kur moterys su vaikais, ku-- 
rių galėjo būti net daugiau negu vyrų. Tai iš kur ėmėsi tiek 
duonos, kad pavalgius dar atliko dvylika pilnų pintinių trupi- 
nių? — Visagalio Jėzaus galybe duona padaugėjo. — Kaip di- 
delis turėjo būti tų žmonių nusistebėjimas, koks jų džiaugs- 
mas ir pasitenkinimas! 

Kaip čia paprasta duona Jėzus pamaitino tūkstančius kū- 
niškai, taip dabar Šv. Sakramentu maitina tūkstančių sielas. 


2. Viršum vandens vaikščiojimas. 


„Jėzus tuojau privertė mokytinius sėsti į laivelį ir plaukti 
pirm jo į anapus ežero, iki jis atleis minias. Paleidęs minią. 
jis vienas užžengė ant kalno melstis. Ir atėjus vakarui buvo te- 
nai vienas. Tuo tarpu laivelis buvo vidur jūros bangų mėtomas,, 


1) Mat. 14, 13-21, 


nes buvo priešingas vėjas. Ketvirtoje nakties sargyboje jis 
atėjo pas juos, eidamas viršum jūros. Pamatę jį einantį viršum 
jūros, jie nusigando ir sakė: Tai šmėkla. Ir iš baimės jie ėmė 
šaukti. Bet Jėzus tuojau juos užkalbino, sakydamas: Pasiti- 
kėkite, tai aš, nebijokite. Atsakydamas Petras tarė: Viešpatie, 
jei tai tu, liepk man ateiti pas save viršum vandens. Jis tarė: 
Ateik. Ir Petras, išlipęs iš laivelio, ėjo viršum vandens, kad 
„ ateitų pas Jėzų. Bet pamatęs vėjo smarkumą, nusigando ir pra- 
dėjęs skęsti sušuko, sakydamas: Viešpatie, galbėk mane! Jėzus 
tolydžiaus ištiesęs ranką nutvėrė jį ir tarė: Žmogau, menko ti- 
kėjimo, kam abejojai? Jiedviem įsėdus į laivelį, vėjas pasi- 
liovė. Buvusieji gi laivelyje priėjo ir jį pagarbino, asis 
Tu tikrai Dievo Sūnus“'). 

Čia vėl antras didelis stebūklas. Vanduo juk Šakio daiktų 
nepakelia: žmogus skęsta vandenyje. Kristus tačiau vaikščiojo 
ant vandens paviršiaus, kaip ant tvirto pagrindo, ir ne tik pats 
vaikščiojo, bet liepė ir Petrui pas Jį ateiti. Ir Petras, kol nebu- 
vo suabejojęs, neskendo, ėjo viršum vandens. Apaštalams buvo 
tai stiprus Kristaus dieviškumo įrodymas. 

Jie, pamatę Jėzų ant vandens, netikėjo ir, manydami esant 
šmėklą, nusigando. Kristus juos nuramino, pasakęs, kad tai Jis 
pats esąs. Bet jiems buvo nesuprantama, kaip žmogus gali vaikš- 
čioti ant vandens ir neskęsti. Tada Jėzus įkvėpė Petrui norą iš- 
bandyt: jis prašėsi ir, Kristui liepus, Petras žengė viršum van- 
dens, kaip kietuma. Tada mokytiniams išnyko visokia abejonė. 
Jie priėjo prie Jėzaus ir pagarbino Jį sakydami: Tu tikrai Die- 
vo Sūnus. 

Taip apaštalai jau buvo paruošti tikėti visam tam, ko Jė- 
zus mokys ir ką darys. Reikėjo dar, kad plačios žmonių minios 

„ tokį tikėjimą įsigytų. Tada, atvykęs į Genezaro žemę, Jėzus iš- 
gydė daug, daug visokių ligonių, kuriuos buvo atgabenę iš visos 
šalies. Ir kad pasveikus, pakakdavo ligoniams paliesti Jo dra- 
bužio siūlę. 


1) Mat. 14, 22-33. 

II. ŠV. SAKRAMENTO PAŽADĖJIMAS. 


Po šitų stebūklų Kristus, atvykęs į Kafarnaumo miestą, 
įėjo į žydų sinagogą mokyti. Tie žmonės, kurie buvo anapus 
Genezareto ežero duona pamaitinti, pastebėję, kad Jėzaus ten 
nėra ir buvo matę, kaip Jo mokytiniai nuplaukė į kitapus ežero, 
sėdo į laivus, o kiti pėsti aplink pasiskubino į Kafarnaumą. Čia 
jie rado Jėzų sinagogoje. 

Dabar paskaitysim iš šv. Jono Evangelijos, ko Jėzus mo- 
kino. 

„Radus jį klausė: Rabbi, kuomet čia atvykai? Atsakyda- 
mas jiems tarė: Iš tikrųjų, sakau jums, jūs manęs ieškote, ne 
kad matėte stebūklų, bet kad valgėte duonos ir buvote paso- 
tinti. Darbuokitės ne dėl žūvančio valgio, bet dėl pasiliekančiojo 
amžinajam gyvenimui, kurio jums duos žmogaus Sūnus...“!), 

„Aš gyvenimo duona. Jūsų tėvai valgė tyruose manos ir 
mirė. Šita yra duona nužengianti iš dangaus, kad kas jos val- 
gys nemirtų. Aš esu gyvoji duona, kurs iš dangaus nužengiau. 
Kas valgys tos duonos, bus gyvas per amžius; duona gi, kurios 
aš duosiu, yra mano kūnas už pasaulio gyvenimą. Tuomet žy- 
dai ginčijosi tarp savęs, sakydami: kaip jis gali mums duoti 
valgyti savo kūną? Jėzus gi jiems tarė: Iš tikrųjų, iš tikrųjų 
sakau jums, jei nevalgysite žmogaus Sūnaus kūno ir negersite 
jo kraujo, neturėsite savyje gyvenimo. Kas valgo mano kūną 
ir geria mano kraują, tas turi amžinąjį gyvenimą ir aš prikelsiu 
jį paskutinėje dienoje. Nes mano kūnas tikrai yra valgis, ir ma- 
no kraujas tikrai yra gėrimas. Kas valgo mano kūną ir geria 
mano kraują, tas pasilieka manyje ir aš jame. Kaip mane siuntė 
gyvasis tėvas ir aš esu gyvas per tėvą, taip ir tas, kurs mane 
valgo, bus gyvas per mane. Tai yra duona, kuri nužengė iš dan- 
gaus. Su ja bus ne kaip su mana, kurios jūsų tėvai valgė ir 
mirė. Kas šitą duoną valgo, bus gyvas per amžius“?). 

Iš šitų Kristaus pasakytų žodžių aišku, kad Jis žadėjo duoti 
savo kūną valgymui, žadėjo maitinti žmones savo kūnu ir 
krauju. Žydai ieškojo tik kūniško maisto, kurs palaiko kūno 
gyvybę, būtent, - duonos, kurios Jėzus jiems suteikė tuščioj 
vietoj. 


1) Jon. 6, 25-27. 
2) Jon. 6, 48-59. 

Jėzus jiems kalbėjo apie maistą, ne žūnantį, bet pasilie- 
kantį amžinajam gyvenimui; mokino, kad reikalingas maistas, 
kuris teiktų amžinąjį gyvenimą. Tokiu maistu Jis pats esąs: 
„kurs mane valgo, bus gyvas per amžius“. Nori būt gyvas per 
amžius, priimk Jėzų į save, valgyk Jo kūną, kraują. 

Jėzus pažadėjęs nurodo, kuris norės amžinos laimės, tas 
būtinai turės valgyti Jo kūną: „Iš tikrųjų, iš tikrųjų sakau 
jums, jei nevalgysite žmogaus Sūnaus!) kūno ir negersite jo 
kraujo, neturėsite savyje gyvenimo“. Nes tik tas, „kas valgo 
mano kūną ir geria mano kraują, turi amžinąjį gyvenimą“ ir 
tik tą Jėzus prikels paskutinėje dienoje. 

Ar taip suprato Jėzų klausytojai? Žydai, mokytiniai „taip 
ir suprato; tik vieni iš jų tikėjo, kiti abėjojo, treti net pasi- 
piktino. Evangelijoj toliau pasakyta: „Daugelis jo mokytinių, 
tai išgirdę, sakė: Šitie žodžiai kieti, ir kas gali jų klausyti? 
Jėzus žinodamas pats savyje, kad jo mokytiniai dėl to murmėjo, 
jiems tarė: Tai jus piktina? O jei jūs matysite žmogaus Sūnų, 
užengiantį tenai, kame jis pirma buvo“ — ar ir tuomet neti- 
kėsite? „Nuo to meto daug jo mokytinių pasitraukė šalin. Tai 
Jėzus tarė dvylikai: Ar ir jūs norite pasišalinti? Jam atsakė 
Simonas Petras: Viešpatie, pas ką mes eisime? Tu turi amži- 
nojo gyvenimo žodžius. Mes įtikėjome ir žinome, kad tu Kristus, 
Dievo Sūnus“?). ! 

Matome, kaip Kristus mokė, taip apaštalai tikėjo. Kad 
iš tikrųjų Jėzus nebūt manęs duoti savo kūną žmonėms mais- 
tui, tai būt taip nesakęs ir būt neleidęs daugeliui nuo Jo pasi- 
šalinti. Bet Jėzus taip mokė, taip žadėjo, taip ir padarė. 

Jėzus tada mokydamas neišaiškino, kame ir kaip Jis duosis 
valgomas, tai daugeliui buvo nesuprantama ir atrodė priešinga 
valgyt gyvo žmogaus kūną bei gerti kraują. Jėzus, kaip žinome, 
rado tam. gražiausią būdą, paslėpdamas save, tai yra, savo kū- 
ną, kraują po duonos, vyno pavidalais. 

Kad Kristaus dievystė gali būt duonos — vyno pavidaluo- 
se, tai nesunku tikėti, nes Dievas nematomas, bet kad Jo kū- 
nas yra Šv. Sakramente, tai kai kam gali kilt abejonių, gali 
pamanyti, kad kūnas turėtų būt matomas. Bet jei mes atsi- 
minsim, kad, po Kristaus prisikėlimo iš numirusių, Jo kūnas 
buvo nematomas, sudvasintas, tai atkris ir šitas sunkumas, ir 


1) Žmogaus Sūnaus, t. y., Jėzaus, — taip save Jėzus vadino. 
2) Jon. 6, 61-63, 67-70, 

liks mums neabejotina tiesa, kad Jėzus tikrai yra Šv. Sakra- 
mente ne tik su siela, bet ir su kūnu. Kas bus dar aiškiau, paži- 
nus Šv. Sakramento įstatymą. 


III. ŠV. SAKRAMENTO ĮSTEIGIMAS. PASKUTINĖ 
VAKARIENĖ. 


! 


„Atėjo Neraugintosios duonos diena, kurioje reikėjo piauti 
Velykų avinėlis. Tuomet Jėzus siuntė Petrą ir Joną ir tarė: 
Nuėję prirenkite mums valgyti Velykų avinėlį... Nuėję jie rado, 
kaip jis jiems buvo pasakęs, ir prirengė Velykų avinėlį. 

„Valandai atėjus, jis sėdosi prie stalo ir draug šu juo dvy- 
lika apaštalų. Tuomet jis jiems tarė: Geiste geidžiau valgyti 
draug su jumis šitą Velykų avinėlį pirma, nekaip kentėsiu. Nes, 
sakau jums, nuo šio laiko aš nebevalgysiu jo, kolei bus įvykin- 
tas dangaus karalystėje. Paėmęs taurę, jis dėkojo ir tarė: Imki- 
te ir dalinkite tarp savęs. Nes, sakau jums, aš nebegersiu šito 
vynmedžio vaisiaus, iki neateis Dievo karalystė...“!). 

„Vakarienės metu... jis keliasi nuo stalo, padeda savo dra- 
bužius ir, pasiėmęs drobulę, susijuosia. Po to pilasi vandens į 
praustuvę ir pradeda mazgoti mokytinių kojas ir šluostyti dro- 
bule, kuria buvo susijuosęs. Taip jis prieina prie Simono Petro. 
Petras jam sako: Viešpatie, tu man mazgosi kojas? Jėzus at- 
siliepia ir jam sako: Ką aš darau, tu dabar nežinai, žinosi gi 
paskui. Petras jam sako: Ne, tu niekuomet nemazgosi man ko- 
jų. Jėzus jam atsakė: Jei aš tavęs nenumazgosiu, tu neturėsi 
dalies su manim. Simonas Petras jam sako: Viešpatie, ne tik 
mano kojas, bet ir rankas ir galvą! Jėzus jam sako: Kas nu- 
siplovęs; tas neprivalo daugiau. kaip tik kojas nusimazgoti; jis 
visas nesuteptas. Tr jūs esate nesutepti, bet ne visi. Kadangi jis 
žinojo savo išdavėją, todėl jis pasakė: Jūs nevisi nesutepti. Nu- 
mazgojęs jų kojas ir pasiėmęs savo drabužius, vėl atsisėdęs su 
jais prie stalo, jis jiems kalbėjo: Ar suprantate, ką aš jums pa- 
dariau? Jūs vadinate mane Mokytoju ir Viešpačiu, ir gerai sa- 
kote, nes aš esu. Taigi, jei aš, Viešpats ir Mokytojas, mazgojau 
jūsų kojas, tai ir jūs turite vienas kitam mazgoti kojas; nes aš 
daviau jums pavyzdį, kad kaip aš jums dariau, taip ir jūs da- 
rytumėte. Iš tikrųjų, sakau jums, tarnas ne didesnis už savo 


1) Luk. 22, 7-8, 13-18. 

valdovą, nė pasiuntinys ne didesnis už tą, kurs jį siuntė., Jūs 
palaiminti, jei tai žinosite, ir tai darysite“!). 

„Jiems valgant vakarienės, Jėzus ėmė duonos, palaimino 
ją ir laužė, davė savo mokytiniams ir tarė: Imkite ir valgykite; 
tai yra mano kūnas. Jis ėmė ir taurę, dėkojo ir jiems davė, sa- 
kydamas: Gerkite iš jos visi; nes tai yra mano kraujas nau- 
josios sandoros, kurs bus išlietas už daugelį nuodėmėms at- 
leisti“?). 

„Tai darykite mano atsiminimui“?). 

Ka Jėzus Kafarnaume buvo žadėjęs, tą dabar šioje vaka- 
rienėje ištesėjo. Buvo žadėjęs duoti žmonėms savo kūną - krau- 
ją valgymui — gėrimui, tą čia dabar įvykdė ir davė. 

Buvo ketvirtadienio vakaras prieš Jėzaus kančią ir mirtį. 
Tą patį vakarą, tuojau po vakarienės, Jėzus buvo suimtas, kan- 
kintas ir rytojaus dieną — penktadienį, prikaltas prie kryžiaus, 
mirė. Šv. Sakramento įsteigimas tad įvyko prieš pat Jėzaus 
mirtį. Paskutinį kartą Jėzus valgė su savo mokytiniais, pasku- 
tinį kartą su jais kalbėjo, paskutinį kartą juos mokino ir, atsi- 
sveikindamas, jiems davė tai, ką turėjo brangiausio — savo 
kūną, kraują. Jėzus rengėsi mirti, Jam buvo liūdna, Jis neno- 
rėjo skirtis su savo mylimais mokytiniais ir bendrai su žmonė- 
mis. Jis norėjo pasilikti su jais ir save jiems palikt: „Geiste 
geidžiau valgyti su jumis šitas Velykas“... Jėzus rado būdą, 
kuriuo geriausiai pasilikt su žmonėmis — tai Šv. Sakramentas, 
kuriame po duonos, vyno pavidalais Jis visas pasislepia. 


IV. KAIP VYKO ŠV. SAKRAMENTO ĮSTEIGIMAS. 


Suvalgius Velykų avinėlį, Jėzus, nuplovęs apaštalams ko- 
jas, sėdosi už stalo. Apaštalai, sujaudinti, nustebinti, kojų plo- 
vimu, laukia ir tikisi ko nors nepaprasto. Ir štai Jėzaus veidas 

"užkaista, smarkiau plaka Jo širdis; Jis ima duoną į savo šven- 
tas, garbingas rankas ir, pakėlęs į dangų akis, dėkodamas sa- 
vo Dangiškajam Tėvui, laimina duoną, laužia ir duoda savo 
mokytiniams, sakydamas: „Imkite ir valgykite; tai yra mano 
kūnas“. Paėmęs taurę su vynu taip pat dėkoja ir jiems duoda, 


1) Jon. 13, 4-17. 
2) Mat. 26, 26-28. 
3) Luk. 22, 19. 


sakydamas: „Gerkite iš jos visi, nes tai yra mano kraujas... 
Tai darykite mano atsiminimui“. = 

Kai Jėzus tarė duonai: „tai yra mano kūnas“, duona jau 
nebeliko ir nebebuvo duona, tik virto Jo kūnu, ir vynu: „tai 
yra mano kraujas“ — vynas nebepaliko vynu, bet virto Jėzaus 
krauju. Duonos ir vyno esmė persikeitė į kūno, kraujo esmę, 
ir nebeliko duonoje nė trupinėlio duonos, o taurėje — nė lašelio. 
vyno. Liko tik duonos — vyno pavidalai: dydis, spalva, skonis, 
kvapsnis... Pavidalai, tačiau, nesudaro daikto esmės, nes jų be 
daikto nėra. Esmėje gi buvo Jėzaus kūnas, Jo kraujas. 

Apaštalai tai tikėjo. Jie, pilni meilės ir džiaugsmo, ėmė, 
valgė, gėrė Jėzaus kūną, kraują. Nė vienas jų neklausė, nė 
vienas neabejojo. Apaštalai suprato, kad čia Jėzus įvykdė tai, 
ką buvo Kafarnaume žadėjęs, kad paveda jiems didelę paslaptį. 
Jų širdys plakė karšta meile prie Jėzaus ir atsidavimu. Jie da- 
bar galėjo stebėtis dieviška išmintimi: Jėzus rado tinkamiausią. 
būdą duot savo kūną, kraują maistui, paslėpęs jį po duonos ir 
vyno pavidalais. 

Jėzus, pakeitęs duoną savo kūnu, pridūrė: „tai darykite 
mano atsiminimui“. Šiais žodžiais Jis suteikė apaštalams val- 
džią, galią tą patį daryti, ką Jis yra padaręs, būtent, duoną ir 
vyną perkeisti ir paversti Jo kūnu, krauju. 

Šitą Jėzaus įsakymą, šitą gautą galią apaštalai vykdė ir 
vartojo. Duoną ir vyną jie paversdavo Jėzaus kūnu, krauju ir 
valgydavo patys ir kitiems dalindavo. 

Apaštalai išmirė. Jėzus juk atėjo išganyt visus žmones, už 
visus kentėjo ir mirė, tai ir Šv. Sakramentą įsteigė visų naudai. 
Turėjo kas nors po apaštalų turėt galios duoną, vyną paverst 
Jėzaus kūnu, krauju. Tokiais įgaliotais liko po apaštalų vysku- 
pai, apaštalų tam tyčia pašvęsti, o per juos ir kunigai. Tą Jė- 
zaus duotą valdžią jie gaudavo ir dabar gauna per šventimus. 
Kas nepašventintas, tas negal duonos, vyno perkeist. 

Šitą valdžią, duoną ir vyną pakeisti Jėzaus kūnu ir krauju, 
vyskupai, kunigai vartoja per Šv. Mišias. Mišių viduryje būva 
ostijos ir taurės pakylėjimas, kad žmonės pagarbintų pasislė- 
pusį joje Jėzų. Mišiose vyskupai, kunigai tą patį daro, ką darė 
Jėzus per paskutinę vakarienę. Jie taria ant duonos tuos pačius 
Kristaus pasakytus žodžius: „tai yra mano kūnas“ ir ant vyno: 
„tai yra mano kraujas“, ir su šiais žodžiais duona virsta Jėzaus 
kūnu, o vynas — Jo krauju. Po jų ištarimo Jėzus yra ant alto- 

ziaus visas su siela, dievyste ir žmogyste. - Kai kunigas taria 
žodžius: „Tai yra mano kūnas“, tai jis kalba Kristaus vardu, o 
ne savo; kunigas yra tik patarnautojas, viską gi veikia pats 
Jėzus Kristus. 

Jėzus, atėjęs per Mišias, pasilieka po duonos ir vyno pavi- 
dalais tol, kol šie pavidalai išlieka sveiki, nesugadinti. 

Kadangi Jėžus pasilieka Šv. Sakramente, tai Šv. Sakra- 
mentas po duonos pavidalu — ostijose — laikomas yra auksuo- 
tame inde, altoriuje ir dalinamas žmonėms valgyt. Šitas indas 
įdedamas į, vidury altoriaus stovintį, namelį, vadinamą cim- 
borija. . 

Prieš tą altorių, kur yra Šv. Sakramentas, žiba žiburėlis. 
Tai ženklas, kuriame altoriuje yra Jėzus. 


V. KAIP KRISTUS ESTI ŠV. SAKRAMENTE. 


Per Šv. Mišias įvyksta duonos ir vyno perkeitimas: duona 
virsta Jėzaus kūnu, vynas — Jo krauju; iš duonos ir vyno dau- 
giau nieko nelieka, kaip tik pavidalai. Po kiekvienu iš abiejų 
pavidalų yra visas ir nedalomas Kristus su kūnu ir krauju, su 
siela ir dievyste, taip kad ir po duonos pavidalu yra Jėzaus kū- 
nas ir kraujas ir po vyno pavidalu yra taip pat Jo kūnas ir 
kraujas su siela ir dievyste. Kad būt aiškiau suprast, atsimin- 
kim, kad Kristus yra gyvas Šv. Sakramente, o gyvas nebūtų, 
jei kraujas būtų atskirtas nuo kūno. Todėl Jėzus mirė ant kry- 
žiaus, kad kraujas buvo ištekėjęs, t. y., atsiskyręs nuo kūno. Bet 
kai Jėzus prisikėlė iš mirties, kai atgaivino savo kūną, kad 
amžinai nemirtų, tai dabar kur Jo kūnas, ten yra ir kraujas, c 
kur yra kraujas, ten ir kūnas, o kur kūnas, kraujas, ten Jo siela 
ir dievystė, arba visas Jėzus. 

Dalinant ar laužiant Šv. Sakramentą pusiau, ar mažesnė- 
mis dalelėmis, bus dalomi, skirstomi pavidalai, Jėzus liks visas 
ir kiekvienoje dalelėjė. 

Imkim palyginimą: Veidrodyje matau vieną savo veidą. 
Štai jis susimušė, trūko į kelias dalis, ar sutrūko ir mano vei- 
das? Anaiptol, tik nuostabu, kad kiekvienoje dalyje tarsi už- 
gimė naujas veidas, ir tiek jų, kiek dalių, ir kiekviena rodo 
pilną veidą. 

Panašiai Jėzus, padalinus Šv. Sakramentą, atsiranda visas 
kiekvienoj naujoj ostijos dalelėj. f 

VI. KOKIOS MŪS PRIEDERMĖS LINK ŠV. SAKRAMENTO. 


Kokie mes, katalikai, laimingi, kad turime savo bažnyčiose 
Jėzų Šv. Sakramente. Jėzus Kristus, mus atpirkęs, pasiliko tarp 
mūsų, kad mus stiprintų, šelptų ir teiktų mums gyvybės. Kris- 
tus visa tai padarė mus mylėdamas. Tai ir mūs pareiga Jėzų 
mylėt ir Jam meile už meilę atsimokėt. 

Kada Jėzus regimam kūne gyveno ir vaikščiojo po Žydų 
žemę, daugybė žmonių iš visų kraštų bėgo pas Jį, garbino Jį ir 
išsiprašė sau stebuklingų malonių. 

Štai iš daugelio keli pavyzdžiai iš Evangelijos, kaip žmo- 
nės Jėzų garbino: 

1. „Jam esant viename miėstų, atsitiko, kad štai vienas. 
žmogus pilnas raupsų, pamatęs Jėzų, parpuolė ant veido ir pra- 
šė Jį, sakydamas: Viešpatie, jei nori, gali mane pagydyti. Iš- 
tiesęs ranką jis jo prisilietė ir tarė: Noriu, būk pagydytas. Ir 
raupsai tuojau atstojo nuo jo“!). 

Eikime ir mes dažniau į bažnyčią ir pasekime raupuočių, 
kurs, pamatęs Jėzų, parpuolė ant veido; ir mes, įėję į bažnyčią, 
kur yra Jėzus, pulkim ant kelių ir kalbėkime 3 kartus maldelę: 
— Garbinkime Šv. Sakramentą, Jėzaus Kristaus, mūsų Viešpa- 
ties tikrąjį kūną ir kraują dabar ir visados ir per amžius, amen. 

2. „Kuomet Jis atėjo pas minią, prie jo priėjo vienas žmo- 
gus, atsiklaupė ties juo ir tarė: Viešpatie, pasigailėk mano sū- 
naus, nes jis serga mėnesienos liga ir didžiai kankinasi: jis. 
dažnai įkrinta į ugnį ir neretai į vandenį... 

Atveskite jį pas mane. Ir jis sudraudė jį. Velnias iš jo išėjo, 
ir tą pačią valandą vaikas pagijo“?). 

Kaip šitas tėvas atsiklaupęs ties Jėzum meldė sveikatos 
savo sūnui, taip ir dabar katalikai klaupia bažnyčioje prieš al- 
torių, kuriame yra Šv. Sakramentas, ir garbina Jėzų. 

3. „Jėzui sugrįžus, atsitiko, kad jį priėmė minia, nes visi 
buvo jo belaukią. Štai atėjo vienas žmogus vardu Jajiras, sina- 
gogos viršininkas, ir parpuolė prie Jėzaus kojų, prašydamas jį 
užeiti į jo namus, nes jis turėjo vienturtę dukterį, arti dvylikos 
metų, ir ta buvo marinama““). 


1) Luk. 5, 12-13. 
2) Mat. 17, 14-16-17. 
3) Luk. 8, 40-56. 

Čia vėl matome, kad ir turtingas Jajiras parpuolė prie Jė- 
zaus kojų. Taip Jį visi gerbė, taip Jo bijojo. Ir mes su baime ir 
su nusižeminimu pulkim ant kelių bažnyčioje prieš tą altorių, 
prieš kurį dega šviesa, nes tame yra Jėzus ir, karštai melsda- 
mies, Jį garbinkim. 

Kiek kartų įeini į bažnyčią, išsi kad čia Išganytojas. 
gyvena, tikras Dievas, dangaus ir visatos Valdovas - Karalius, 
prieš kurį angelai dreba, todėl tinkamai Jam nusilenk. 

Ypatingai reikia pult ant kelių ir Jėzų pagarbint per Šv. 
Mišias, kada kunigas pakelia Šv. Sakramentą, kada Šv. Sakra- 
mentas būva išstatytas monstrancijoj, kada nešamas procesi- 
joj apie bažnyčią, kada nešamas arba vežamas pas ligonį. 

Pamanykim, kaip biauriai pasirodytų tas katalikas, tas: 
vaikas, kuris neklauptų prieš Šv. Sakramentą, kuris bažnyčioj, 
Jėzaus akyvaizdoj, šaipytųsi, dairytųsi, juoktųsi, kuris, sutikęs. 
kunigą su Švenčiausiu, nepriklauptų, ypač prie kitatikių, į už- 
kampį pabėgtų, arba į šalį nusisuktų. Toks kaip Petras Kristaus 
išsigintų. 

Jėzus yra mūs geriausias prietelis — draugas, kuris, mus 
mylėdamas, dieną — naktį altoriuje pasilieka. Jis yra mūs didis 
geradaris, Juom pasitikėkim. Mes galim išsimelst iš Jo, kaip tas 
raupuotas, kaip Jajiras, visokių malonių. Tik tikėkim, tik pra- 
šykim. 

Dažnai dėkokim Jėzui už tai, kad Jis būva Šv. Sakramente, 
kad ir šia maldele: — Garbė ir dėkonė tebūna visuomet Šven- 
čiausiam ir dieviškam Sakramentui. 

Eidamas pro bažnyčią, nepraeik pro šalį, bet užeik, pasvei- 
kink ir pagarbink Kristų Karalių. Tuo parodysi Jam meilę ir 
dėkingumą ir nuopelną turėsi. Tikrai laiminga valandėlė tyliai, 
ramiai pasikalbėti su Jėzumi Šv. Sakramente; Jam pasiskųsti 
savo vargus, nelaimes, skausmus. 

Šventieji dažnai, kasdien lankydavo Šv. Sakramentą, ištisas 
valandas išklūpodavo, didžiu meilės karščiu garbino Jėzų ir 
- buvo laimingi. Taip Šv. Pranciškus Borgis lankydavo kasdien 
mažiausiai septynis kartus Šv. Sakramentą. 

VII. KURIUO TIKSLU JĖZUS ĮSTEIGĖ ŠV. SAKRAMENTĄ. 


Trejopu tikslu Jėzus įsteigė Šv. Sakramentą: 1 — kad pa- 
"silikt tarp mūsų, 2 — kad mus maitint savo kūnu, krauju, 32— 
kad už mus aukotis per šv. Mišias. 

"Kad ne Šv. Sakramentas, žmonės būt galėję užmiršt Jėzų, 
gyvenusį ant žemės, už mus kentėjusį, taip brangia kaina mus 
atpirkusį. Be Šv. Sakramento mes jaustumės lyg našlaičiai be 
tėvo. Nuolatinis esimas Šv. Sakramento mūsų bažnyčiose mums 
primena ir atpirkimo malonę ir duoda drąsos ir ramybės mūsų 
katalikiškam gyvenimui. Mes jaučiame savo tarpe esant Jėzų 
Kristų, tad ne vieni jaučiamės, bet su savo tikru Dievu, kuris 
yra galingas mus apgint nuo visokių pavojų. 

Didelių sunkių 'persekiojimų laikais krikščionys katalikai 
didžiausią stiprybę sėmė iš Šv. Sakramento. 

Jėzus lengvai nutildęs ant ežero audrą, lengvai nutildo ir 
Žmonių dvasiose šėlstančią vėtrą. 3 

Jėzus žinojo žmogaus silpnybes; dėlto Jis nepaliko mus 
vienus grumtis su priešais, nepaliko našlaičiais, bet pats pasi- 
liko Šv. Sakramente, kad mes pas jį ateitume, savo vargus Jam 
pasiskųstume, pas Jį paguodą ir suraminimą rastume. 

Jėzus norėjo ir troško tarp mūs gyvent, kad mus ne tik 
paguost, bet ir stiprint mūsų sielas savimi. Kristus davė ir pa- 
liko mums savo kūną ir kraują, kad maitint mūsų sielas, kad 
stiprint mus šioje žemiškoje kelionėje. „Kas valgo mano kūną ir 
gėria mano kraują, tas pasilieka manyje ir aš jame“. Jėzus pa- 
silieka mumyse, koks džiaugsmas, kokia paguoda! O su kuo 
Dievas, tas stiprus, tas nenugalimas. 

V. Jėzus ne tik maitina, bet už mus aukojasi, daro auką 
iš savęs Dievui Tėvui, atnaujindamas kruviną kryžiaus auką. 

Niekas taip neprimena brangiausios Jėzaus aukos ant kry- 
žiaus, tos brangiausios atpirkimo malonės, kaip Šv. Mišios. Jė- 
zus aukoja Mišiose savo kūną ir kraują Dangaus Tėvui, kad Jį 
permaldautų už mūs nuodėmes. Šv. Sakramentas yra tada auka. 


. 
. * 


Žinant, kad Kristus yra visas po kiekvienu pavidalu, tiek 
po duonos, tiek po vyno, atrodytų, kad gana buvo įsteigt Šven- 
čiausią Sakramentą po vienu katruo pavidalu. Kristus, tačiau, 
įsteigė po dviem pavidalais tam, kad geriau vaizduotų Mišių 

auką. Šv. Mišios yra pakartojimas kruvinos Jėzaus aukos ant. 
kryžiaus, kada Jo kraujas buvo atskirtas nuo kūno — ištekėjo 
iš kūno, ir Kristus mirė. Taip šv. Mišiose po peresybinimo Jė- 
zaus kūnas labiau vaizduojamas po duonos pavidalu, o kraujas. 
po vyno pavidalu ir tuo vaizduojama Kristaus mirtis ant kry- 
žiaus per atskyrimą kraujo nuo kūno. 


4. Šv. Mišių auka. 


-I. KAS YRA AUKA. 


Auka plačia prasme yra Žmogaus dovana, Dievui padaryta. 
iš savo turto arba iš savęs pačio. Dovana iš savo turto, — kada 
kas aukoja Dievo garbei pinigą, daiktą, darbą, vargą; iš savęs 
auka, — kada kas aukoja Dievui gyvybę — už tikėjimą miršta, 
— laisvę — eina į kalėjimą, į vienuolyną, stoja į kunigystę. 

Siauroj prasmėj auka yra apčiuopiamo daikto Dievui at- 
našavimas ir jo sunaikinimas Aukščiausiam Dievui pagerbti ir 
Jį permaldauti. 

Iš šito apibrėžimo išeina, kad aukojamas daiktas yra ap- 
čiuopiamas — medžiaginis daiktas, ne malda, ne kitas koks sie- 
los veiksmas. Daiktas turi būt sunaikintas: gyvulys papiautas, 
smilkalas sudegintas, valgomas daiktas suvalgytas... Daikto su- 
naikinimas yra esmingas aukos privalumas. Daikto naikinimu 
išreiškiama Dievą esant visa ko Aukščiausį Valdovą, visokios. 
gyvybės ir esimo Viešpatį, o žmogų — nusikaltėlį, vertą su- 
naikinimo, mirties. Auka tad pareiškiama Dievui didžiausia. 
garbė. 

Visi žmonės nuo Adomo — Ievos jautėsi Dievui nusikaltę, 
jautė reikalą Dievą permaldaut, todėl visi darė Dievui aukas. 
Taip Kainas ir Abelis degino Dievui aukas, vienas javus, antras. 
avinėlius. Po jų Noė, Abraomas, o nuo Mozės aukos nuolatos. 
buvo daromos iki Kristui. Žmogus žinojo, kad gyvybę yra ga- 
vęs iš Dievo, kad ne pats savo gyvybės kūrėjas, žinojo, kad Die- 
vui yra nusikaltęs, kad netekęs teisių gyvuoti. Žmogus turėtų 
pats save paaukoti, t. y., grąžinti Dievui gyvybę. Bet kad žu- 
dyti save yra neleista, ir Dievas to iš žmogaus nereikalauja, tai 
žmonės savo gyvybės atpirkimui turėjo aukot vietoj savęs 
gyvus ir negyvus daiktus. 

Visos tačiau anos aukos nepajėgė atpirkt žmones ir iš nuo- 
dėmės išvaduot. Reikėjo šventos, nesuteptos aukos, kurią už 
mus padarė Jėzus Kristus, mirdamas ant kryžiaus. 


II. KURIOS BUVO AUKOS PRIEŠ KRISTŲ. 


Norėdami Dievą permaldaut, žmonės prieš Kristų įvairių 
darė aukų. Jas galima suskirstyt į dvi rūšis: vienos kruvinos, 
kitos nekruvinos. Kruvinos aukos buvo iš gyvulių ir paukščių: 
jaučių, avių, ožių, karvelių... Vadinasi, kruvinomis todėl, kad 
„gyvus piaudavo, kraują išliedavo. 

Nekruvinos aukos buvo iš augalų, kaip miltai, iš jų paplo- 
tėliai — duonelės, vynas, alyva, kvepalai, kvepiančios žolės... 

Taip Salėmo karalius Melkizedekas, vadinamas aukščiau- 
siojo Dievo kunigu, aukojo duoną ir vyną. Tai buvo šv. Mišių 
aukos paveikslas. LD 

Tačiau visos šitos Seno Įstatymo žukos buvo tik šešėliai 
tikros Naujojo Įstatymo aukos — Kristaus auka ant kryžiaus 
ir Šv. Mišiose. 

Seno Įstatymo aukos buvo tik ženklai, kaip ir pranešimai 
„Naujojo Įstatymo aukos. Ypač dvi žymios aukų rūšys ryškiai 
vaizdavo Kristaus auką: taip vadinama teismo dienos auka ir 
Velykų auka. 

Teismo dienos šventėje žydų vyriausias kunigas, uždėjęs 
abi rankas ant ožio, ištardavęs, išreikšdavęs visas tautos nuo- 
dėmes, vadinasi, kaip ir sudėdavęs jas ant ožio, kurį paskui iš- 
vydavę į tyrus. Čia aiškus Kristaus paveikslas, kuris prisiėmė 
žmonių kaltes ant savęs ir buvo išvarytas iš Jeruzalės miesto 
ant Golgotos kalno mirti. 

Dar aiškiau Kristaus auką vaizdavo Velykų avinėlis. Ve- 
lykų šventėmis žydai papiaudavę metinį avinėlį, krauju duris 
apliedavę ir nulupę kailį, kaulų nelaužydami, kepdavę ant, vielų, 
kryžium sudėtų. Tai buvo ryškiausias Kristaus kryžiaus aukos 
paveikslas, kai žydai, nuplėšę nuo Jėzaus drabužius, prikalė Jį 
prie kryžiaus ir numarino. 

Visos Seno Įstatymo aukos tiek teturėjo vertės, kiek vaiz- 
davo Kristaus kryžiaus auką. O kad jos buvo tik kryžiaus aukos 
ženklai, tai, įvykus tikrai kryžiaus aukai, jos turėjo liautis. 

Taip ir įvyko: šiandie žydai minėtų aukų nedaro. 

III. KRISTAUS AUKA ANT KRYŽIAUS. 


„Tuomet Pilotas liepė imti Jėzų ir nuplakti. Kareiviai!), 
nupynę iš erškėčių vainiką, uždėjo jam ant galvos, apsiautė jį 
purpuriniu?) drabužiu, ėjo prie jo ir sakė: Sveikas, žydų kara- 
liau! Be to, jie mušė jį per veidą plaštakomis. Pilotas vėl išėjo. 
laukan ir jiems tarė: Štai išvedu jį jums laukan, kad pažintu- 
mėte, jog aš nerandu jame jokios kaltės. (Išėjus gi Jėzui su, 
erškėčių vainiku ir purpuriniame drabužyje), jis jiems tarė: 
Štai žmogus! Bet pamatę jį vyriausieji kunigai ir tarnai šauk- 
dami sakė: Ant kryžiaus, ant kryžiaus jį! Pilotas jiems tarė: 
Imkite jūs jį ir prikalkite ant kryžiaus, nes aš nerandu jame 
kaltės. Žydai jam atsakė: Mes turime įstatymą, ir, žiūrint įsta- 
tymo, jis turi mirti, nes padarė iš savęs Dievo Sūnų“. 

„Tuomet jis padavė jį jiems prikalti ant kryžiaus. Jie gi 
ėmė Jėzų ir išsivedė“). 

„Pasityčioję iš jo nuvilko nuo jo purpurą, apvilko jį jo rū- 
bais ir išvedė jį prikaltų ant kryžiaus“*). 

„Vesdami jį, jie sugavo vieną kirenietį, Simoną, pareinantį 
iš lauko, ir uždėjo ant jo kryžių, kad neštų paskui Jėzų. Jį sekė 
didelė minia liaudies ir moterų, kurios dejavo ir raudojo jo. 

Atsigręžęs į jas Jėzus tarė: Jeruzalės dukterys, ne manęs 
verkite, bet verkite velyk pačios savęs ir savo vaikų. Nes štai 
ateina dienos, kuriose sakys: Palaimintos nevaisingosios! Palai- 
mintos, kurios negimdė ir krūtys, kurios nežindė. Tuomet jie 
ims sakyti kalnams: Griūkite ant mūsų ir kauburiams: Apden- 
kite mus. Nes jei taip daroma žaliam medžiui, tai kas atsitiks. 
su sausu? Draug su juo vedė nužudyti dar du piktadariu. Atėję 
į vietą, kuri vadinasi Kaukolė?), jie prikalė tenai ant kryžiaus 
jį ir galvažudžiu du, vieną dešinėje, antrą kairėje pusėje“. 

„Vyresnieji draug su kitais tyčiojosi iš jo ir sakė: Kitus iš- 
gelbėjo, save teišsigelbi... Jėzus sakė: Tėve, atleisk jiems, ne- 
žino, ką darą““). E 

„Buvo apie šeštą valandą, ir visoje šalyje pasidarė tamsu 
iki devintai valandai. Saulė aptemo, ir bažnyčios uždanga pu- 


1) Nuplakę iki gyvos mėsos. 
2) Raudonu. L 
3) Jon. 19, 1-7; 16. 

4) Mork. 15, 20. 

5) Ebraiškai Golgota. 

6) Luk. 23, 26-35, 44-46, 

siau perplyšo nuo viršaus iki apačios, ir žemė sudrebėjo, ir uolos 
skilo, ir kapai atsidarė, ir daug kūnų šventųjų, kurie buvo už- 
migę, kėlėsi iš numirusių“!). 

„Tuomet Jėzus sušuko dideliu balsu, sakydamas: Tėve, į 
tavo rankas aš atiduodu savo dvasią, ir su tais žodžiais nu- 
mirė“?). 3 

Taip įvyko kruvina kryžiaus auka. 


Kristaus mirtis ant kryžiaus buvo tikra auka. 


Tai tvirtina šv. Rašte apaštalai Jonas ir Povilas: „Kristus 
mylėjo mus ir pats save davė už mus Dievui atnašą ir auką 
meiliam kvapui““). „Mūsų velykinis avinėlis, Kristus, jau pa- 
aukotas“*). Kurs mus mylėjo ir apiplovė mus savo krauju nuo 
mūsų nuodėmių“?). 

Kad čia kalbama apie Kristaus kryžiaus auką, aišku iš Žo- 
džių: „davė pats save atnašą ir auką, paaukotas, apiplovė savo 
krauju“; ji buvo tikra auka, nes pasakyta, kad Kristus davė 
už mus Dievui ne tik atnašą, bet ir auką, ir toji auka buvo ne 
kokia paprasta, bet kruvina — „apiplovė mus savo krauju“. 

Visa, kas tik reikalinga aukai, randame kryžiaus aukoje. 
Yra aukojamas daiktas — pats Jėzaus kūnas ir kraujas, Jo 
Žmogystė; yra aukojimas arba daikto naikinimas — tai Kris- 
taus kančia ir mirtis: Kristus neteko gyvybės, kraujas išlieta 
ant žemės; yra aukotojas — taipgi pats Jėzus, kurs Tėvo pri- 
pažintas amžinu kunigu, pats save laisvai aukojo už visus 
žmones: „Tėvas myli mane, kad aš guldau savo gyvybę... Nie- 
kas negali atimti jos iš manęs, bet ją guldau pats savaime““), 

Jėzaus aukos tikslas buvo permaldaut dangaus Tėvą už 
visų žmonių nuodėmes. Iš Jo aukos išėjo didžiausia Dievui Tė- 
vui garbė, nes savo auka Kristus parodė, kad Dievas vienas 
tėra žmogaus gyvybės ir mirties Viešpats. 

Tai kryžiaus auka buvo tikra auka. Šitoji auka geriausiai 
Dievui Tėvui patiko; iš jos tai išplaukė mums atpirkimo ma- 
lonės. 


1) Mat. 27, 51-52, * 
2) Luk. 23, 46. 

3) Efez. 5, 2. 

4) 1 Kor. 5, T. 

5) Apreišk. 1, 5. 
6) Jon. 10, 17-18. 

IV. ŠV. MIŠIOS YRA TIKRA NAUJOJO ĮSTATYMO AUKA. 


Įvykus tikrai aukai ant kryžiaus, visos buvusios aukos tu- 
rėjo išnykt ir išnyko. Argi turėjo likt be aukos? Ne! Be aukos 
religija būtų be gyvybės, be vertės, be jėgos. Išganytojas pa- 
sirūpino, kad Jo įkūrtoj Bažnyčioj būtų nuolatinė auka. Kokia 
gi bus toji auka? Ar kokia nauja, ar gal menkesnė už kryžiaus. 
auką? Ne, ne nauja ir ne menkesnė, tik tos pačios kryžiaus. 
aukos tęsinys, jos nuolatinis atnaujinimas, kuris paslaptingu 
būdu įvyksta šv. Mišiose, su tuo tik skirtumu, kad kryžiaus. 
auka vyko kruvinu ir regimu būdu, Mišiose gi, — nekruvinu ir 
neregimu būdu Kristus aukoja savo kūną ir kraują — save — 
po duonos ir vyno pavidalais. 

Šv. Mišios tad yra Naujojo Įstatymo auka, kurioje Kristus 
po duonos ir vyno pavidalais aukoja save dangaus Tėvui nekru- 
vinu būdu, kad Jį pagarbint, permaldaut ir savo kančios — mir- 
ties nuopelnus mums pritaikint. 

Mišios yra tikra auka, nes čia yra taip pat aukotojas — tai 
pats Jėzus Kristus save aukoja, kunigas yra tik patarnautojas 
— antrinis aukos vykdytojas; yra aukojamas daiktas — Jė- 
zaus kūnas ir kraujas; po duonos ir vyno pavidalais — nuro- 
domas būdas, kuriuo vyksta šv. Mišių auka, būtent, Kristus 
aukojasi nematomu, nekruvinu būdu. 

Šv. Mišių tikslas, kad Dievą pagarbint ir pritaikint mums 
Kristaus kančios nuopelnus ir atpildą. 

Pasakyta Naujojo Įstatymo, kad atskirt nuo Seno įstaty- 
mo aukų, kurios buvo tik šešėlis ar ženklas tikros Kristaus 
aukos ant kryžiaus ir Šv. Mišių aukos. 

Šv. Mišių auka buvo pranašo Malakijaus išpranašauta. 
Prieš Kristų jis taip parašė: „Nėra man noro jumyse, sako!) 
Galybių Viešpats, ir nepriimsiu dovanos?) iš jūsų rankos. Nes 
nuo saulėtekio iki saulėleidžio didis yra mano vardas pagonyse,. 
ir kiekvienoj vietoj aukojama ir atnašaujama mano vardui tyra. 
auka“). Pranašo čia pavadinta „tyra auka“ reiškia dabartinę 
mūsų Mišių auką. Dievas sako nepriimsiąs iš žydų aukos, t. y.„ 
atmes žydų aukas, nes Jam bus aukojama nauja tyra auka. 
pagonyse nuo saulėtekio iki saulėleidžio. Šioji auka ir yra da- 


1) Žydams. 
2) Aukos. 
3) Mat. 1, 10-11. 

bartinė šv. Mišių auka, nes tik šiai aukai tinka pasakytos žy- 
mės: nauja, tyra, nuo saulėtekio iki „Saulėleidžio, t. y., ant vi- 
sos Žemės. 

Šv. Mišių auka turi tuos pačius keturis privalumus, kurie 
sudaro auką. 1) Aukojamas daiktas yra Kristaus kūnas ir 
kraujas, paslėptas po duonos ir vyno pavidalais. 2) Aukojantis 
—pats Jėzus Kristus, o antraeilis aukotojas — kunigas, šiam 
reikalui nuskirtas ir pašvęstas. 3) Aukos pakeitimas bei su- 
naikinimas įvyksta Mišiose per pašventinimą, arba duonos 
vyno pakeitimą Jėzaus kūnu, krauju. Tuomet kraujas atskiria- 
mas nuo kūno; Kristaus žmogystė žeminama, nes turi slėptis 
po duonos, vyno pavidalais; Kristaus kūnas valgomas ir krau- 
jas geriamas. 4) Mišiose įvyksta Dievo aukščiausios valdžios iš- 
pažinimas, nes Dievo Sūnus Tėvui pagerbti tampa auka, pana- 
šiai, kai žmogaus sūnus, mylėdamas tėvą, gindamas jo garbę, 
gyvybę, pats žūva, - miršta dėl tėvo, tai aukščiausios meilės 
laipsnis. 

Dar labiau aiškėja Mišių auka lyginant ją su Kristaus 
auka ant kryžiaus. Kristus ant kryžiaus aukojo savo kūną ir 
kraują arba save patį, ir Mišiose Jėzus aukoja savo kūną ir 
kraują, arba patį save. Kaip ant kryžiaus taip ir Mišiose auko- 
jantis yra pats Jėzus. 

Matome, kad šv. Mišios yra ta pati auka su tuo tik skirtu- 
mu, kad ant kryžiaus Jėzus save aukojo kruvinu būdu, mirda- 
mas, o Mišiose tik atnaujina kryžiaus auką, bet nė kenčia, nė 
miršta. Todėl šv. Mišios yra tikra Naujojo Įstatymo auka. 


V. KADA JĖZUS KRISTUS ĮSTEIGĖ ŠV. MIŠIAS. 
SVARBIAUSIOS MIŠIŲ DALYS. 


Jėzus įsteigė šv. Mišias per paskutinę vakarienę. Žinome, 
kad apaštalams bevalgant, Jėzus „paėmęs duonos jis dėkojo, 
laužė, davė jiems ir tarė: Tai yra mano kūnas, kurs už jus duo- 
damas“!). „Jis ėmė ir taurę, dėkojo ir jiems davė, sakydamas: 
Gerkite iš jos visi; nes tai yra mano kraujas naujosios sando- 
ros, kurs bus išlietas už daugelį nuodėmėms atleisti“?). Kad čia 
Jėzus Kristus darė savo Tėvui auką už mūs nuodėmes, tai aišku 


1) Luk. 22, 19. 
2) Mat. 26, 27, 28. 

iš Jo pasakytų žodžių: „Tai yra mano kūnas, kurs už jus duo- 
damas (reiškia aukojamas), tai yra mano kraujas naujosios 
sandoros, kurs bus išlietas už daugelį nuodėmėms atleisti“. Nes 
žodžiai — kūnas už jus duodamas, kraujas bus išlietas už dau- 
gelį, nuodėmėms atleisti — ne ką kitą reiškia, kaip tik auką ir 
aukojimą. Taręs: „Tai darykite mano atsiminimui“!), Jėzus 
įsakė ir apaštalams daryti Dievui Tėvui auką iš Jo kūno ir 
kraujo, arba, kitaip sakant, laikyt šv. Mišias, suteikdamas 
jiems valdžios, galios paversti, peresybinti duoną, vyną į Jo 
kūną, kraują. 

O kad Kristus norėjo aukotis už visų laikų žmones iki pa- 
saulio pabaigos, tai ir šv. Mišios negalėjo baigtis su apaštalų 
mirtimi. Kad jos visuomet būt laikomos, Kristus įgaliojo apaš- 
talus perduot valdžią Mišias laikyti ir kitiems, kurie gyvens po 
apaštalų, būtent — vyskupams. Vyskupai gi tą galią teikė ir “ 
teikia iki šios dienos kunigams. Kol bus žmonės ant žemės, šv. 
Mišios neišnyks. 

Taip per paskutinę vakarienę Kristus įsteigė Naujos Sano 
doros auką — šv. Mišias. Tos vakarienės namai, kuriuose Kris- 
tus aukojo, buvo pirmoji bažnyčia. Stalas, ant kurio Kristus, 
darė auką, buvo altorius, ant kurio atlaikytos pirmos šv. Mišios. 

Nors toji Kristaus Mišių auka buvo atlikta ne su tokiomis , 
maldomis ir apeigomis, kurias dabar matome Mišiose, bet aukos 
esmė buvo tada ir dabar yra ta pati. 

Jėzus, paėmęs duoną, dėkojo' Dievui Tėvui, ją laimino, tą 
patį padarė ir su vynu — tai bus aukojimas. Paskui perkeitė 
duoną, vyną į savo kūną, kraują — tai buvo pašventimas, per- 
esybinimas; davė apaštalams, valgyt, — tai buvo komunija. Ir 
dabar Mišios susideda iš trijų svarbiausių dalių: aukojimo, 


peresybinimo | arba L o ir „Komunijos. | 


liepė klanus. jas laikyti. Šis. Kristaus įsakymas A pil- 
domas Katalikų Bažnyčioj nepertraukiamai nuo apaštalų iki 
- mūs laikų. Tai matyt iš šv. Rašto ir padavimo. 

Jau šv. Povilas apaštalas rašė žydams laiške: „„Mes turime 
altorių, nuo kurio neturi teisės valgyti tie, kurie tarnauja pa- 
dangtei“!), tai yra žydai neturi teisės valgyti Jėzaus Kūną ir 


1) Luk. 22, 19. 
1) Žyd. 13, 10. 

kraują, — šv. Mišiose dalyvauti. Tie žodžiai rodo, kad šv. Po- 
vilas laikė Mišias ir dalino žmonėms komuniją. 

Iš šv. Tėvų raštų arba padavimo prisiminsim šv. Kirylo 
Aleksandriškio žodžius: ,„Mes pašvenčiam bažnyčiose šventą, 
gaivinančią ir nekruviną auką“, ir šv. Ipolito iš 3 šimtmečio po 
Kristaus žodžius: „Kasdien brangiausias Kristaus kūnas ir Jo 
kraujas aukojamas ant paslaptingo stalo“, t. y., altoriaus. Šie 
žodžiai reiškia ne kokią kitą, tik šv. Mišių auką. Taigi šv. Mi- 
šios laikomos nuo apaštalų iki mūs laikų ir bus laikomos iki pa- 
saulio pabaigos. 


VI. KAM KRISTUS ĮSTEIGĖ ŠV. MIŠIAS. 


Kristus įsteigė šv. Mišias: tam, kad paliktų Bažnyčiai ma- 
tomą auką, kuri mums primintų aną Kristaus kruviną auką ant 
kryžiaus; kad mes niekad neužmirštume tos didžios Kristaus 
meilės, kokią Jis mums parodė už mus kentėdamas ir ant kry- 
žiaus mirdamas. Be Kryžiaus aukos mes nebūtume išganyti, 
nes negautume nuodėmių atleidimo. Ir dabar per šv. Mišias 
Kristus meldžia mums iš savo Tėvo nuodėmių atleidimo, pri- 
skirdamas mums savo kančios nuopelnus. 

Šv. Mišios nėra vien aukščiausias Dievo pagerbimas, gar- 
binimas ir Jam padėka už visa ką, bet ir permaldavimas už: 
mūsų "nuodėmes i ir reikiamų malonių meldimas. 


Kaip kiekviena mūs dovana ar auka, taip ir š šv. Mišių auka 
gali turėt ketveriopą siekimą arba tikslą: Dievui garbę ati- 


duoti, Jam už malones "padėkoti, už nuodė ėmes 'permaldauti ir 


“Šv. Mišios geriausiai tinka Dievui pagerbti, nes jose auko- 
jasi Jėzus Kristus Dievo Sūnus, kurį Tėvas ypatingai pamėgo; 
Jo auka Tėvui yra mieliausia, brangiausia, Iš Mišių Dievui plau- 
kia didžiausia garbė. Dievas išpažįstamas aukščiausiu Valdovu, 
gyvybės Viešpačiu. „Tu, Dieve, esi didžiausias aukščiausias 
Viešpats ir mūsų Tėvas; Tau visa priklauso, Tau ir mes pri- 
klausom; Tu mūs Tėvas ir gyvybės davėjas; Tau aukojam tai, 
kas Tau brangiausia ir mieliausia — Tavąjį Sūnų“. 

Šv. Mišios tinka padėkojimui už suteiktas dovanas. „Vieš- 
patie, ką turiu, visa iš Tave gavau; Tu mane gausiai apdovano- 
jai; priimk iš mane šią brangiausią šv. Mišių auką, mano už- 
pirktą, ar mano klausomas Mišias“. 

Tinka malonių išsimelsti: „Viešpatie, štai aš reikalingas 
tos ir tos malonės; aš Tau aukoju Mišioms šitą daiktą, pinigą, 
duok man... sveikatos, pasisekimo gyvenime...“ 

Tinka Dievą permaldauti. Jaučiuos nusikaltęs,-us, duodu 
Mišioms. „Dieve, aš daug Tau kaltas, daug skolingas, štai 
duodu Mišių aukai, atleisk mano kaltes, mažink mano skolas“. 

Šv. Mišių auka naudinga gyviems, ji išganinga ir miru- 
siems — sieloms, skaistykloj kenčiančioms, Mišios tat aukoja- 
mos ir už mirusius. 

Daug malonių ir palaimos galima išsiprašyti per šv. Mi- 
šias, ir daugelis gyvai tikinčių žmonių jų išsimeldžia; taip li- 
goniai išsiprašo sveikatos, nuliūdę — džiaugsmo, nusiminę — 
paguodos, varguose — ištvermės, skausmuose — kantrybės, 
nelaimėse — stiprybės, nuodėmėse — išsivadavimo, mirties va- 
landoje — nugalėjimo. 

Kas pamaldžiai, dievotai, nusižeminęs klauso Mišių, tas vei- 
kiau būva išklausytas. 

Bet ypatingos malonės ir palaimos eina tam, kurs „užsi- 
perka“ — užsisako Mišias, duoda kunigui nustatytą pinigų 
skaičių (5 lit.), kad jo intencija — jo noru — aukotų šv. 
Mišias. 

Tačiau duodant nereikia manyt, kad, davęs pinigų, jau nu- 
pirkai šv. Mišių auką. Šventų dieviškų malonių už pinigus ne- 
galima nusipirkti. Duotas Mišioms pinigas yra tik menka do- 
vanėlė, tik išmalda, kunigui ar bažnyčiai pašalpa. Šv. Mišių 
auka tiek verta, kiek pats Dievas. Aukso kalnus supilk, vistiek 
neatsvers vienų šv. Mišių. 

Užprašę Mišias, negalime reikalaut, kad Dievas būtinai iš- 
klausytų ir suteiktų tai, ko norime. Mes nežinome Dievo Ap- 
veizdos kelių, kuriais nuskirta mums eiti. Tačiau šv. Mišių auka 
nebus užpirkusiam be naudos, — ji turės jei ne žemišką, tai 
„amžiną užmokestį. 


VII. ŠV. MIŠIŲ KLAUSYMAS. 


Mišių auka yra didžiausias, brangiausias mūs, katalikų, 
turtas. Pats galingiausias Dievas — Jėzus ateina per Mišias iš 
Dangaus, kad su mumis bendrai gyventų, su mumis vienytųsi, 
už mus užtartų ir Dievą Tėvą maldautų. Jei per Mišias mes ga- 
lime greičiau ir lengviau išsiprašyt iš Dievo visokios pagelbos 

ir palaimos, todėl klausykime ko dažniausiai šv. Mišių. Ne tik 
sekmadieniais ir šventėmis, kada jos įsakyta klausyt, bet, kas 
gali, teklauso ir šiokiomis dienomis. 


Kaip klausyti šv. Mišių. 


Mišių klausyti reikia dievobaimingai, rimtai ir pamaldžiai. 
To reikalauja pati aukos vertės ir valandos svarba. „Kas netin- 
kamai laikosi per Mišias, tas pasirodo Mišių vertės nesuprantąs, 


ar tai prasto auklėjimo esąs. 


Nedera tad per Mišias šaipytis, dairytis, kalbėti, pašalinius. 
dalykus mąstyti. Pagalvokim, kas vyksta per šv. Mišias. Tą 
valandą dangus lenkiasi prie žemės, nes amžių ir visatos Ka- 
raliaus Sūnus, dangaus angelų lydimas, ateina ant mūs alto- 
riaus. Slėpdamasis po duonos ir vyno pavidalais, atsižada savo. 
didybės; tapdamas mūsų maistu, save pažemina, kad ir savo. 
didybės, galybės nenustoja. Todėl taip kartais katalikai nepa- 
maldžiai laikosi per Mišias, kad tai vyksta nematomai, bet kad 
matytų, kažin tada ar nebijotų, ypač nusidėjėliai, ateiti į šv. 
Mišias, ir pačiam kunigui, ar nepritrūktų drąsos laikyti šv. Mi- 
šias, nes Mišios yra atnaujinimas anos baisios kruvinos Kris- 
taus kančios ant kryžiaus. 

Klausant Mišių visuomet reikia prisimint ir įsivaizduot 
Kristaus Golgotos auką ir mąstyt Kristaus kančią. Tai naudin- 
giausias Mišių klausymo būdas. Reikia sukaupt dvasią, pra- 
šalint iš savo galvos visas pašalines mintis ir visokius reikalus. 
atidėt į šalį. 

Šv. Mišios susideda iš daugelio maldų ir reikšmingų veiks- 
mų arba apeigų. Pradžioje eina pasiruošimo maldos arba įžan- 
ginės maldos. Iš jų paminėsiu psalmę „Teisk mane, Viešpatie“, 
ir visuotinos išpažinties kalbėjimas, kai kunigas nusilenkęs 
mušasi krūtinėn, prisipažindamas kaltu, nevertu ir meldžia per 
šventųjų užtarymą Dievo gailestingumo. Čia tada tinka mūsų 
giedama giesmė: „Pulkim ant kelių“, kurią giedant visi arba. 
didžiuma tikrai klaupiasi — puola ant kelių — ir ima karštai 
melstis. Po įžanginių maldų eina aukojimas. 

Po aukojimo būva svarbiausia Mišių dalis: duonos ir vyno 
peresybinimas — Jėzaus kūnu, krauju pavirtimas. Jėzus ne 
kruvinu būdu aukojasi Dangaus Tėvui. Kruvinoji Jėzaus kry- 
žiaus auka Golgotoje atsinaujina. Nutyla giesmės ir vargonų 

muzika. Visi žmonės tada klūpo, visi tyliai atsidūsdami į Jėzų 
meldžiasi, kiti su ašaromis prašo sau malonių. Ir taip pridera 
išklūpot iki kunigas priima Komuniją, vadinasi, iki Jėzus būva 
ant altoriaus. 

Klausant šv. Mišių, reikia vienytis su aukojančiu kunigu; 
kartu aukot Dangiškam Tėvui Jėzaus kūno-kraujo auką, Jo 
kančios auką ir savo vargų, skausmų, sopulių, valios ir minčių 
auką, tariant: — priimk, Viešpatie, ir mano vargus, skausmus, 
kuriuos Tau kartu su Tavo Sūnaus kančia Tau aukoju už savo 
„kaltes ir nuodėmes. 

Tinkamos Mišių maldos yra maldų knygose, kurias skai- 
tant reikia mąstyti. Reikia tik įsigilint, įsigyvent į Mišių reikš- 
mę, tada rasis noro jose dalyvauti ir karštai pasimelsti. O kuris 
kartą, kitą pamėgins karštai per Mišias pasimelsti, tas jas pa- 
mėgs, pamylės ir dažnai jų klausys. Dievas suteikia mūsų dva- 
siai džiaugsmo ir pakylimo, kada su meile klausome šv. Mišių. 


5. Komunija ir jos vaisiai. 
I. KAS YRA KOMUNIJA. 


Kristus įsteigė Šv. Sakramentą, kad mūsų sielas maitinti ir 
„gaivinti. Kaip mūs "kūnas be maisto nebus gyvas, taip ir sielai - 
"reikalingas maistas. Kūną maitiname matomu žemiškų maistu, 
sielai gi, kaip dvasiai, reikalingas dangiškas, dvasinis maistas. 
Tuo sielos maistu yra Šv. Sakramentas, Jėzaus Kristaus nema- 
tomas kūnas ir kraujas. Šv. Sakramento priėmimas, arba Jė- 
zaus Kristaus kūno ir kraujo valgymas vadinasi Komunija. 

V. Jėzus liepė valgyt Jo kūną ir kraują, arba liepė priimt 
Komuniją. Žadėdamas Šv. Sakramentą Kafarnaume pasakė: 

„Kas valgo mano kūną ir geria mano kraują, tas turi amži- 
nąjį gyvenimą, ir aš prikelsiu jį paskutinėje dienoje. Iš tikrųjų, 
iš tikrųjų sakau jums, jei nevalgysite žmogaus Sūnaus: kūno 
ir negersite jo kraujo!), neturėsite savyje gyvenimo?). 


1) Katalikai, išskyrus kunigus, Mišias laikančius, priima Komuniją vien 
po duonos pavidalu, nes, kaip žinome, Jėzus yra visas tiek po duonos, tiek 
po vyno pavidalu, nes gyvo prisikėlusio Jėzaus kraujas negali būti atskirtas 
nuo kūno ir kūnas nesti be kraujo. Po vienu gi pavidalu duodama Komunija 
dėlei patogumo. Šv. Kraują sunkiau išlaikyti ir dalijant labai greit galima 
išliet. Būtų išniekinimas. Ne visi pagaliau norėtų ir kitas negalėtų iš vieno 
indo gerti. 

2) Jon. 6, 55-56. 


Iš šitų žodžių aišku, kad mes, norėdami turėt amžinąjį gy- 
venimą, turime valgyti Jėzaus kūną ir gerti Jo kraują arba, 
kitaip tariant, priimti Komuniją. 

Per paskutinę vakarienę Jėzus davė Komuniją apaštalams, 
sakydamas: „Imkite ir valgykite, tai yra mano kūnas“!). „Tai 
darykite mano atsiminimui“?). Čia Jėzus pats davė valgyt sa- 
vo Kūną ir Kraują, liepė kitiems jį duoti. 

Apaštalai ir pirmųjų amžių katalikai kasdien, susirinkę 
namuose, bažnyčiose, laikė ir klausė šv. Mišių ir priėmė Komu- 
niją. Tiems, kurie nebuvo Mišiose, nunešdavo į namus. 

Ir dabar kasdien tūkstančiai kunigų, vienuolių, šimtai tūks- 
tančių maldingų vyrų, moterų, bernelių, mergelių, ypač moks- 
leivių, „studentų priima Komuniją. Kūris tik susipratęs, pamo- 
kytas, samoningas katalikas, tas rūpinasi parodyt Jėzui meilę 
ir priima Jį į savo širdį. Tai brangus sielos svečias. Pasistenkim 
ir mes ko dažniau priimt Jį Komunijoj. 


II. KOMUNIJOS VAISIAI. 


Vertai priimta Komunija mums labai yra naudinga. 
Komunijoj mes susivienijam su Kristum; sutampam su 
Juom, Jėzaus kūnas ir kraujas įeina į mūs kūną ir kraują, Jo 
siela apglėbia mūs sielą. „Kas valgo mano kūną ir geria mano 
kraują, tas pasilieka ma: ir aš jame““), Kristus pasakė. Tai 
vis daro Jėzaus didžioji meilė, kuri Jį verčia aukotis; tik mus 
labai mylėdamas gali į mus nevertus įeiti. Kristus ateina į mūs 
sielą, širdį, trokšdamas į ją įnešti tą ramybę, tą savęs atsiža- 
dėjimą, tą kentėjimo, kantrybės dvasią, kurios Jis yra pilnas. 
Tik reikia mums tai atsiminti; atsiminti, kaip Jėzus vargo, kiek 
Jis kentėjo, ir pasisemsim iš Jo stiprumo tolimesniam mūsų 
gyvenimui. Kristus ta prasme mokino, sakydamas: „Ateikite 
pas mane visi, kurie vargstate ir apsunkinti esate, aš jus at- 
gaivinsiu“. Šv. Komunija mus atgaivina, sustiprina, jei mes 
sąmojingai priimame. 
Šventoji Komunija tuomet mus uždega meile, suartina su 
Dievu, o toji meilė naikina mažas nuodėmes ir saugoja nuo 


1) Mat. 26, 26. 
2) Luk. 22, 19. 
3) Jon. 6, 57. 


sunkių; priduoda jėgų nugalėt piktus palinkimus, malšina kūno 
geidulį, sužadina norą saugotis nuodėmės ir daryt gera, uždega 
širdį dorybių noru, siekimu. Žodžiu, sąmoningai priimta Ko- 
munija atgaivina sielą, duoda jėgų naujoms kovoms ir naujoms 
pergalėms. 

Šv. Komunija didina pašvenčiamąją malonę. 

Kas dažniau priima Komuniją, to didėja šventumas, auga 
pašvenčiamoji Dievo malonė; žmogus auga Dievo malonėje ir 
meilėje. 

Jėzus, būdamas ant žemės, gydė žmonių kūno ligas: aklus, 
nebylius, sutrauktus, bet nemažiau gydė sielos ligas. Matydami 
Kristaus šventumą, Jo daromus stebuklus, žmonės susiprasda- 
vo, įeidavo į save, pažvelgdavo į savo sielos gelmes ir pamaty- 
davo savo dvasios menkumą, pamatydavo savo nuodėmes, silp- 
nybes ir'jas mesdavo, šalindavo ir pasitaisydavo, — išgydavo 
iš savo dvasinių ligų, — šventais patapdavo, 

Tokį dvasios ligų išgijimą įgauna ir šiandie žmonės, pri- 
imdami Šv. Sakramentą, bendraudami Komunijoj su Jėzumi, 
prisimindami Jo meilę ir kitas dorybes. 

Gana buvo ligoniui prisiliesti Jėzaus rūbo siūlės, kad pa- 
sveiktų. Šv. Komunijoj Jėzaus ne drabužis, bet Jis pats su visa 
savo dieviška galybe, ir Jame pilna jėgos mūs sielai išgydyt. 
O tų sielos ligų daug mumyse; ir paleistuvingi palinkimai, no- 
rai, ir puikybė, ir pavydas, ir godumas, ir rūstybė, piktumas, 
nekantrumas, tingėjimas ir priešingumas, neklusnumas ir ki- 
tos ir kitos... 

Šioms ligoms gydyt geriausias vaistas, tai apgalvota Ko- 
munija. 

Jėzus, atėjęs Komunijoj į tavo širdį, tau kalba: — tu esi 
piktas, nebūk toks, tu esi tinginys, apsnūdėlis, pabusk, buvai 
palinkęs į kūniškumą, netrokšk tų piktų jausmų, nesiduok kūno 
suvedžiojamas, mesk šalin pavydą, puikybę, godumą... Noriu 
tave laimingą padaryt, noriu po mirties pas save į dangų paimt, 
tik kovok su savo silpnybėmis, aš padėsiu; tu nori numiręs pas 
mane ateit, tad artinkis savo gyvenimu prie manęs, taikyk savo 
gyvenimą prie mano ir būsi laimingas. 

Šv. Komunija yra laidas mūs būsimos dangaus laimės ir 
garbingo iš mirusių kūno prisikėlimo. Kristus aiškiai tai yra 
pažadėjęs: „Kas valgo mano kūną ir geria mano kraują, tas 
turi amžinąjį gyvenimą, ir aš prikelsiu jį paskutinėje dienoje“. 


5 67 


Ką Kristus pažadėjo, tą ir ištesės, vadinasi, padarys mūs 
sielą ir kūną garbingais, nes ir mūs kūnas įgauna dieviškos 
vertės ir šventumo susivienydamas su Jėzaus kūnu, krauju. 
Daug buvo šventųjų, kurie ilgus metus buvo sveiki ir gyvi vie- 
na Komunija, jokio kitokio maisto nepriimdami, ar tai ne ste- 
buklas? Taip šv. Angelė iš Folinijo per 12 metų buvo gyva vien 
tik Šv. Sakramentu, o šv. Nikalojus iš Flije, atsiskyrėlis, net 
20 metų tik viena Komunija buvo gyvas. 

„ Tai tik bendrais bruožais čia pažymėjau Komunijos vaisius. 
Bet tai ne visa. Komunija teikia priėmusiems paguodą, džiaugs- 
mą, ramybę, gyvumą ir kitas palaimas. O kur ypatingos ma- 
lonės, kurias gauna atskiri asmenys, kaip pirmiau pažymėti, 
kur Komunija atstoja kasdieninę duoną? Iš viso įsitikinkim, 
kad Šv. Komunija yra mūsų žemės gyvenimo tikra palaima ir 
džiaugsmas. Suėmus krūvon, kas pasakyta, bus aišku, kad: 

1 — Komunija suvienija mus su Jėzumi, 

2 — padidina mumyse pašvenčiamąją malonę, 

3 — naikina mažas nuodėmes, apsaugo nuo sunkių, 

4 — malšina piktus norus, palinkimus, 

5 — sužadina gerus pasiryžimus, 

6 — patikrina mums prisikėlimą ir dangaus laimę. 

Iš Kristaus Sekimo knygų: „Šitas kilniausias ir vertin- 
giausias Sakramentas yra sielai ir kūnui išganymas; visokios 
dvasinės ligos vaistas, kurs mūsų silpnybes gydo, geidulius 
malšina, pagundas tai nugali, tai silpnina, didesnę malonę įpila, 
pradėtą dorybę didina; tikėjimas tvirtėja, viltis stiprėja, meilė 
suliepsnoja ir plečiasi“. Knyga IV, 10. 


1 III. NEVERTA KOMUNIJA. 

Visas paminėtas malones gauna tas, kuris vertai priima 
Komuniją,—kuris priima-esant Dievo malonėje, vadinasi, be sun- 
kios nuodėmės. Kas gi priimtų Komuniją sunkioje nuodėmėje, 
tas dar didesnę nuodėmę turėtų, kuri vadinasi šventvagystės 
nuodėme. Mat Komunija sunkių nuodėmių neatleidžia, todėl 
sunkioj nuodėmėj nevalia jos imti. 

Šv. Povilas Ap. sako: „kas nors valgo tą duoną ir geria 
Viešpaties taurę nevertai, tas bus kaltas Viešpaties kūnu ir 
krauju“). 4 

Taigi, kuris žmogus imtų nevertai Komuniją, tas būtų kal- 
tas Viešpaties kūnu, krauju, nes būdamas nešventas, imtų 
Švenčiausiąjį. Šv. Povilas pasako toliau, kokią bausmę užsitrau- 


+kia, kuris nevertai priima Komuniją: „Kas valgo ir geria ne- 


vertai, tas valgo sau teismą“?), vadinasi, pasmerkimą, bus ver- 
tas po mirties amžinos pragaro ugnies. Tenemano tas, kas ne- 
vertai ima, kad tik paprastą duoną valgo, „neatskirdamas Vieš- 
paties kūno“, kaip sako Apaštalas. Komunija, tai ne paprasta 
duona. Kaip, pavyzdžiui, reikia atskirt paprastas vanduo nuo 
vandenio, kuriame įpilta nuodų. Ne vis lygu bus, ar tu aną, ar 
šitą gersi, nes vienas vanduo gesins troškulį, kūną gaivins, o 
antras numarins — padarys kūno gyvybei galą. Visur reikia 
skirtumas žinot. 

„Todėl teištiria žmogus pats save ir taip tevalgo tos duo- 


. nos“), teisingai sako Apaštalas, vadinasi, tepažiūri į savo s3- 


žinę, ar neturi sunkių nuodėmių ir, jei jų ras savyje, kad ir 
vieną, privalo pirma nuplaut Atgailos sakramentu, o paskui 
drąsiai priimt Komuniją, kuri nėra paprasta duona, bet Jėzaus 
kūnas ir kraujas. 


IV. PASIRUOŠIMAS KOMUNIJAI. 


Kad vertai priimti Komuniją, reikia tinkamai pasiruošti. 
Komunijos ėmimas yra svarbus, šventas dalykas, reikia šventai 
ir priimti. Pasiruošimas prie Komunijos yra dvejopas: reikia 
paruošti kūną ir sielą. 


1. Kūno paruošimas. 


Kūnas paruošti lengviau, negu siela. Kūno paruošimas rei- 
kalauja dviejų dalykų: vieno svarbaus, tai pasninko prieš Ko- 
muniją, būtent, nieko nevalgyt ir nieko negert nuo 24 val. nak- 
ties iki Komunijos. Kas ir mažą trupinėlį valgio nurytų, ar lašelį 
skystimo išgertų tos dienos pradžioje prieš Komuniją, tas negal 
tą dieną Komunijos imti. Tokio nustatymo reikalauja Komuni- 
jos šventumas, Dievo garbė. Būtų Dievo negerbimas — prisi- 

1) I Kor. 11, 27. 


2) I Kor. 11, 29. 
3) I Kor. 11, 28. 

valgiusiam, ar prisigėrusiam eiti prie Komunijos, valgyti Jė- 
zaus Kūną. Išimtį sudaro tik staiga mirštantieji, ar sunkiai ser- 
gantieji, kuriems gresia mirties pavojus. Šie, kad ir būtų valgę, 
arba vaistų gėrę, gali priimti Komuniją. 

Antras, mažesnės svarbos kūno paruošimas, tai kūno ap- 
švarinimas. Ne tik reikia kūną apliuobt, vadinasi, nusiplaut, 
nusipraust, plaukus susišukuot, bet, kiek ištesama, švaresniais. 
drabužiais apsirengt. Tačiau nereik žiūrėt drabužio brangumo, 
puošnumo, bet kad jis būt švarus, nepurvinas, nesudriskęs, 
nors prastas drabužis, ar nešvarus kūnas kliūties Komunijai 
nesudaro. ; 

Drabužis turi būt padorus, ne koks pusnuogis, kurs piktintų: 
kitus. Būtų nuodėmė su tokiu artintis prie Dievo stalo. 

Kur kas svarbesnis yra Komunijai sielos paruošimas. 


2. Sielos paruošimas Komunijai. | 


Sielos paruošimas Komunijai, tai jos apvalymas nuo sun- 
kios nuodėmės ir, kiek galima, ir nuo mažų nuodėmių. Šis apva- 
lymas atliekamas per gerai paruoštą Išpažintį. 

Kuris nors vieną sunkią nuodėmę jaustų savo sieloje, ar tai 
abejotų, ar ji jam atleista, ar išpažinta, ar apgailėta, toks imti 
Komunijos negali. Reikia pirma per išpažinti prašalint visas 
abejones, o paskui tik priimt Komuniją. 

Išpažinus sunkias nuodėmes, apgailėjus, reikia neturėt bent 
tą valandą prie jų prisirišimo; — pamylėt Dievą, o ne nuodėmę 

„įr dėl Dievo, dėl Jėzaus meilės, atsižadėt nuodėmės, nors tai 
būt skaudu ir nemiela padaryt. Juk Dievas visų labiau reikia. 
mylėt, negu patį save, negu kitus kuriuos daiktus. 

Pasitaiko, kad kas atlikęs gerai paruoštą išpažintį, prisi- 
mena vienos sunkios nuodėmės nepasakęs, užmiršęs ją pasakyt. 
Tada geriau sugrįžt prie kunigo ir ją išpažint. Jei sugrįžt nėra 
kaip ir nepatogu, tai gali imt Komuniją, nes išpažintis buvo 
gera, nepasakyta nuodėmė atleista kartu su pasakytomis. Už- 
mirštą nuodėmę reikia pasakyt per sekančią išpažintį. Jei gi pri- 
siminei po Komunijos, tai tada visai nėr ko rūpintis, tik tą nuo- 
dėmę reikia įsitėmyt, kad ją pasakius per sekančią išpažintį. 

Mažos nuodėmės nėra kliūtis priimti Komuniją, tik reikia. 
prieš Komuniją už jas nuoširdžiai gailėtis ir daryti pasiryžimą. 
jų kiek“galint vengti. 

Kas gi mažų nuodėmių nepaisytų, tas mažai Dievui meilės 
parodytų ir menkesnę iš Komunijos naudą turėtų. Atlikus iš- 
pažintį, galima praktikuot dažną Komuniją, keletą dienų ją pri- 
imant. 


V. ARTIMIAUSIAS PASIRUOŠIMAS KOMUNIJAI. 


Atlikus gerai išpažintį ir atskaičius maldas po išpažinties, 
reikia ruoštis priimt Komuniją. Turint supratimą, kad Komu- 
nijoj pats Išganytojas ateina į žmogaus širdį, reikia stengtis Jį 
dievotai priimt, tinkamai nustatyt savo dvasią. 

Pirmas mąstymas prieš Komuniją — tai aiškus savo dva- 
sioj tikėjimo sužadinimas: Štai Jėzus pasislėpęs ateis į mane, 
tas Jėzus, kuris žemėj gyvendamas darė didžius stebūklus su 
duona, su vandeniu, kuris gydė ligonius, kuris dabar danguje 
sėdi Dievo Tėvo dešinėje. Jis Dievas, Jis galingas, Jis mane 
myli ir laukia, kad Jį priimčiau ir nori pas mane ateiti: — 
Ateik, o, Jėzau, aš Tavęs trokštu! — 

Po to pagalvot apie savo menkumą, nevertumą, kad tą Jė- 
zų esu užrūstinęs,-nus, nuodėmėmis įžeidęs,-us: — Gaila man, 
Jėzau, kad Tave įžeidžiau, Tau priešinausi, Tau nusikaltau! Bet 
Tu geras, Tu man dovanosi, Tu mane neatstumsi. — 

Kaltes atsiminus, daryt nusižeminimo aktą. 

Gražų gyvo tikėjimo ir nusižeminimo pavyzdį davė apra- 
šytas Evangelijoj šimtininkas: „Kuomet Jėzus įėjo į Kafarnau- 
mą, prie jo prisiartino šimtininkas ir meldė jį, sakydamas: 
Viešpatie, mano tarnas guli namie stabo ištiktas ir skaudžiai 
“ kankinasi. Jėzus jam tarė: Aš ateisiu ir jį pagydysiu. Bet šim- 
tininkas atsakydamas kalbėjo: Viešpatie, aš nevertas, kad tu 
jeitumei po mano stogu, bet tark tiktai žodį, ir mano tarnas 
pasveiks. Nes ir aš esu žmogus po valdžia pastatytas ir turiu 
po savim kareivių; aš sakau šitam: Eik, ir jis eina; kitam: 
Ateik, ir jis ateina, ir savo tarnui: Tai daryk, ir jis daro. Girdėda- 
| mas tai, Jėzus stebėjosi ir ėjusiems paskui save tarė: Iš tikrųjų, 
sakau jums, aš neradau taip didžio tikėjimo Izraėlyje. Taigi, 
aš sakau jums, daugelis iš rytų ir vakarų ateis ir sėsis prie stalo 
dangaus karalystėje su Abraomu, Izaoku ir Jokūbu; karalystės 
gi vaikai bus išmesti laukan į tamsybes; ten bus verksmo ir 

dantų griežimo. Šimtininkui gi Jėzus tarė: Eik, ir tebūna tau, 
kaip įtikėjai. Ir tą pačią valandą tarnas pagijo“!). 

Šimtininko pasakytus žodžius: „Viešpatie, aš nevertas“... 
kalbame prieš Komunijos priėmimą. 

Kad sužadinus savyje geras mintis, gerus jausmus, reikia 
mąstyt Jėzaus gyvenimą, skaityt iš maldaknygės maldas prieš 
Komuniją. Jas reikia su dėmesiu skaityt, įsigilint į žodžių 
reikšmę. Jei yra laiko, jas pakartot ir po kelis sykius tą patį 
skaityt, ypač tuos žodžius ir sakinius, kurie labiau judina mūs 
širdį. Čia labai tinka giesmė: „Jėzau, pas mane ateiki“... Kada 
yra daug laiko, skaityt litanijas Jėzaus vardo, Jėzaus širdies ir 
kitas maldeles ir atsidūsėjimus prie Jėzaus. 


VI. KAIP PRIIMTI KOMUNIJĄ. 


Prieš Komunijos dalinimą duodamas ženklas — suskambi- 
nama skambučių, — tai šaukimas prie Dievo stalo. Tada kiek- 
vienas dievotai, rankas ant krūtinės susiėmęs, akis žemėn nu- 
leidęs, susikaupęs ateina ir klaupia pas groteles, arba į eilę baž- 
nyčioje, nesistumdydamas, nesigrūsdamas, nesidairydamas; 
mąsto, ką priims. Kalbama visuotinė išpažintis: „mano kalty- 
bė, mano kaltybė, mano didžiausia kaltybė“, mušantis tris kar- 
tus krūtinėn. Kunigas padaro ant visų kryžiaus ženklą, paskui, 
paėmęs Švenčiausiąjį, atsisukęs į žmones kalba lotyniškai ži- 
nomą maldelę: „Štai Dievo avinėlis, kuris naikina pasaulio nuo- 
dėmes! Viešpatie, aš nevertas, kad tų įeitumei po mano stogu, 
bet tark tiktai žodžiu, ir pasveik mano siela“. — Visi nusilenkę 
ją-kalba 3 kart mušantis krūtinėn. Sukalbėjus maldą, laukiama, 
kada kunigas atneš Švenčiausiąjį. Pasidėjus po smakru lėkš- 
telę arba drobę, pakelt galvą aukštyn ir prasižiot; liežuvį uždėti 
ant apatinių dantų, bet neiškišt ir, nekrutant, laukt, kada kuni- 
gas padės Komuniją ant liežuvio. Tada, uždarius burną ir ati- 
davus lėkštelę kitam, lenktis žemyn, truputį palaukt, kol burnoj 
ir ant liežuvio atsiranda seilių, jomis suvilgius, nuryt Komuni- 
ją. Nurijus, pasikelt, eit į tą pačią ar kitą vietą bažnyčioj, taip 
pat akis nuleidus, nesidairant, ir susikaupus mąstyt — melstis. 


1) Mat. 8, 5-13, 

Priimant Komuniją reikia laikytis šių taisyklių: 

1 — Pakankamai prasižiot, kad būt lengva įdėt į burną 
Komuniją, bet neperdaug, nes negražu. Liežuvį neiškišt ir ne- 
užriest; jis turi gulėt ant apatinių dantų ir galu siekti apatinę 
lūpą. 

2 — Komuniją nekramtyt, bet visą sykiu pasistengt nu- 
ryt. Perilgai burnoj nelaikyt; nelaukt, kol visai susileis. Jei 
kartais priliptų prie sauso gomurio, tai pirštais nekrapštyt, nes 
ne kunigui nevalia liest Švenčiausiojo, bet palaukt, kol atmirks 
ir, su liežuviu atliežus, nuryt. 

3 — Priėmus Komuniją tuojau nekosėt ir nespiaudyt, kad 
neiškosėjus ir neišspiovus dalelių ar ir visos Komunijos. 

4 — Komuniją priėmus neišbėgt tuojau iš bažnyčios, bet 
pasimelst ir padėkot Dievui už didžią ir brangią dovaną. 


VII. KAIP MELSTIS PO KOMUNIJOS. 


Komuniją priėmus, negalima tuojau bėgti iš bažnyčios ne- 
pasimeldus. Nereikia tuojau griebtis skaityt maldas po Komu- 
nijos iš knygos, bet protu ir širdimi pasikalbėt su Jėzumi; pa- 
mąstyt, ką priėmei, koks svečias pas tave atėjo, pareikšt Jam 
savo meilę, ištikimumą: — Jėzau, aš Tave myliu, trokštu visą 
savo amžį Tave mylėti, noriu būti Tau ištikimas, Tavo Valią 
daryti, padėk man, stiprink mane! Padėk man save nugalėt, tas 
ir tas silpnybes ir pagundas nugalėt, suteik man tą ir tą ma- 
lonę... Tau visas atsiduodu, Tavo gailestingumui, Tavo Valdžiai 
pasivedu, Tu mane valdyk, mane neapleisk! Pavedu Tavo gai- 
lestingai Širdžiai mano tėvelius, brolius, seseris... ir visus nusi- 
dėjėlius ir skaistykloj kenčiančius, visų pasigaliėi, visus gelbėk. 
Už visus noriu Tave pagarbinti, už visus meldžiuosi. — 

Taip ar panašiai galima pasimelst ir pasikalbėt su Jėzumi. 
Pasiskųsti Jam ir papasakot savo vargus, skausmus, rūpesčius 
taip, kaip pasikalbam ar pasiskundžiam savo tėvui, motinai ar 
geram draugui. Skųstis paprasčiausiai ir atvirai, 

Padėkok pagaliau už brangią dovaną: — Ačiu Tau, Jėzau, 
kad pavadinai mane pas save, kad pavaišinai mane savo bran- 
giausiu Kūnu ir Krauju, kad mane atlankėi; duok man tą ma- 
lonę, kad aš Tave dažnai lankyčiau ir priimčiau. — 

Taip mąstyti ir kalbėti su Jėzumi, kol yra minčių ir jausmų. 
Kai jų pritrūksta, tada atsivert knygą ir skaityt maldas po Ko- 
munijos, ypač maldą: „Jėzaus siela pašvęsk mane“, kuri be galo 
graži. 

Taip pasimeldus jau galima išeiti iš bažnyčios ir užkąsti. 
Jeigu po Komunijos seka Mišios, reikia jų išklausyt, nes tai 
graži proga atlikt gerą darbą. 

Komunijos diena tebūnie kiekvienam linksmiausia šventė. 
Būk linksmas per visą dieną ir toliau, tik saugokis nuodėmės, 
ko nors nepadoraus nepadaryk! 
m. 


NUSIDĖJĖLĖ DARO ATGAILĄ. 


„Vienas parisiejus prašė jį!) pas save valgyti. Taigi, įėjęs į 
parisiejaus namus, jis atsisėdo prie stalo. Štai, moteriškė, kuri 
buvo žinoma mieste nusidėjėlė, kaip tik patyrė jį esant prie sta- 
lo parisiejaus namuose, atsinešė alebastrinį indą tepalo ir, atsi- 
stojus užpakalyje prie jo kojų, ėmė laistyti jo kojas ašaromis, 
šluostė savo galvos plaukais, bučiavo jo kojas ir tepė tepalų. 
Matydamas tai parisiejus, kurs buvo jį pakvietęs, kalbėjo pats 
sau vienas; Jei šitas būtų pranašas, juk žinotų, kas ir kokia yra 
moteriškė, kuri prisiliečia jojo, nes ji nusidėjėlė. Atsiliepdamas 
Jėzus jam tarė: Simonai, turiu tau šį tą pasakyti. Jis tarė: Sa- 
kyk, mokytojau. Vienas skolintojas turėjo du skolininku: vie- 
nas buvo jam skolingas penkis šimtus denarų, kitas penkias- 
dešimtis. Neturint jiedviem iš ko atiduoti, jis dovanojo abiem. 
Katras tat labiau jį myli? Simonas atsakė ir tarė: Manau, kad 
tas, kuriam daugiau dovanojo. Jis jam sakė: Nutarei teisingai. 
Ir atsigręžęs į moteriškę, tarė Simonui: Matai šitą moteriškę? 
Aš įėjau į tavo namus; tu nedavei vandens mano kojoms, šita 
gi laistė mano kojas ašaromis ir šluostė savo plaukais. Tu ma- 
nęs nepabučiavai; šita gi, kaip tik įėjo, nesiliovė bučiavusi ma- 
no kojų. Nepatepei aliejumi mano galvos, šita gi patepė tepalu 
mano kojas. Todėliai sakau tau: atleidžiama jai daug nuodė- 
mių, nes ji daug mylėjo. Kam gi mažiau atleidžiama, tas ma- 
žiau myli. Jai gi jis tarė: Tau atleidžiama nuodėmės. 

Sėdėjusieji draug prie stalo ėmė sakyti patys sau: Kas yra 
tasai, kurs ir nuodėmes atleidžia? Jis gi tarė moteriškei: Tavo 
tikėjimas išgelbėjo tave; eik ramybėje“?). 

a Jėzų. 2) Luk. 7, 36-50. 

6. Atgailos sakramentas. 
i X KRISTUS ŽADA ĮSTEIGTI ATGAILOS SAKRAMENTĄ. 


Jėzus, gyvendamas ant žemės, daugeliui atleido nuodėmes. 
Jis ieškojo nusidėjėlių, užeidavo į jų namus ir su jais valgyda- 
vo. Kristaus priešai, Rašto žinovai ir parisiejai, tuomi pikti- 
nosi, sakydami: „Kam jūsų Mokytojas valgo ir geria su muiti- 
ninkais ir nusidėjėliais? Tai išgirdęs, Jėzus jiems tarė: Gydy- 
tojo nereikia sveikiems, bet tiems, kurie serga; nes aš neatėjau 
teisiųjų šaukti, bet nusidėjėlių“'). Iš šių Kristaus žodžių aišku, 
kad nusidėjėliai yra ligoniai, kurių Jis atėjęs į šią žemę gydyt; 
liga čia suprantama ne kūno, tik sielos, o toji sielos liga, — tai 
nuodėmės. Kristus, būdamas ant žemės, daugelį sielų išgydė. 
„Jis daugeliui atleido nuodėmes. 

Atsiminkim, kad ir stabo ištiktąjį, kai Kristus pirma jam 
nuodėmes atleido, t. y. sielą pagydė, o paskui kūną. Ir šį didį 
stebūklą Kristus padarė įrodymui to, kad Jis turįs valdžios 
atleisti nuodėmes. . 

Dievo Sūnaus žemėn atėjimo tikslas buvo ne žmonių kūnus 
gydyt, bet sielas išganyt, į dangų nuvest, gelbėt nuo amžino 
pražuvimo. Jis kalbėjo: „Žmogaus Sūnus?) atėjo gelbėtų, kas 
buvo pražuvę. Kaip jums regisi? Jei kas turėtų šimtą avių, ir 
viena iš jų paklystų, ar jis nepalieka devynių dešimtų devynių 
kalnuose ir neeina ieškotų tos, kuri paklydo? Ir jei pasitaikytų 
ją atrast, iš tikrųjų sakau jums, jis džiaugiasi dėliai jos labiau, 
nekaip dėl devynių dešimtų devynių, kurios nebuvo paklydusios. 
Taip pat nėra noro pas jūsų Tėvą, esantį danguje, kad pražūtų 
vienas iš šitų mažutėlių“?). 

Pražūtis gi žmonijai grėsė dėl nuodėmių, į kurias žmonės 
taip dažnai įpuola. Reikalinga liuosuot žmones iš nuodėmių. 
Kristus šiam reikalui įsteigė Sakramentą, vadinamą Atgailos 
Sakramentu, kuris yra ketvirtas iš septynių. 

Kristus atleisdavo nusidėjėliams nuodėmes ir apaštalams 
žadėjo palikt galią; pirmam pažadėjo Petrui, o paskui visiems 
apaštalams. 


1) Mork. 2, 16-17. „ 
2) Jėzus taip save vadina. 
3) Mat. 18, 11-14. 

Evangelija štai ką mums sako: 

„Jėzus atėjo į Pilypo Kesarijos apylinkes ir klausė savo 
mokytinių, tardamas: Ką žmonės sako esant žmogaus Sūnų? 
Jie gi atsakė: Vieni sako, kad jis Jonas Krikštytojas, kiti, kad 
Elijas, o kiti, kad Jeremijas, ar vienas pranašų. Jėzus jiems 
tarė: Jūs gi ką sakote mane esant? Atsakydamas Simonas Pet- 
ras tarė: Tu Kristus, gyvojo Dievo Sūnus. Atsakydamas gi Jė- 
zus jam tarė: Palaimintas esi, Jono sūnau Simonai, nes ne kū- 
nas ir kraujas tai tau apreiškė, bet mano tėvas, kurs yra dan- 
guje. Ir aš tau sakau: Tu Petras!), ir ant uolos aš pastatysiu 
savo Bažnyčią, ir pragaro vartai jos nenugalės. Tau aš duosiu 
dangaus karalystės raktus; ką tu suriši žemėje, bus surišta ir 
danguje, ir ką tu atriši žemėje, bus atrišta ir danguje““). 

Šie žodžiai „surišti ir atrišti“, tai yra suvaržyti žmogaus 
sielą, arba ją išlaisvinti, reiškia galią atleisti nuodėmes, arba 
jas sulaikyti. „Dangaus karalystės raktai“, tai galia atrakint 
žmonėms dangų, atleidus jiems nuodėmes, nes tik nuodėmės 
kliudo įeiti į dangų. 

Kitu kartu Kristus pažadėjo visiems apaštalams duot ga- 
lios atleist žmonėms nuodėmes: " 

„Iš tikrųjų, sakau jums, ką tik jūs surišite žemėje, bus su- 
rišta ir danguje, ir ką tik atrišite žemėje, bus atrišta ir dan- 
guje“?). 

Šiais žodžiais Kristus aiškiai žadėjo duoti visiems apašta- 
lams tą galią atleisti nuodėmes. 

„Tuomet priėjęs Petras tarė: Viešpatie, kiek sykių aš turiu 
atleisti savo broliui, kuomet jis man nusideda? Ar iki septynių ? 
Jėzus jam tarė: Aš nesakau tau iki septynių, bet iki septynias- 

dešimtis kartų septynių kartų“*). 
k Pažadėtą galią Kristus suteikė apaštalams po savo iš mir- 
ties atsikėlimo. 


1) Žodis Petras reiškia uola — akmuo; tokiu vardu Jėzus praminė Si- 
moną, pažymėdamas jo tikėjimo tvirtumą. 

2) Mat. 16, 13-19, 

8) Mat. 18, 18. 

4) Mat. 18, 21-22. 

II. KRISTUS ĮSTEIGIA ATGAILOS SAKRAMENTĄ. 


„Tą pačią pirmą savaitės dieną!) vakare, durims, kame bu- 
vo susirinkę mokytiniai, esant uždarytoms dėl žydų baimės, 
atėjo Jėzus, atsistojo viduryje ir jiems tarė: Ramybė jums. Tai 
pasakęs, jis parodė jiems rankas ir šoną.  Mokytiniai, pamatę 
Viešpatį, džiaugėsi. Jis vėl jiems tarė: Ramybė teesie su jumis. 
Kaip Tėvas mane siuntė, taip ir aš jus siūnčiu. Tai pasakęs, jis 
kvėpė į juos ir jiems tarė: Imkite Šventąją Dvasią. Kam nuo- 
dėmes atleisite, tam jos atleistos, ir kam sulaikysite, jos sulai- 
kytos“?). 

Šiais aiškiais žodžiais Kristus įsteigė Atgailos Sakramentą, 
kurs skirtas nuodėmėms po Krikštui padarytoms atleisti, su- 
teikdamas apaštalams pilną galią atleisti nuodėmes bei jas su- 
laikyti. ) 

Kristus sakydamas: „Kaip Tėvas mane siuntė, taip ir aš 
Jus siunčiu“... nurodo apaštalams, kad jiems tenka ta pati pa- 
siuntinybė, kuriai Tėvas Jį buvo siuntęs, tai yra gelbėt žmones 
iš nuodėmių, atleist jiems nuodėmes. Jėzus duoda apaštalams 
galią nuodėmes atleisti ir, kaip Jis atleisdavo, kad ir jie atleistų. 

Apaštalai matė, kaip Kristus atleisdavo nuodėmes, dabar 
jie tą patį galėjo daryt ir darė ir kuriam nusidėjėliui teikė nuo- 
dėmių išrišimą, tam Dievas atleisdavo nuodėmes. 

Šitą taip mums, nusidėjėliams žmonėms, brangią ir išga- 
ningą galią Kristus suteikė ne paprastu-būdu, bet įkvėpdamas 
Šv. Dvasią. 

Taip įsteigė Kristus Atgailos sakramentą. Įsteigė ne vien 
apaštalų laikams, bet ir mūsų ir visiems laikams. Tą gautą 
valdžią apaštalai paliko savo įpėdiniams — vyskupams, šie savo 
įpėdiniams... ir taip iki mūs laikų. Ir šiandien Katalikų Bažny- 
čioje teisėtai pašvęsti vyskupai ir vyskupų pašvęsti ir įgalioti 
parapijose kunigai turi tą Jėzaus duotą galią atleisti žmonėms 
nuodėmes. 

Šitas sakramentas paprastai vadinasi išpažintis; mat žmo- 
gus, norėdamas gaut nuodėmių atleidimą, ateina paprastai į 
bažnyčią pas klausyklą ir pasako kunigui, išpažįsta?) visas sa- 
vo nuodėmes, o kunigas duoda iš jų išrišimą, t. y. suteikia sakra- 
mentą. 


1) Po prisikėlimo. ?) Jon. 20, 19-23. 
3) Nuo to žodžio ir pavadinimas išpažintis. 

III. KOKIŲ MALONIŲ TEIKIA ATGAILOS SAKRAMEN- 
TAS. 


Dievas per Atgailos sakramentą atleidžia visas dideles ir 
mažas nuodėmes, po Krikšto padarytas, dovanoja amžiną pra- 
garo bausmę, dalinai laikinę žemės bausmę ir atgaivina gerus 
darbus. 

Atgailos sakramentas atgaivina žmogaus sielą. Žmogus, 
padaręs sunkią nuodėmę, skaitosi dvasiniai miręs. Sunkioj nuo- 
dėmėj jei žmogus numirtų, tai Dievo neregėtų, dangaus netu- 
rėtų, amžinai pragare kentėtų. Kai kūnu miręs nepasijudina ir 
nieko veikt negali, tai sunkiai nusidėjusios sielos geri darbai 
be vertės. 

Prašalinus per Atgailą iš sielos dideles nuodėmes siela 
atgija malonės gyvenimui: Grįžta jai pašvenčiamoji Dievo ma- 
lonė, Dievas vėl priima ją už savo vaiką, grįžta pas ją gyventi; 
siela vėl tampa šventa, graži, kaip kad buvo po Krikšto. 

Suprantama, su Dievo malonės atgavimu prasišalina ir 
amžinoji pragaro bausmė. Dievas neleis savo vaikams į pra- 
garą eiti. Taigi, Atgailos sakramentas šalina pragaro bausmę. 
Bet per Atgailą ne visos bausmės dovanojamos. Dar liekasi atsi- 
teisti už Dievui padarytą įžeidimą atliekant žemišką. bausmę. 
Bet ir ši bausmė dalinai mažinama ir dovanojama. Atgailos 
sakramentas grąžina vertę tiems geriems darbams, kurie buvo 
prieš sunkią nuodėmę padaryti, kurie dėl nuodėmės buvo už- 
mirę. 

Iš pasakyto matoma, kokios didelės svarbos yra mums 
Atgailos sakramentas, kaip mes jį turime branginti ir dėkot už 
ji mūsų Išganytojui. 


IV. ATGAILOS SAKRAMENTAS. 


Kad šitas Atgailos sakramentas atneštų sielai gyvybę ir 
minėtas malones, reikia jis vertai priimti. Kad jo priėmimas 
būtų vertas, reikia išpildyti penkias jo sąlygas arba dalis. Tos 
sąlygos šios: 1 — Nuodėmes atsimint, susiskaityt, 2 — dėl jų 
gailėtis, 8 — tvirtai pasirįžti daugiau nebenusidėti, 4— nuodė- 
mes išpažinti, 5 — už jas atsilyginti. 

Pirma, negu aiškinus šias dalis, pažiūrėsime, kaip Jėzus 
Kristus mokino daryt atgailą. Jis pasakė šitokį prilyginimą: 

„Vienas žmogus turėjo du sūnu. Jaunesnysis iš jųdviejų 
tarė tėvui: Tėve, duok man lobio dalį, kuri man tenka. Jis pa- 
dalijo jiedviem lobį. Ne po daug dienų jaunesnysis sūnus visa 
surinkęs iškeliavo į tolimą šalį ir išaikvojo tenai savo lobį, gy- 
vendamas išdykusiai. Jam visa išaikvojus, kilo anoje šalyje 
smarkus badas, ir jis pradėjo stokoti. Taigi, jis nuėjo ir pristojo 
prie vieno anos šalies gyventojo; tas jį nusiuntė į savo ūkį 
kiaulių ganyti. Jis geidė pripildyti savo pilvą kiaulių ėdamomis 
žliauktėmis, bet niekas jam jų nedavė. Apsimąstęs pats sau 
vienas, jis tarė: Kiek tai samdininkų mano tėvo namuose turi 
apsčiai duonos, aš gi čia badu stimpu! Kelsiuos, eisiu pas savo, 
tėvą ir jam sakysiu: Tėve, aš nusidėjau dangui ir tau; jau ne- 
besu vertas vadintis tavo sūnumi; laikyk mane kaip vieną savo 
samdininkų. Taigi, jis kėlėsi ir grįžo pas savo tėvą. Bet jam 
dar toli tebesant, jo tėvas pamatė jį ir buvo gailestingumo su- 
judintas; pribėgęs jis puolė jam ant kaklo ir jį pabučiavo. Sū- 
nus jam tarė: Tėve, nusidėjau dangui ir tau; jau nebesu vertas 
vadintis tavo sūnumi. Tačiau tėvas tarė savo tarnams: Greitai | 
išneškite gražiausį drabužį ir apvilkite jį; duokite jam žiedą ant 
rankos ir kurpes ant jo kojų; atveskite taip pat penėtą veršį ir 
papjaukite; valgykite ir pokyliaukite, nes šitas mano sūnus 
buvo miręs ir atgijo, buvo pražuvęs ir atsirado“!). 

Šitas prilyginimas vaizduoja nusidėjusį jaunikaitį, atgailą 
darantį; vaizduoja jo prie Dievo atsivertimą. 

1. „Apsimąstęs pats sau vienas“... suprato savo klaidingą, 
nedorą gyvenimą — tai pirmoji Atgailos dalis: pažint savo gy- 
venimo klaidas — nuodėmes, apmastyt gyvenimo nedorumus, 
nuo Dievo valios nukrypimus, atsimint visa, kuom Dievą įžei- 
džiau, kuriuos Dievo ir Bažnyčios įsakymus peržengiau. Tai ir 
bus nuodėmių atsiminimas. 

2. Jaunikaitis apsimąstęs tarė: „Kiek tai samdininkų ma- 
no tėvo namuose turi apsčiai duonos, aš gi čia badu stimpu“... 

Jis žino savo tėvą esant turtingą, visiems gerą; gailisi jį 
apleidęs ir įpuolęs į vargą, supranta savo nelaimes, biaurisi sa- 
vo palaidų gyvenimu — tai gailestis dėl nuodėmių. Kada mes 
suprantame ir apmąstome savo nuodėmių biaurumą Dievo aky- 


1) Luk. 15, 11-24. 

se, jomis biaurimės, jų neapkenčiame, gailimės, kad jomis įžei- 
dėm Dievą, tą gerąjį dangaus Tėvą — tai bus gailestis dėl nuo- 
dėmių — bus antroji Atgailos sakramento dalis. 

3. „Kelsiuos, eisiu pas savo tėvą“... Čia jaunikaitis daro 
pasiryžimą grįžt pas savo tėvą ir tą pasiryžimą įvykdo. Jis sku- 
biai palieka aną pasileidimo šalį, meta visus piktus draugus,-es, 
ir grįžta pas tėvą. Čia pasirodo jo tvirtas pasiryžimas daugiau 
nuodėmių nedaryti. Jis žino, kad pas tėvą jis buvo šventas, kad 
sugrįžus vėl reikės dorai gyvent, pikto atsižadėt, bet jisai to 
nepaiso, grįžta ir gana. Taip kiekvienas, norįs gauti nuodėmių 
atleidimą, turi pamest piktą gyvenimą, pasiryžt daugiau nebe- 
daryt nuodėmių, o Dievo valią daryt, — tai bus trečioji Atgailos 
dalis — tvirtas pasiryžimas daugiau nebenusidėti. 

4. „Tėve, aš nusidėjau dangui ir tau“... — taip pasileidęs 
sūnus prisipažįsta kaltininku, išpažįsta tėvui savo nuodėmes. 

Taip ir mes darome: išpažistam kunigui, dvasios tėvui, savo 
nuodėmes, — tai bus ketvirtoji Atgailos dalis — nuodėmių iš- 
pažinimas. 

„Bet jam dar toli tebesant, jo tėvas pamatė jį ir buvo gai- 
lestingumo sujudintas; pribėgęs jis puolė jam ant kaklo ir jį 
pabučiavo“. Tėvas atleidžia ir dovanoja sūnui visas jo nuodė- 
mes. Taip ir per išpažintį kunigas duoda Dievo vardu nusidė- 
jusiam žmogui išrišimą, ir Dievas atleidžia jam nuodėmes. 

5. Galime dasiprotėt, koks toliau tas sūnus buvo tėvui 
klusnus, kaip jis noriai pildė tėvo valią, stengėsi gerais darbais 
atpildyt, atpirkt savo klaidas ir nuostolius. Taip po išpažinčiai 
kiekvienas atlieka ir daro gerus darbus, kad atsilygint už nuo- 
dėmes, — tai bus penktoji Atgailos dalis už nuodėmes atsily- 
ginimas. 


1. Nuodėmių atsiminimas — susiskaitymas. 


Norint gauti nuodėmių atleidimą, reikia jas pasisakyt, iš- 
pažint kunigui. Kad jas išpažint, reikia žinot „o kad žinot, reikia 
iš anksto atsimint ir susiskaityt, sakosi — padaryt sąžinės 
apyskaitą. Atsimint ir pažint savo praeito gyvenimo piktus 
darbus, kai apie juos retai pagalvojama, ypač iš ilgesnio laiko — 
tai nelengvas dalykas. Tenka čia save nuteisti, sau gi žmogus 
linkęs pataikauti ir išsiteisinti, čia žmogus turi gauti pagelbos 
iš Dievo. Šioji pagelba reikalinga ir protui apšviesti, norint pa- 

žinti savo nuodėmes, ir širdžiai pajudinti, kad jas apgailėti ir va- 
liai sustiprinti, kad į jas negrįžti. Tam visam reikia melsti iš 
Dievo pagelbos, Dievo malonės. Žmogus iš savymeilės dažnai 
nemato ir nenori matyt savo klaidų, tik kito greit pastebi. „Mū- 
sų akis gerai mato kitus daiktus, — sako šv. Bazylius, savęs 
pačių nemato; panašiai esti su mūsų siela: ji greitai pamato kitų 
klaidas, tik ne savas. Kitų akyse krislą matome, o savo nė rasto 
nepastebime“. Dievo pagelba reikalinga nė tik nuodėmes atsi- 
minti, bet dar labiau, kad mes nuo nuodėmių širdį atitrauktume, 
kad gailėtumės' pikta padarę, kad pasiryžtume pasitaisyti. 

Tam visų pirma meldžiamės į Dievą Šv. Dvasią, kalbėdami 
kad ir šią trumpą maldelę: — Ateik, Šventoji Dvasia! Apšviesk 
mano protą, kad pažinčiau savo nuodėmes; sugraudink mano 
širdį, kad dėl jų gailėčiausi; sustiprink valią, kad į jas nebesu- 
grįžčiau! — Sukalbame dar keletą Tėve mūsų, Sveika Marija, 
Garbė Dievui Tėvui... 4 

Pasimeldus į Šv. Dvasią, prisimenu, kada buvo mano pasku- 
tinė išpažintis ir galvoju, ar' ji buvus gerai atlikta. Klausiu sa- 
ves: 1 — ar nepaslėpiau iš baimės, ar iš gėdos, ar iš puikybės 
didelių nuodėmių, 2 — gal apleidau dėl menko sąžinės kvotimo 
sunkią nuodėmę, 3 — gal nepadariau .gailesčio, 4 — gal nebuvau 
tikrai pasiryžęs nebenusidėti ir tuojau po išpažinties tas pačias 
nuodėmes pakartojau, 5 — nevengiau artimos progos nusidėti, 

*6 — neišpildžiau užduotos atgailos: nesukalbėjau užduotų mal- 
dų, neatlikau pasninko, neatlyginau artimui už nuostolį, nesu- 
grąžinau paimto daikto, nuplėštos garbės, neatšaukiau apkal- 
bos? Jei šiuose dalykuose pasirodytų trūkumų, tai reiktų juos 
galvoj pasižymėti ir pasakyti kunigui per išpažintį. . 

Po šito eina pats nuodėmių atsiminimas nuo paskutinės ge- 
rai atliktos išpažinties ir jų skaičiavimas. Reikia perbėgt min- 
timi Dievo ir Bažnyčios įsakymus, septynias didžiąsias nuodė- 
mes, šešias, devynias, keturias... Kaip atlikta savo luomo pa- 
reigos: tėvo, motinos, sūnaus, dukters, vyro, moteries, jauni- 
kaičio, mergaitės, „mokytojo, mokinio, darbdavio, darbininko, 
šeimininko, samdinio, amatininko, valdininko... 

Nuodėmėms atsiminti daug padeda prisiminimas vietų, ku- 
riose buvau ir ką veikiau ir asmenų, su kuriais turėjau santy- 
kius. Gana tai atsiminus ir pamąsčius, sąžinė tuojau pasako, 
kur, su kuom padaryta nuodėmė. 


Dabar lieka tik suvest skaičius, kiek kartų kuri nuodėmė 
buvo padaryta. Nuodėmių skaičius reikalingas; be jo bus ne- 
aiškus sielos stovis; ypač sunkių nuodėmių skaičius būtinas, nes 
vieną jų tyčiomis apleidus, nė kitos nebus atleistos. 

Jei negali padaryt tikslaus nuodėmių skaičiaus, tai bent. 
apytikrį. 

Prie skaičiaus reikia dar prisimint ir aplinkybes, kurios 
nuodėmę padidina, pamažina arba pakeičia jos rūšį, pav., pavo- 
gė kas valdišką daiktą, iš atskiro asmens ar iš bažnyčios; buvo 
pasigėręs, turėjo protą ar buvo be sąmonės, arba net sunkiai 
sirgo; sumušė žmogų nedaug ar labai... 

Tokis nuodugnus savęs tyrimas būtinas ypač tiems, kurie 
retai eina išpažinties, retai bažnyčią lanko. Kurie dažnai atlie- 
ka išpažintį, kurie kasdien eidami gult permąsto dienos darbus, 
tiems labai lengva padaryt sąžinės apyskaitą; jie savo nuodėmes 
gerai žino ir atsimena, jiems belieka tik padaryt gailestis su. 
pasiryžimu. 

2. Gailestis dėl nuodėmių. 


Gailestis yra reikalingiausia Atgailos dalis. Be gailesčio 
nebus prie Dievo atsivertimo, nebus nuo nuodėmės nusikreipi- 
mo, nebus nuodėmės atleidimo. 

Kam gaila, tam liūdna sieloje, tam skaudu širdyje. Kas 
turi kokį nuostolį, kurį ištinka nelaimė, tas kenčia dvasioje, liūdi 
sieloje. Liūdesys yra sielos skausmas, kaip sopulys — kūno 
skausmas. Pav., vaikai karštai myli savo gerus tėvelius; tėvui 
ar motinai mirus, jiems labai liūdna, jie gaili, jie verkia; nors 
jų kūnai bus ir sveikiausi, bet siela labai kenčia, net jiems širdį 
sopa iš liūdnumo. 

Kas myli Dievą, savo tikrąjį Tėvą, kas brangina amžiną 
savo sielos laimę, tas gailisi, liūdi, tam skaudu, kad dėl nuodė- 
mės prarado ir Dievą ir dangaus laimę. Kas supranta nuodė- 
mės blogybę, žino. kokį ji daro sielai nuostolį, žino piktas jos 
pasekmes, tas neapkenčia nuodėmės, tas ja biaurisi, jos atsi- 
žada. 

Taigi gailestis dėl nuodėmių yra sielos skausmas dėl pada- 
rytų nuodėmių ir jų pasibiaurėjimas su pasiryžimu daugiau ne- 
nusidėti. Sielos skausmas — tai nuliūdimas, susikrimtimas, su- 
sigraužimas, sielvarta, nusiminimas, kurs mūsų dvasią kamuo- 
ja, vargina, neduoda jai ramumo. 

Pagalvojus, kiek daug pikto neša nuodėmė, turi sukilti sie- 
loje prieš ją neapykanta. Kas ką negražaus yra padaręs, nepa- 
doriai pasielgęs, tas turi biaurėtis nuodėme; kas nuodėmės ne- 
apkenčia, ja biaurisi, tas daro pasiryžimą daugiau nedaryt nuo- 
dėmių, tas sakosi gailisi dėl nuodėmių. 


a. Koks turi būt geras gailestis. 


Gailestis bus tikras ir geras tada, kai žmogus nuoširdžiai 


gailisi i už V visas nuodėmes, gailisi dėlto, kad jomis geriausiąjį 
ė ir pasiryžta daugiau nenusidėt. | 

Kas gailėtųs ne už visas dideles nuodėmes, bet vieną, kurią 
pamėgęs aplenktų, išskirtų, jos nenorėtų atsižadėt, to gailestis 
būtų negeras; pav., gailėtųsi, kad keikęs, vogęs, pasigėręs, bet 
nesigailėtų, kad paleistuvavęs, kad žmogų nekaltai sumušęs... 

Nėra reikalo daryt gailestį atskirai už kiekvieną nuodėmę. 
Pakanka už visas bendrai gailėtis todėl, kad ar viena, ar viso- 
mis vis tas pats vienas Dievas įžeidžiamas; tat ir gailestis vie- 
nas už visas. Kuris neturi didelių nuodėmių, tas daro gailestį už 
mažas, jei nė mažų nesijaučia padaręs, tada gailisi už seniau 
padarytas dideles, ar mažas nuodėmes. 

Gailėtis reikia ne dėl ko kito, tik dėlto, kad nusidėdamas 
Dievą įžeidžiau. Kas gailisi dėl žemiškų nuostolių, to gailestis 
negeras; pav., vagis, bevagiant koją nusilaužė; gailisi, kad jį * 
nelaimė ištiko, o ne kad Dievą įžeidęs, kad sielai nuostolį pa- 
daręs. Toks gailestis sakramentui netinka. Arba vaikas, tėvų 
neklausęs, mušt gavo, gailisi, bet ne kad peržengė IV Dievo 
įsakymą, tik kad jam skaudėjo. Toks gailestis nuodėmių atlei- 
dimui netinka. Kas nori gaut nuodėmių atleidimą, tas dėl Dievo 
gailisi, tas galvoja: aš savo huodėmėmis gerąjį Dievą įžeidžiau, 
Dievo valiai priešindamas sielai bausmes užtraukiau. 

Gailestis gali būt dvejopas: tobulas ir netobulas. 


Tobulas gailestis yra tada, kai gailimės iš Dievo meilės, 
kad savo nuodėmėmis įžeidėme gerąjį Dievą, kurs yra mūsų di- 
džiausias geradaris, mūs tikras Tėvas, labiausiai mus myli ir 
nori mums laimės. 

Netobulas gailestis bus tada, kai kas gailisi iš Dievo bai- 
mės, bijosi teisingąjį Dievą užrūstinęs ir tuom sau nuskirtas 
bausmes užsitraukęs. 

Pavyzdys geriau nušvies, kada gailestis tobulas, kada ne- 
tobulas. 

Imkim du vaiku, abudu klusnūs, geri savo tėveliam. Bet 
vienas jų klauso savo tėvelių ir jiems stengiasi įtikti todėl, kad 
labai juos myli, jis nenori nieku juos įžeist, jiem nemalonumų 
padaryt; antras taip pat stengiasi išpildyt tėvų valią ir būt 
klusnus todėl, kad jų bijo, žinodamas už nepaklausymą gaus 
mušt, bartis... Pirmutinio klusnumas kur tai kilnesnis, tobules- 
nis. Tas pats ir su gailesčiu. 

Reikia stengtis padaryt tobulą gailestį. Tačiau nuodėmių 
atleidimui per išpažintį pakanka netobulo gailesčio. Taip pat ne 
būtina abudu gailesčiu daryt, pakanka kurio nors vieno; tik 
mirties pavojuje, kai išpažinties atlikt nėra galimybės, tada 
reikia būtinai sužadint savyje tobulą gailestį, nes tik per tobulą 
gailestį tokiam atsitikime Dievas atleidžia nuodėmes. 


b. Kaip šužadint gailestį. 


Kad sužadint savyje gailestį, reikia pamąstyt, pagalvot 
Dievo gerumą, savo paskyrimą, nuodėmės biaurumą, baisias 
nuodėmės pasekmes... Kas myli Dievą, stengiasi suprast Dievo 
gerumą, tas lengvai sužadina savyje tobulą gailestį Pavyzdį 
imam iš šv. Petro. 

A Šv. Petras labai ir labai karštai mylėjo Jėzų. Kada Jėzus 

kalbėjo, kad priešai jį suimsią ir nužudysią, o jie, apaštalai, 
pasipiktinsią, Petras drąsiai tvirtino: „Jei ir visi tavimi pasi- 
piktintų, aš niekuomet nepasipiktinsiu. Jėzus jam tarė: Iš tik- 
rųjų sakau tau, šią naktį pirma, negu gaidys sugiedos, tu tris 
kartus manęs išsiginsi. Petras jam tarė: Nors man reiktų ir 
mirti drauge su tavim, aš tave neišsiginsiu“!). Kaip žinome, Jė- 
zus buvo piktadarių suimtas ir vestas į vyriausiojo kunigo na- 
mus; apaštalai išlakstė kas sau. ,„Atstu sekė Petras. Susikūrus 
ugnį viduryje kiemo ir jiems susėdus aplinkui, Petras atsisėdo. 
jų?) tarpe. Viena tarnaitė, pamačius jį sėdintį prie šviesos ir 
įsižiūrėjus į jį tarė: Ir šitas buvo draug su juo. Bet jis išsigynė 
jo, sakydamas: Moteriške, aš jo nepažįstu. Po valandėlės pa- 
matęs jį kitas tarė: Ir tu esi iš jųjų tarpo. Petras gi atsakė: O, 
žmogau, neesu. Arti vienos valandos praslinkus, kur dar kitas. 


1) Mat. 26, 33, 35. 
2) Žydų tarnų tarpe. 

tvirtino sakydamas: Tikrai ir šitas buvo su juo, nes jis ir gali- 
liejietis. Bet Petras tarė: Žmogau, aš nežinau, ką tu sakai. Ir 
tuojau, dar jam tebekalbant, gaidys pragydo“. Jėzų vedė pro 
šalį surištą. „Tuomet Viešpats atsigręžęs pažvelgė į Petrą, ir 
Petras atsiminė Viešpaties žodį, kaip jis buvo pasakęs: Pirma, 
nekaip gaidys giedos, tu tris kartus išsigynsi manęs. Po to 
Petras, išėjęs laukan, karčiai verkė“!). 

Petras labai Jėzų mylėjo, tačiau perdaug savimi pasitikėjo, 
todėl įpuolė į nuodėmę. Štai jis Jėzaus išsigynė, net melavo, sa- 
kydamas: „aš jo nepažįstu“. Bet Kristui pažvelgus, malonei 
paveikus, Petras atsiminė Jėzaus meilę, suprato savo kaltę, 
ėmė gailėtis. Jo gailestis plaukė iš Jėzaus meilės ir buvo stiprus, 
nes „jis karčiai verkė“. Petras pagalvojo: Jėzus visų apleistas, 
priešai jį niekina, žemina, kankina, ir aš Jį apleidau, sunkiau- 
sioj gyvenimo valandoj nebuvau Jam geras, nebuvau Jam prie- 
telis, o susidėjau su Jo priešais. Suprato Petras savo elgesio. 
biaurumą, todėl karčiai verkė. Jo gailestis buvo tobulas. 

Ir mes, norėdami padaryt gailestį, mąstykim: Ir mane 
Jėzus mylėjo ir už mane kentėjo, savo kraują praliejo, gyvybę 
aukojo, norėdamas mane iš amžinos pražūties išgelbėt, man 
dangų nupelnyt, o aš, nedėkingas, Jėzų rūstinau, nuo Jėzaus 
nusikreipiau, savo kūnui smagumo ieškodamas, Jėzaus atsiža- 
dėjau, su Jo priešais susidėjau, Jėzui nebuvo vietos mano šir- 
dyje... Ak, gaila man, gaila, kad Tave nemylėjau, už Tavo meilę 
nedorybe atsimokėjau! 

Jėzaus kančios mąstymas daug padeda sužadint savyje 
gailestį. Kristaus kančios šviesoje matosi 'savo darbų piktybė 
ir sukyla jais pasibiaurėjimas ir jų neapykanta, o taip pat no- 
ras juos pamest ir pradėt gyvenimą iš naujo. Reikia pažvelgt 
į kryžių, į Jėzaus perdurtas rankas, kojas, atvertą širdį, iš ku- 
rios ištekėjo paskutinis kraujo lašas, ir pagalvoti, kad visa toji 
auka padaryta iš meilės, kad žmogų padaryt laimingą. Kristus. 
mirė už mūs nuodėmes, mus gelbėdamas, mus mylėdamas, o: 
mes, darydami tas nuodėmes, iš naujo įžeidžiam mūsų Atpirkėjo: 
širdį. 

Arba mąstykime Dievo gerumą, nuodėmės biaurumą. 

Dievas yra mūs geriausias Tėvas, kurį mes kasdien svei- 
kinam kalbėdami „Tėve mūsų“; Dievas didžiausias mūs gera- 
daris, kuris mums gyvybę davė, mus į dangaus laimę pašaukė,. 

1) Luk. 22, 54, 62. 

dangišku džiaugsmu apdovanot žadėjo, kad tik būtume geri, kad 
tik Jį mylėtumė. Jis mus be galo myli, Jis vienatinį Sūnų leido 
ant žemės, kad kartu su mumis vargtų, kentėtų ir save už mus 
aukotų. Per šv. Krikštą Dievas papuošė mūsų sielą gražiausių 
malonės rūbu, priėmė ir paskaitė savo mylimais vaikais, dan- 
gaus įpėdiniais. ž 

O kuo mes nusidėję pavirstame? Kaip gražųjį angelą nuo- 
dėmė baisiausiu velniu pavertė, kuriuo visas dangus biaurėjosi, 
taip ir mano siela, nuodėmės paliesta, pasidaro biauri, velniui 
panaši, neteko savo grožio, jau ne Dievo vaikas, jau Dievo po- 
žiūrio neverta. Dievas negal pakęsti nusidėjėlio, savo neprie- 
teliaus. Žmogaus siela, nuodėmės suteršta, baisesnė už pūvantį 
besileidžiantį lavoną. Kaip žmogaus kūnas biaurus rauplių iš- 
tiktas, taip siela dar biauresnė nuodėmės suteršta. Buvau gra- 
žus Dievo mėgiamas vaikas, nusidėjęs biauriu pavirtau. Vieš- 
patie, biauriuosi nuodėmių, nekenčiu jų, noriu ir žadu pasitaisyt! 

Taip ar panašiai mąstant, sužadinsim savyje gailestį. 

Netobulas gailestis sužadinamas mąstant pragaro kančias, 
už dideles nuodėmes nuskirtas, arba skaistyklos — už mažas ir 
dangaus linksmybių netekimą. 


c. Tvirtas pasiryžimas daugiau nebenusidėti. 


Tikras gailestis turi savyje norą pasitaisyt, ankštai su- 
jungtas su pasiryžimu ateity negrįžt į tas pačias nuodėmes. Jei 
kas ir gailėtųs, kad nuodėmėmis Dievą įžeidęs, bet nenorėtų 
nuodėmių pamest, tokio gailestis būt negeras, netikras. Toks 
save, savo piktus pageidimus, kūno smagumus aukščiau sta- 
tytų negu sielos amžiną gerovę, save labiau mylėtų, negu Die- 
vą; toks pildytų savo valią, ne Dievo. Tokis žmogus nors ir imtų 
Atgailos sakramentą, vistiek nuodėmių atleidimo negautų. Tik- 
ras gailestis visuomet sujungtas su pasiryžimu daugiau nebe- 
nusidėti. 

Tvirtas pasiryžimas daugiau nebenusidėti yra tikras noras 
daugiau nedaryt nuodėmių, arba tvirta valia nugalėt pagundas, 
vengt artimos progos, t. y., kovoti su visu tuo, kas veda į nuo- 
dėmę. 

Pasiryžimas turi būt tikras, t. y., eiti iš valios, iš širdies, 
ne tik žodžiais pasakytas; klausiamas: ar pasiryžai pasitaisyt? 

atsakys — taip, pasiryžau, o širdy nebus noro pasitaisyt, tai 
pasiryžimas netikras. 


Kas tikrai nori pataisyt savo gyvenimą, turi būt pasiryžęs: 


1 — saugotis didelių nuodėmių ir artimų progų, į jas ve- 
dančių, 

2—imtis priemonių, saugojančių nuo nuodėmės ir 

83 — už nuodėmes atsilyginti. 


Neišvengs nuodėmės tas, kuris nesisaugos artimos progos, 
kuri atveda į nuodėmę. Artimoji nuodėmės proga gali būt asmuo, 
su kuriuo susiėjęs įpulsi į nuodėmę, vieta, kurią lankydamas 
pateksi į nuodėmę, knyga, kurią paskaitęs tikėjimo, dorybės 
neteksi, vakarėliai, šokiai, žaidimai, žmonių draugystė, prieš- 
bažnytinės, betikybinės draugijos - organizacijos, kuriose begė- 
diškos, bedieviškos kalbos, pliauškimai, poelgiai ir kita. 

Kuris nori pasitaisyt, tas privalo imtis tam tikrų priemo- 
nių prieš nuodėmes. Priemones paprastai nurodo nuodėmklausis. 

Priemonės yra šios: 1 — karšta malda ir sakramentai; 
prašymas iš Dievo pagelbos, stiprybės; 2 — dažnas atnaujini- 
mas pasiryžimo kovot su nuodėme; 3 — mirties ir žemiško gy- 
venimo trumpumo ir nepastovumo mąstymas; 4 — Dievo aky- 
vaizdos prisiminimas; 5 — sau kad ir menko atpildo užsidėji- 
mas už atpuolimą į nuodėmę. 

Kieno pasiryžimas tikras, tas yra pasirengęs gerai atlikt 
visa, ką nuodėmklausis įsakys, — atlikt atpildą kad ir sunkų, 
kai antai, ilgas maldas, pasnyką, nuostolį artimui grąžint ir kita. 

Pasiryžimas privalo apimt visas nuodėmes, ne kad iš vienų 
norėtų pasitaisyt, iš kitų gi ne, arba visas kitas manytų pa- 
mest, bet vienos neketintų, — toks pasiryžimas būt negeras. 
Bet nėra reikalo darant pasiryžimą, daryt atskirai iš kiekvienos 
nuodėmės; pakanka daryt bendrą pasiryžimą, nedaryt nuodė- 
mių, t. y., Dievo nerūstint, o mylėt. 

Gali kam kilt abejonė, ar jo geras buvo gailestis ir pasiry- 
žimas, kad po išpažinties jis vėl įpuolė į tas pačias nuodėmes, 
Atpuolimas į nuodėmę dažnai eina ne iš gailesčio trūkumo, tik 
iš žmogaus būdo, valios silpnumo. Viešpats Jėzus žinojo mūs 
ligotą prigimtį, tam Jis ir Atgailos sakramentą įsteigė, kad mus 
gydyt: Apaštalas Petras klausė Jėzaus: „Viešpatie, kiek sy- 
kių aš turiu atleisti savo broliui, kuomet jis man nusideda? Ar 
iki septynių? Jėzus jam tarė: Aš nesakau tau iki septynių, bet 

iki septyniasdešimtis kartų septynių kartų“!), t. y., tiek kartų, 
kiek kartų žmogus nusidės, kiek kartų darys atgailą. Netenka 
mums bijotis ir abejot apie išpažinčių gerumą dėl paskesnių 
nuopolių, jei tik stengiamės Dievo valią vykdyt ir su. nuodėme 
kovojame. Tik tas teabejoja, kurs be atodairos nusidėtų ir nuo- 
dėmę labiau mylėtų, negu Dievą, prie nuodėmės būtų prisirišęs, 
jos pamest nenorėtų ir nesistengtų. Tokio gailestis būt be pa- 
siryžimo, būt negeras. 


Gailesčio — pasiryžimo aktas. 


Mano Dieve! Aš, nusidėjėlis, Tave įžeidžiau, geriausią ma- 
"no Tėvą ir didžiausią geradarį. Tu mane mylėjai, kaip tikrą sa- 
vo vaiką ir visu kuom apdovanojai, aš gi už Tavo meilę nedė- 
kingumu ir rystybe atsimokėjau. Bet aš Tave myliu ir noriu 
mylėt ir stengsiuos savo meilę Tau gerais darbais parodyt. Aš 
biauriuosi savo piktų darbų, neapkenčiu nuodėmių, aš tvirtai 
pasiryžau Tave ateity nerūstint. Turiu viltį Tavyje, Dieve, kad 
mane neatmesi ir man pražūt neleisi. Aš bijau amžinos pražū- 
ties — pragaro, bijau skaistyklos kančių... Todėl imsiuos visų 
priemonių, kad nenusidėti ir saugosiuos visų nuodėmių progų. 
Dieve, pasigailėk manęs nusidėjėlio! 


d. Nuodėmių išpažinimas. 


Išpažintis yra pasakymas kunigui visų savo nuodėmių, 
norint gaut jų atleidimą. Kokia ji turi būt, kad tikrai gautume 
jų atleidimą. 

Nuodėmių išpažinimas privalo būt pilnas. Reikia išpažint 
visas dideles nuodėmes, pasakant jų rūšis ir skaičių; pav., kiek 
kartų kas vogė, kelias šv. Mišias apleido, kiek kartų didelę rūs- 
tybę turėjo... Tat negana pasakyt: vogiau, pykau, tėvų neklau- 
siau, reikia nurodyt skaičių; negana pasakyt: esu padaręs ke- 
turias dideles nuodėmes, reikia nurodyt kokias nuodėmes. Jei 
kas tyčia sumažintų didelių skaičių, ne visas nuodėmes pasa- 
kytų, tas negautų nuodėmių atleidimo. 

Kas negal nurodyt pilno skaičiaus, tas tenurodo apytikrį: 
kelis kartus per dieną, per savaitę, ar per mėnesį, arba iš viso 
apie tiek ir tiek kartų. 


1) Mat. 18, 21-22, 

Nurodžius rūšį ir skaičių, reikia nurodyt aplinkybes, kurios 
pakeičia nuodėmės rūšį, arba padidina pačią nuodėmę, arba ją. 
sumažina; pav., vagystė bažnytinio daikto, iš turtingesnio, iš 
vargšo. Pasakius dideles, reikia išpažint ir mažesnes, nors jų 
nėra būtino reikalo išpažint, bet naudinga, o kartais reikalinga, 
jei kas neatskiria didelės nuodėmės nuo mažos. 

Nuodėmių išpažinimas turi būt tikras, būtent, nuoširdus ib 
atviras. Išpažintis nėra savęs teisinimas, bet apskundimas. Ku- 
nigas yra teisėjas, bet jis negali žinot žmogaus nuodėmių, čia. 
nėra liudytojų, nė skundiko, kurie nurodytų, tik pats peniten- 
tas!) turi save taip apkaltint, kaip jis iš tikrųjų atrodo Dievo 
akyse ir kiek jis pasirodys kaltas po mirties pačiam Dievui — 
Teisėjui. 

Būt negera išpažintis to, kuris nuodėmes slėptų, jas ne taip 
išpažintų, kaip kad jos buvo padarytos, pameluotų. Mat, ku- 
nigą galima apgauti, suklaidinti, bet Dievo, kuris kiaurai mato: 
žmogaus širdį ir sielą, apgauti negalima. Suklaidintas kunigas. 
duos išrišimą, bet Dievas nuodėmių neatleis ir vietoj išteisini- 
mo, žmogus užsitrauktų didesnį pasmerkimą. 

Per išpažintį reikia būt atviram ir neslėpti nuodėmių dėl 
neprotingos gėdos, ar baimės. Nėra ko gėdytis kunigo: kunigas 
labai gerai žino žmogaus silpną prigimtį ir nepasmerks tavęs 
savo dvasioje dėl padarytų nuodėmių. 

Nereik kunigo bijotis: kunigas niekam girdėtų nuodėmių 
negali pasakyti; jis negal tą patį žmogų sutikęs bartis už gir- 
dėtas nuodėmes, negal nieko apie jas kalbėt. Ką per išpažintį 
girdėjo, visa tai turi užmiršti. 

Todėl būkime atviri per išpažintį ir visas nuodėmes pasa- 
kykime be baimės. 

Gerai atlikta išpažintis atneša mums didelę ramybę; pasi- 
daro širdžiai lengva, džiugu sieloje. Kas šį malonų jausmą pa- 
tiria, tas nebėga, nesišalina nuo išpažinties, bet ko dažniau ją. 
atlieka. j 

Jei kam pasitaikytų nelaimė nevertai atlikt išpažintį, jaus- 
tų sąžinės graužimą, tenenusimena, tepasistengia atlikt ją iš 
nauja; tepasisako atvirai kunigui — dvasios tėvui, kad negerai 
atlikęs: slėpęs, gėdijęsis, ar be gailesčio, be tikro pasiryžimo ; 
kunigas padės atitaisyt, kas buvo negera, netikslu, ir vėl grįš 
'sielai saldi ramybė. p 


1) Tas, kuris atlieka išpažintį, taip lotyniškai vadinasi. 

Jei kuris netyčia užmiršęs nepasakė didelės nuodėmės, tas 
turi prieš Komuniją, jei dar kunigas sėdi klausykloj, sugrįžt ir 
išpažint; jei jau po Komunijos, arba nėr kaip išpažint, tai pa- 
likt ją sekančiai išpažinčiai pasisakyt. 

Prieš išpažintį reikia melstis, prašyt Dievo pagelbos, kad 
gerai sektųs išpažint; po išpažinties — Dievui padėkot. 

Maldų knygose yra tam skirtos maldos, kuriomis pravartu 
pasinaudot. 


e. Atsilyginimas. 


Po to, kai jau pasakytos nuodėmės per išpažintį, dvasios 
tėvas pamokina, duoda nurodymų, kaip išsisaugot nuodėmių, 
užduoda atlikt kokį nors gerą darbą: maldą, pasnyką ar ką kita. 
Šitą užduotį reikia uoliai ir neatidėliojant  išpildyt, tai bus 
penktoji Atgailos dalis — atsilyginimas arba atpildas. Atsily- 
ginimas, tai garbės, nuostolio artimui grąžinimas ir Dievo už 
padarytą įžeidimą atsiprašymas. Atpildu gali būt: poteriai, ra- 
žančius, litanijos ir kitos maldos iš knygelės, pasnykas, išmal- 
da, Kryžiaus kelias, šv. Mišių išklaugymas... Atpildą reikia ge- 
rai atlikti. 

Jei užduotas atpildas būt persunkus, tai jo negali pats pe- 
nitentas pakeist, bet turi prašyt pas tą patį ar pas kitą nuodėm- 
klausį, kad pakeistų. 

Per išpažintį Dievas atleidžia amžinas bausmes, dovanoja 
dalį žemiškų bausmių, bet jei žmogus buvo daug nusidėjęs, tai 
vis dar lieka Dievui skolingas. Šią skolą mes galim atsipirkt 
gerais darbais ir nereikės skaistykloj vargt, ar ant žemės ken- 
tėt, sakysim, sunkiai sirgt. Todėl stenkimės kogeriausiai atlikt 
užduotą atpildą. 

Jis dar ir tuomi mums naudingas, kad jo uolus pildymas 
saugoja nuo atkritimo į nuodėmes. Bet žinokime, kad jo gali 
neužtekt, kad būt pilnai Dievui atiteista; todėl reikia nuo savęs 
daugiau užsidėt ir daryt gerų darbų, tai čia ant žemės atsitei- 
sime ir numirę tiesiog pas Dievą į dangų džiaugtis nueisime. 


Atlaidai. 


Išdildyt laikinę bausmę labai-pravartu naudotis atlaidais. 
Atlaidai yra atleidimas tų laikinių bausmių, kurios lieka po 

nuodėmių atleidimo. Atlaidai mažina ir naikina tik laikines 
bausmes, ne nuodėmes, jie nuodėmių neatleidžia. 


“ Atlaidai yra visuotiniai ir daliniai. Visuotiniai atlaidai bus 


tada, kai juos įsigijęs laimi visų bausmių dovanojimą, o daliniai, 
jei tik jų dalį, ne visas. Reikia pasirūpint dažniau įsigyt vi- 
suotinius. atlaidus. Jei visuotinius Dievas ir nesuteiktų, žiūrint 
žmogaus nevertumo, tai didžiumą bausmės vis atleis. 

Visuotiniems atlaidams laimėti yra nuskirtos sąlygos, 
būtent: 1 — atlikt išpažintis, 2 — priimt Šv. Komuniją, 3 — 
melstis už Bažnyčią. Kas nori atlaidų dienoje įsigyt visuotinius 
atlaidus, tas turi atlikt tą dieną, arba iš vakaro išpažintį, pri- 
imt Komuniją ir už Bažnyčią sukalbėt penkis poterius. 

Daliniai atlaidai nuskirti yra už kai kuriuos gerus darbus; 
pav., palydėt kunigą su Švenčiausiuoju einantį pas ligonį, arba 
laukt namuose. 

Bet viena būtinai reikalinga sąlyga atlaidams laimėti, tai 
pašvenčiamoji Dievo malonė; be pašvenčiamos malonės atlaidų 
nėra. š 

Visus atlaidus naudinga yra aukot mirusiems, skaistykloj 
kenčiančių giminių, artimų, ypač tų, kuriems esame kalti, vė- 
lėms sulig Kristaus žodžių: „kiek kartų jūs tai padarėte vie- 
nam iš šitų mano mažiausių brolių, man padarėte“!). 


Paskutinio Patepimo Sakramentas. 


I. ŠIO SAKRAMENTO ĮSTEIGIMAS. 


Kristus prieš įsteigimą kurio nors sakramento iš anksto 
paruošdavo apaštalus stebūklais: duonos paskalsinimas, stabu 
ištikto išgydymas. Prie sakramento paskutinio Patepimo irgi 
paruošė stebūklais. Daugelį ligonių išgydė darydamas ant jų 
ženklus, ranka juos paliesdamas, seilėmis patepdamas akis, lie- 
žuvį... Tai ženklino Paskutinio Patepimo Sakramentą. 

Evangelistas Morkus yra užrašęs du tokius išgydymus: 

Vieną taip aprašė: „Palikęs "Tyro ribas, jis per Sidoną 
atėjo pas Galiliejos jūrą, eidamas Dekapolio krašto viduriu. 
Ten atvedė pas jį kurčią nebylį ir prašė jį padėti ant jo ranką. 


1) Mat. 25, 40. 

Paėmęs jį šalin nuo minios, jis įdėjo savo pirštus į jo ausis, pri- 
silietė su savo seilėmis jo liežuvio, pažvelgė į dangų, atsiduso ir 
„jam tarė: Effeta, tai yra atsiverk. Jo ausys tuojau atsivėrė, 
„jo liežuvio ryšys atsirišo, ir jis kalbėjo, kaip reikia. Tuomet jis 
jiems liepė niekam apie tai nesakyti. Juo gi labiau jis jiems 
liepdavo, juo labiau jie skelbė ir juo labiau stebėjosi, sakydami: 
„Jis visa gerai padarė; jis daro, kad kurtiniai girdėtų ir kad ne- 
byliai kalbėtų“!). 

Antras buvo panašus aklo išgydymas. Patepęs seilėmis jo 
akis, padėjo ant jo savo rankas, ir šitas praregėjo, matė žmo- 
nes vaikščiojančius, kaip medžius; o kai vėl padėjo rankas jam 
ant akių, tasai aiškiai matė. 

Panašiai išgydė ir aklą gimusį: „jis spiovė žemėn, padarė 
iš seilių purvo, patepė purvu jo akis ir jam tarė: Eik nusiprausk 
Siloes tvenkiny. Jis nuėjo, nusiprausė ir parėjo regįs“?). 

Kristus gailėjo ligonių ir juos gelbėjo; gydė jų kūno ir 
sielos ligas: atidarė akis, kad pažintų Jėzų, savo Išgelbėtoją; 
atvėrė ausis, kad išgirstų Jo mokslą, o kad išgirdę, tikėtų; ati- 
taisė liežuvį, kad Jo stebūklus kitiems garsintų, kad Dievą 
garbintų. 

Kristus mylėjo ligonis, visur ir visada juos gydė. Kur tik 
Jis nukeliaudavo, ten prinešdavo Jam ligonių. Jis visus juos 
mielai išgydydavo ir paguosdavo; išgydydavo ne tik kūną, bet 
jų ir sielą. Siųsdamas pirmą kartą apaštalus skelbti Dievo ka- 
ralystę neužmiršo ligonių, bet įsakė: „Gydykite ligonis“!). 

Apaštalai, kaip pasakyta Morkaus Evangelijoj, „tepė alie- 
jumi daug ligonių ir juos gydė“). Kristus tada pratino apašta- 
lus teikt pagelbą ligoniams patepimu, kurį tai padarė Sakra- 
mentų. 

Liga žmogui yra didelė nelaimė. Ji visokiais sopuliais var- 
gina kūną, tiek įskaudina sielą, kad ją išvaro iš kūno. Mirties 
baimė kankina sielą. Piktoji dvasia stengiasi įvest į nusimini- 
mą: primena gyvenime padarytas nuodėmes, sukelia abejones 
ir gąsdina sielą pražuvimu, arba vilioja kūno smagumais, trau- 
kia į nuodėmės pamėgimą... V. Jėzus žinojo gerai sunkią žmo- 
gaus gyvenimo pabaigą ir atėjo mums su pagelba įsteigdamas 


1) Mork. 7, 31-37. 
2) Jon. 9, 6-7. 

1) Mat. 10,.8. 

2) Mork. 6, 13. 

net atskirą sakramentą mūsų nuraminimui ir mūsų sielų gel- 
bėjimui. 

Šitas mirštantiems teikiamas sakramentas yra gyvenime 
paskutinis, todėl ir vadinasi Paskutinis Patepimas. 

Paskutinis Patepimas tad yra Jėzaus Kristaus įsteigtas 
sakramentas, kuriame per šventu aliejum patepimą teikiama 
sielai ir kūnui Dievo pagelba. 


II. KURIAS MALONES TEIKIA PASKUTINIO PATEPIMO 
SAKRAMENTAS. 


V. Jėzus įsteigė Paskutinio Patepimo sakramentą, o Apaš- 
talas Jokūbas įsako juom naudotis, nurodydamas kokias malo- 
nes teikia šis sakramentas: „Serga kas tarp jūsų, tepavadinie 
bažnyčios kunigus ir jie tegul meldžiasi ant jo, patepdami jį 
aliejumi Viešpaties vardan. Tikėjimo malda išgelbės ligonį, ir 
Viešpats palengvins jam, o jei yra nuodėmėse, bus jam atleis- 
tos“*). Iš šių šv. Jokūbo žodžių aišku, kad sergančiam reikia 
parvest, ar parvežt kunigą, kurs melsis ir pateps aliejumi ligonį, 
tai yra, suteiks jam Paskutinio Patepimo sakramentą. 

Per šitą Sakramentą Viešpats palengvina ligoniui, duoda 
sielai stiprybės nugalėt pagundas, atleidžia nuodėmes, ir net 
grąžina kūnui sveikatą, jei ji reikalinga sielos išganymui. 

Paskutinis Patepimas teikia sielai stiprinančios — rami- 
nančios. malonės. 3 

Mirtis kiekvienam yra baisi; nes čia kovojama dėl kūno ir 
sielos gyvybės. Sopuliai vargina kūną ir varo sielą iš kūno, o 
visokios mintys, abejonės ir nusiminimai kankina sielą. Ligonis 
paprastai karščio uždegtas, nusilpnėjęs, negal tiksliai mintyt; 
jo mintys pakrinka, jis dažnai net klieda, klajoja. Velnias nori 
sielą pražudyt; primena žmogui jo ypač jaunystės nuodėmes, 
Dievo teismo aštrumą, kad pastūmėjus į nusiminimą. Čia tai 
Dievas per Sakramentą stiprina sielą, priduoda jėgų nugalėt 
šitas visas pagundas ir abejones ir įneša į sielą ramybės ir 
Dievu pasitikėjimo viltį. O kai siela nusiramina, kūno sveikata 
stiprėja. Paskutinis Patepimas teikia ligoniui kantrybės; jį 
priėmęs lengviau nukenčia visus sopulius ir kūno nepatogumus. 
Tą visi patiria ir pastebi, kai Paskutinį Patepimą priėmęs ligo- 


, 3) Jok. 5, 14-15. 

nis jaučiasi lengviau, sulig Apaštalo žodžių, nes „Viešpats pa- 
lengvino jam“. 3 

Paskutinio Patepimo sakramentas atleidžia nuodėmes, jei 
jos liko Atgailos Sakramento neatleistos; pav., ligonis be žado, 
negal išpažint, arba negal kalbėt — prisimušė, sąmonės neteko, 
o siela didelėse nuodėmėse ir jų pasakyt nebegali. Visas tada 
nuodėmes naikina Paskutinis Patepimas: „o jei yra nuodėmėse, 
bus jam atleistos“. Pask. Patepimas naikina tiesioginiai visas 
mažas nuodėmes, tuo pačiu didina pašvenčiamąją Dievo malonę 
ir atleidžia laikinas bausmes, nors ir ne visas, bet sulig to, kaip. 
kas pasiruošęs; kas stipriau gailisi už nuodėmes, karštesnę su- 
žadina Dievo meilę, tam daugiau bausmės dovanojama. 

Paskutinis Patepimas grąžina kūnui sveikatą, bet tik tada, 
jei tai bus sielos išganymui reikalinga. Reikalas gal būt ir ši- 
toks: ligonis nepilnai atsivertė prie Dievo. Gal ir nebūt reikalo: 
išgijęs kartais gali visai Dievą pamest ir nueit pražūtiės keliais. 

Iš pasakyto paaiškėjo, koks džiuginantis yra Paskutinio 
Patepimo sakramentas. Kaip privalome V. Jėzų mylėt ir Jam 
dėkot už jo įsteigimą. Žinome, kad reikės visiems mirti ir kad 
mirties valandoje visa turėsim apleist ir visi mus apleis ir jo- 
kios pagelbos mums suteikt negalės. Tai toj baisioj ir svarbioj 
valandoj ateis pas mus Jėzus su savo malonėmis ir mus stiprins 
ir ramins. 

Kaip tad svarbu mums sulaukt mirties valandoje kunigas. 
su sakramentais, juo labiau, kad ne tik tuo vienu mus aprūpina, | 
bet ir dar dviem: išklauso išpažinties, duoda Šv. Sakramentą. 
— patį Jėzų, Dievą, kurs pats ateina pas mus, kaip ir paimt 
mus ir vestis mus pas save į dangaus linksmybes. 

Paskutinio Patepimo sakramentas teikiamas suaugusiems 
ir sunkiai pavojingai sergantiems. Kiekvienas katalikas jį gali 
gyvenime ir kelis kartus priimti, jei gresia mirties pavojus. 

Paskutinio Patepimo sakramentas skaitosi gyvųjų sakra- 
mentas, ne mirusiųjų. Paprastai jis daugina  pašvenčiamąją. 
Dievo malonę, ne teikia. Todėl pirma jo kiekvienas turi pirma 
atlikt išpažintį, o paskui Patepimą. Tačiau kas išpažinties ne- 
gali atlikti, tas privalo daryt gailestį ir priimt Paskutinį Pa- 
tepimą. 

III. KAIP LIGONIS TURI PASIRUOŠTI PRIIMT PASKUTINĮ 
PATEPIMĄ. 


Kiekvienas katalikas, apsirgęs žemiškai gyvybei pavojinga 
liga, turi apsirūpint paskutiniais sakramentais. "Tenelaukia 
paskutinio galo, kada neteks jėgų tai padaryt, neteks sąmonės, 
bet jausdamasis mirties artėjimą privalo šauktis kunigo. 

Laukiant kunigo su Šv. Sakramentu ligonis turi pasirengt 
išpažinčiai, Komunijai ir Pask. Patepimui. Kaip prisirengt prie 
pirmų dviejų, jau kalbėta. 

Kunigas, atvykęs pas ligonį, išklauso jo išpažinties, duoda 
Komuniją ir ruošiasi suteikt Paskutinį Patepimą — skaito mal- 
das. Tuomet ligonis, sužadinęs meilę prie Jėzaus, kurį tik ką 
priėmė, rengiasi priimt trečiąjį sakramentą. Čia sužadinamos 
trys ' dieviškos dorybės: tikėjimas, viltis ir meilė. Tikėjimą ža- 
dina savyje ko stipriausiai ir tikėjimą į Patepimo sakramento 
malones, kurių trokšta, nori ir tikisi iš jo gausios Dievo pagel- 
bos. Žadina viltį, kad Dievas atleis kaltes, jo pasigailės, kaip 
pasigailėjo Magdelenos, Petro, Piktadario ant kryžiaus... 

Pasitikėdamas, kad Dievas priims jo sielą į dangaus links- 
mybes, sukelia širdyje Dievo meilę. Duodant Patepimą daro dar 
kartą gailesčio aktą už visas nuodėmes, kurias neišpažino, ku- 
rių nelaikė nuodėmėmis, kurias apleido, nesuprato; žodžiu, už 
neišpažintas ir visas kitas, ypač tas, kurias kūno jutimais pa- 
pildė: akimis, ausimis ir t. t. 

Tepant akis reikia kalbėt žodžiais arba minčia: — Atleisk, 
gailestingasis Dieve, man visas nuodėmes, kurių dasileidau 
akių pažvelgimu; tepant ausis: — Atleisk... — kurias padariau 
ausimis klausydamas; tepant nosį: — ...ką uostymu nusidėjau; 
tepant lūpas: — kuo Tave užrūstinau kalba ir valgymu, gar- 
džiavimusi nusidėjau; tepant rankų delnus — ką pikto liesda- 
mas padariau; tepant kojas: — kur į nuodėmingas vietas 
vaikščiojau; tepant strėnas:.— ką kūnu smaguriavau. 

Po patepimo Dievui dėkot už jo brangias malones ir visiš- 
kai atsiduot Jo valiai, Jo apvaizdai. — Viešpatie, į Tavo ran- 
kas atiduodu save visą, priimk mane, nevertą Tavo kūrinį, iš 
Tave gyvybę esu gavęs, Tau ją grąžinu ir mirtį, jei man dabar 
siųsi, priimu kaip bausmę už mano nuodėmes. Aukoju Tau 
visus savo sopulius, vienydamas juos su Kristaus sopuliais, iš- 
kentėtais ant kryžiaus; priimk juos kaip atsiteisimą už mano 

nuodėmes. Jėzau, Marija, Juozapai pribūkite prie mano miri- 
mo; Jėzau, Marija, Juozapai, Jums atiduodu mano sielą. 

Ypač reikia dažnai minėti Jėzaus vardą, Jėzaus šauktis 
dėl to, kad kunigas, pabaigęs Paskutinio Patepimo maldas, tei- 
kia visuotinius atlaidus, Bažnyčios nuskirtus; juos gi galima 
laimėti tik šaukiantis Saldžiausio Jėzaus vardo; tai būtina są- 
lyga juos įsigyti. Taigi reikia su karšta meile lūpomis ištart 
Jėzaus vardą, o negalint ištart, mintyje sakyt: Jėzau, būk man 
malonus, Jėzau, būk man gailestingas, Jėzau, myliu Tave... 

Šventai numirt, numirt gerai pasirengus, tai didelė kata- 
liko laimė. Bet tą laimingą mirtį tie susilaukia, kurie per visą 
gyvenimą prie jos ruošiasi, kurie šventai gyvena ir kurie prašo 
pas Dievą laimingo mirimo. Šv. Juozapas, kuris mirė ant V. 
Jėzaus rankų, yra laimingos mirties globėjas; per jo užtarymą 
reikia melst iš Dievo tos malonės, turėt prie jo karštą pamal- 
dumą, įsirašyt į šv. Juozapo škaplierius. 


IV. KAIP SUTEIKIAMAS PASKUTINIS PATEPIMAS. 


Paskutinio Patepimo sakramentą gali suteikt kunigas. Šis 
sakramentas suteikiamas kūno patepimu. Tepama pašventintų 
aliejum, kuris vadinasi ligonių aliejumi, kurį vyskupas pašven- 
čia didžiam  ketvirtadieny. Šiuom tai aliejum tepama akys, 
ausys, nosis, lūpos, rankos, kojos, strėnos. Kodėl šitos kūno 
dalys tepamos? "Todėl, kad kūno jutimais žmogus daugiausia 
nusideda. Taip, akimis žmogūs daug mato nepadorių daiktų ir 
jų savo širdy geidžia; mato ir svetimų daiktų ir tų nori ir jų 
pavydi. Ausimis girdi daug piktų šnekų, ir per jas įeina į širdį 
nuodėmė, lūpomis, liežuviu apkalba ir t. t. 

Žmogaus jutimai dažnai nuodėmei patarnauja, todėl jie 
tepami, kad Dievas atleistų tas nuodėmes. Kunigas tepdamas 
kalba tokią maldą: „Šiuo šventu patepimu ir geriausiu savo 
gailestingumu teatleidžia tau Viešpats kuo tik esi regėjimu 
nusidėjęs, — girdėjimu, — uostymu, — ragavimu, — lytėji- 
mu, — geiduliu, — eisena. Amen. 

8. Kunigystės Sakramentas. 


I. APAŠTALŲ PAŠAUKIMAS. 


„Eidamas išilgai Galiliejos jūros, Jėzus pamatė du broliu, 
Simoną, vadinamą Petru, ir jo brolį Andriejų, leidžiančius 
tinklus į jūrą (nes juodu buvo žvejai), ir tarė jiedviem: Eikita 
paskui mane; aš jus padarysiu, kad judu būtumėte žvejai 
žmonių. Juodu, tuojau palikę tinklus, sekė jį. Eidamas iš čia 
toliau, jis pamatė kitu du broliu, Zabedejaus sūnų Jokūbą ir 
jo brolį Joną laive draug su jųdviejų tėvu Zabedejum, betai- 
sančius savo tinklus, ir pavadino juodu. Juodu gi, tuojau pa- 
likę tinklus ir tėvą, sekė jįjį“!). 

Taip Evangelistas Matas aprašo pirmų 4 apaštalų: Petro, 
Andriejaus, Jokūbo ir Jono pašaukimą. 

„Eidamas iš Kafarnaumo toliau, Jėzus pamatė sėdintį 
muitinėje žmogų, vardu Matą, ir jam tarė: Sek mane. Tasai 
atsikėlė ir jį sekė“?). 

Taip Jėzus ir kitus iš daugelio savo mokinių išrinko ir pa- 
šaukė į apaštalus. 

Kam gi juos Kristus pašaukė? Matyt, rengė jiems pavest 
kokį svarbų uždavinį, didžią pasiuntinybę. Taip ir buvo. Jėzus 
juos išrinkęs, išmokino, pašventino, davė jiems dievišką val- 
džią, dievišką galybę ir išsiuntė platint Jo mokslą. Jiems davė 
apaštalų vardą, kuris reiškė pasiuntinius. 

Nors Kristus daug turėjo mokinių, bet vyriausiais apašta- 
lais išrinko tik dvylika. Jie visi, išrinkti ir pašaukti, viską 
šiokį tokį turtą, namus, kiti net pačias, šeimynas. Jėzaus pa- 
šaukti, jie nesiderėjo, tik viską pametę, sekė Išganytoją. Jo 
siųsti jie ėjo į svetimus, tolimus kraštus ir paskelbė Kristaus 
mokslą, Evangelija vadinamą. 

Apaštalai buvo gavę iš Jėzaus didelę galybę, bet Jėzus ne 
išsyk jiems davė tą galią, tik pamažu juos padarė Apaštalais. 

Pirma Kristus juos išmokino ir ištobulino. Jie per 2—8 
metus vaikščiojo su Kristumi, klausė Jo pamokslų visiems sa- 
komų ir jiems ypačiai. 


1) Mat. 4, 18-22, 
2) Mat. 9, 9. 


Jie turėjo būti pasaulio šviesa, kuri visiems kelią nuro- 
dytų ir druska, kuri sveiką dvasią išlaikytų. Jėzus jiems kal- 
bėjo: „Jūs žemės druska; jei druska išdvoks, kuo bus sūdoma? 
Jūs pasaulio šviesa... Tegul jūsų šviesa taip šviečia žmonių 
akyvaizdoje, kad jie matytų gerus jūsų darbus ir garbintų 
jūsų Tėvą, kuris yra danguje“?). 

Kada Jėzus apaštalus jau išmokino, tada, „sušaukęs dvy- 
liką savo mokytinių, jis davė jiems valdžios ant nešvarių dva- 
sių, kad jas išvarytų ir gydytų visokią ligą ir visokią negalią. 
Dvylikos gi apaštalų šitie vardai: Pirmas Simanas, kuris va- 
dinasi Petras, ir jo brolis Andriejus; Zabediejaus sūnus Jokū- 
bas ir jo brolis Jonas; Pilypas ir Baltramiejus; Tomas ir mui- 
tininkas Matas; Alpiejaus sūnūs Jokūbas ir Tadas; Simanas 
Kananietis ir Judas iš Karijoto, kuris jį išdavė“). 

Šituos dvyliką Jėzus išsiuntė, davęs jiems paliepimų sa- 
kydamas: „Eidami skelbkite ir sakykite: Dangaus karalystė 
prisiartino. Gydykite ligonis, prikelkite numirusius, apkuopki- 
te raupsuotus, išvarykite velnius; jūs dovanai gavoteš), dova- 
nai ir duokite“...*). 

Apaštalai, išsiskirstę po visą Žydų žemę, skelbė Evangeli- 
ją, liepė daryt atgailą ir gydė ligas, išvarinėjo iš žmonių vel- 
nius. Jie tą patį darbą dirbo, ką ir Kristus; jie jį pavadavo, jie 
buvo Kristaus vietininkai. 


Ii. APAŠTALŲ PAŠVENTIMAS. 


Per paskutinę vakarienę V. Jėzus apaštalus pašventė ku- 
nigais—vyskupais. Prieš tai mazgojo apaštalams kojas: „Va- 
karienės metu.., jis keliasi nuo stalo, padeda savo drabužius ir, 
pasiėmęs drobulę, susijuosia. Po to pilasi vandens į praustu- 
vę ir pradeda mazgoti mokytinių kojas ir šluostyti drobule, 
kuria buvo susijuosęs... Numazgojęs jų kojas ir pasiėmęs sa- 
vo drabužius, vėl atsisėdęs su jais prie stalo, jis jiems kalbėjo: 
Ar suprantate, ką aš jums padariau? Jūs vadinate mane Mo- 
kytoju ir Viešpačiu, ir gerai sakote, nes aš esu. Taigi, jei aš, 


1) Mat. 5, 13, 14, 16. 
2) Mat. 10, 1-4. 
3) Galybę gydyt. 
4) Mat. 10, 5-8. 


Viešpats ir mokytojas, mazgoju jūsų kojas, tai ir jūs turite 
vienas kitam mazgoti kojas; nes aš daviau jums pavyzdį, kad, 
kaip aš jums dariau, taip ir jūs darytumėte“!). Tai reikšmin- 
gas apaštalų paruošimas prie kunigystės sakramento. Tai 
ženklas, kaip turi būti švarūs net iš viršaus ne tik iš vidaus 
tie, kurie priims Kunigystės sakramentą.  Apaštalai ir buvo 
šventi, išskyrus Judą Pardaviką. Jiems buvo, be abejo, atleis- 
tos visos nuodėmės. Be to, juos šventais darė dar toji didžioji 
ir karšta meilė, kokia jų širdys degė prie Išganytojaus: „Nors 
man reiktų ir mirti draug su tavim, aš tavęs neišsiginsiu“?), 
kalbėjo Petras ir kiti apaštalai. Jie buvo pasirengę už Kristų 
savo gyvybę paaukoti. 

Štai „jiems valgant vakarienę, Jėzus ėmė duonos, palai- 
mino ją ir laužė, davė savo mokytiniams ir tarė: „Imkite ir 
valgykite; tai yra mano kūnas. Jis ėmė ir taurę, dėkojo ir 
jiems davė, sakydamas: Gerkite iš jos visi; nes tai yra mano 
kraujas naujos sandoros, kurs bus išlietas už daugelį nuodė- 
mėms atleist“*). Tai darykite mano atsiminimui““). 

Čia Kristus įsteigė Šv. Sakramentą, darė pirmą kartą 
auką iš savo kūno, kraujo ir davė apaštalams galią tą patį da- 
ryti, ką Jis pats padarė. Tai nepaprastas įgaliojimas, tai Ku- 
nigystės sakramento įsteigimas. "Tai ne žemiškos, ne žmoniš- 
kos galybės ir valdžios suteikimas, bet dieviškos galios duoną, 
vyną paversti Jėzaus kūnų, krauju. 

Tik pamanykim, Dievas turi žmogaus klausyti, nes taip 
apsiėmė ir tokią valią davė. Tai bus Kunigystės įsteigimas. 
O kad ją įsteigė visiems laikams, tai apaštalams suteikė galios 
ir kitiems tą galią perduot, tai yra, suteikė jiems tos galios 
pilnumą, arba pašventino juos vyskupais. 

Kad Kristus pašventino apaštalus  kunigais—vyskupais, 
kad jie po to jau nebuvo paprasti žmonės, aišku iš to, kad juos 
vadino savo prieteliais, kaip ir sau lygiais. 

Pamanykim, kaip juos Kunigystės malonė išaukštino: 
žmogus tapo Dievo prietelium, o tai dėlto, kad jie jau buvo 
kunigai — vyskupai. 


1) Jon. 13, 4-5, 12-15, 
2) Mat. 26, 35. 

3) Mat. 26, 26-28. 

4) Luk. 22, 19. 

„Jūs mano prieteliai, jei darysite, ką aš jums įsakiau... 
Aš jau nebevadinu jūsų tarnais, nes tarnas nežino, ką jo vieš- 
pats daro. Jus aš pavadinau prieteliais, nes pasakiau jums vi- 
sa, ką tik esu girdėjęs iš savo Tėvo. Ne jūs mane išsirinkote, 
bet aš jus išsirinkau ir paskyriau jus, kad eitumėte, neštu- 
mėte vaisiaus, ir jūsų vaisius pasiliktų“!). 

Po to Kristus meldėsi prie Dievo Tėvo už apaštalus. Iš 
ilgos Jėzaus maldos privesiu čia bent trumpus kelis posmelius, 
šv. Jono evangelisto užrašytus. „Šventasis Tėve... Aš už juos 
meldžiu; ne už pasaulį meldžiu, bet už tuos, kuriuos man davei, 
nes jie tavo... Pašventink juos tiesoje. Tavo žodis tiesa. Kaip 
tu mane siuntei į pasaulį, taip ir aš juos siunčiu į pasaulį. Už 
juos aš pašvenčiu pats save, kad ir jie būtų pašventinti tieso- 
je“?). Kokia kilni malda! 

Kristus net savo Tėvą meldžia, kad apaštalus pašventintų 
tiesoje, kad jie būtų pašventinti. 

Iš šito viso mes galim suprast, kad Kristus apaštalus pa- 
šventino, kad jie nepaliko tokie paprasti žmonės, kokie buvo 
prieš pašaukimą, bet pašventinti. 

Žiūrėkim toliau. Jėzus, atsikėlęs iš mirties, pasirodė savo 
apaštalams ir jiems tarė: „Ramybė teesie su jumis. Kaip Tė- 

| vas mane siuntė, taip ir aš jus siunčiu. Tai pasakęs, jis kvėpė | 


| į juos ir jiems tarė: Imkite Šventąją Dvasią. Kam nuodėmės 


| atleisite, tam jos atleistos, ir kam sulaikysite, jos sulaiky- 


LE I TSS 
Šiais žodžiais Kristus suteikė apaštalams kitą dievišką ga- 
lią — nuodėmes atleisti: Kas gi gal nuodėmes atleisti? Tik 


pats Dievas. Ir šitą galią Kristus davė apaštalams, kad Jo 
vietoj atleistų žmonėms nuodėmes. 
Dabar klauskim, kuriuo tikslu Kristus pašventė apaštalus 
ir davė tokią didelę galią? Atsakymą randam Evangelijoj: 
„Vienuolika gi mokytinių nuėjo į Galilieją, į kalną“), kurį 
Jėzus buvo jiems paskyręs. Ir matydami Jį, jie pagarbino... 
Prisiartinęs Jėzus jiems kalbėjo šiuos žodžius: Man duota visa 


valdžia danguje ir žemėje. Eikite tat ir mokykite * visas tautas, 


krikštydami juos vardan Tėvo ir - Sūnaus, ir Šventosios 


1) Jon. 15, 14-16. 

2) Jon. 17, 9, 17-19. 

3) Jon. 20, 19-23. 

4) Buvo tai Alyvų kalnas. 

Dvasios, ir mokydami juos laikyti visa, ką tik esu jums įsakęs. 


Ir štai aš esu su Jumis per visas dienas iki pasaulio pabai- 


gai“!). Štai kam Kristus pašventė ir įgaliojo apaštalus, kad 


Jie visus žmones mokytų ir pašvęstų juos per sakramentus, ir 


vestų į dangų. 

Siųsdamas Jėzus pabrėžė, kad Jam duota yra visa valdžia 
ir danguje ir žemėje, kad jie gauta galia neabejotų, kad Jis 
jiems davė tos valdžios. Jų gi darbus laimins ir jiems padės, 
nes su jais pasiliks iki pasaulio pabaigos. O kad apaštalai ne- 
galėjo gyvent iki pasaulio pabaigos, tai Kristus turėjo pasilikt 
su jų įpėdiniais, dabartiniais vyskupais. 

Taip palaipsniui Kristus iškėlė apaštalus į aukščiausią 
kunigystės laipsnį — vyskupystę. Tad apaštalai buvo ne pa- 
prasti žmonės, bet pašvęsti ir dieviška galia ir valdžia apdo- 
vanoti kunigai — vyskupai. 


III. KUNIGYSTĖ PO KRISTAUS. 


Pakartosim dar sykį, kas čia buvo pasakyta. 

V. Jėzus išsirinko ir pašaukė apaštalauti 12-ka vyrų. Juos 
pats išmokė, ištobulo — paruošė tam darbui. Paruošęs siuntė 
juos apsakinėt Evangeliją, t. y. Jo mokslą pradžioje žydų že- 
mėje ir gydyt visokius ligonis, net velnių apsėstuosius ir mi- 
rusius prikelt iš mirties. Apaštalai veikė Kristaus vardu ir 
vietoje Kristaus. Toliau, per paskutinę vakarienę, juos pa- 
šventė, suteikdamas jiems galios duoną, vyną pakeisti į Jo kū- 
ną, kraują, t. y. laikyt šv. Mišias. 

„ Iš mirties atsikėlęs, suteikė apaštalams. dievišką galią 
nuodėmes atleist. Prieš pat į dangų žengimą siunčia juos vyk- 
dyt tą uždavinį, kuriam Jis juos buvo išrinkęs — pašventęs, 
būtent — mokyt ir krikštyt visas tautas; jungti jas visas į vi- 
suotinę Bažnyčią. Nuėjęs pas Tėvą, Kristus atsiuntė apašta- 
lams Šv. Dvasią, kuri įkvėpė jiems nepaprastos drąsos ir stip- 
rybės, apšvietė jų protus ir pripildė juos dieviška galia. Taip 
palaipsniui Kristus suteikė apaštalams visą dieviškos galios ir 
valdžios pilnumą, kad jie tiktų tam didžiam uždaviniui — vesti 
žmones išganymo keliu, t. y. platinti ir valdyti Kristaus 
įsteigtą Bažnyčią. 


1) Mat. 28, 16-20. 

Ar šitoji apaštalams suteikta galia turėjo baigtis su apaš- 
talų mirtimi? Ne! Ji turėjo būt pratęsta visiems laikams, nes 
Kristus pasakė: „Aš esu su jumis per visas dienas iki pasau- 
lio pabaigos“. „Mokykite visas tautas“. Apaštalai neilgai po 
Kristaus gyveno, visų tautų išmokyt nespėjo; jų pradėtą dar- 
bą turėjo kiti tęsti. Tai vykdė apaštalų pašvęsti kunigai — 
vyskupai. 

Dar tik pradėjus Evangelijos darbą apaštalai paju- 
to, kad vieni viso darbo neatliksią ir tuojau pradėjo rinkt sau 
pagelbininkus, duodami jiems galios rankų uždėjimu ir šv. 
Dvasios suteikimu, t. y. pašventinimu. 

Taip pirmiausia išrinko iš savų tarpo ir pašventė septynis 
diakonus, jaunus vyrus, gero liudijimo, šventosios dvasios ir iš- 
minties pilnus: Steponą, Pilypą, Prokorą, Nikanorą, Timoną, 
Parmėną ir... Mikalojų. „Šituos jie pastatė apaštalų akyvaiz- 
dose; tie gi melsdamies uždėjo ant jų rankas“, t. y., pašventė 
juos dijakonais, kad jie skelbtų Dievo žodį, arba Evangeliją, ir 
aptarnautų našles ir vargšus. Kitiems, vyresniems, apaštalai 
suteikė daugiau dieviškos galios, būtent, ne tik mokyt, bet ir 
duoną, vyną Jėzaus kūnu, krauju pašvęst, tai yra šv. Mišias 
laikyt ir žmonėms nuodėmes atleist. Šiuos pašventė kunigais. 

Tretiems vėl suteikė visą galią, kokią apaštalai buvo iš pa- 
čio Kristaus gavę. Šitie vadinosi vyskupai ir būvo tikri apaštalų 
įpėdiniai; kiti net apaštalais ir vadinosi, kaip Povilas ir Bar- 
nabas, kuriuos pati Šv. Dvasia liepė apaštalams pašvęsti. Šv. 
Raštas sako: „Jiems') tarnaujant Viešpačiui ir pasnykaujant, 
Šventoji Dvasia jiems tarė: Išskirkite man Saulių (Paulių) ir 
Barnabą darbui, kuriam aš juos pavadinau. Tuomet jie pasny- 
kojo, meldėsi, dėjo ant jų rankas ir juos išleido“?), t. y., juos 
pašventino ir suteikė galios, nes rankų uždėjimas reiškia val- 
džios atidavimą, galios suteikimą. 

Taip kilo trys didieji kunigystės laipsniai: dijakono, kuni- 
go ir vyskupo. 

Kunigystės Sakramentą tolimesniame po apaštalų laike tei- 
kė vyskupai, apaštalų įpėdiniai, kurie turėjo pilnus apaštalų 
įgaliojimus. Ir dabar kunigus gali pašventint tik vyskupai. Da- 
bar prie kunigystės Bažnyčia priveda irgi laipsniais, taip, kaip 
Kristus apaštalus. Pirmiausia mokslina, dorina, lavina visose 


1) Apaštalams. 
2) Ap. d. 13, 2-3. 

dorybėse ir moksluose, tiria pašaukimą, apvelka kunigo rūbais, 
prakerpa viršugalvio plaukus (tonsūrą), paskui duoda keturis 
mažuosius šventimus, po kurių seka 3 didieji: subdijakono, di- 
jakono ir kunigo šventimai; kurie šiuos priima, tiems nevalia 
stot į moterystę, privalo gyvent skaistybėje. 

Pati sakramento pilnuma ir vainikavimas — tai vyskupas. 


IV. KOKIĄ GALIĄ IR KOKIAS MALONES DUODA KUNI- 
GYSTĖS SAKRAMENTAS. 


Kunigystės Sakramentas duoda pašvęstam į kunigus galią 
1 — aukot šv. Mišių auką, 2 — teikti žmonėms sakramentus: 
Krikšto, Jėzaus kūno-kraujo, Atgailos, Paskutinio Patepimo ir 
Moterystės, 3 — skelbti Kristaus mokslą ir 4 — laiminti ir pa- 
šventinti daiktus ir valgius. 

Laikyti šv. Mišias jokis žmogus negali, nė galingiausias 
karalius, tik kunigas, nes tik jam yra suteikta galia peresybinti 
duoną ir vyną į Jėzaus kūną ir kraują, nes tik kunigams ža- 
dėjo, paliko ir davė Jėzus tą galią; ir niekas kitas to padaryt 
negali, nė aukščiausias dangaus angelas; tik kunigo balso Jėzus 
Kristus klauso ir ateina iš dangaus ant altoriaus. Jokis žmogus, 
nė angelas negali nusidėjėliui atleist nuodėmes, tik kunigas. 
Kad angelą matytume ir jo prašytume, kad atleistų nuodėmes, 
jis pasakytų: — eik prie kunigo, jis tau gali atleist nuodėmes, 
aš negaliu. — 

Iš šito vieno aiškėja, kad kunigas galia aukščiau pastaty- 
tas už angelus. Jis yra Kristaus vietininkas, Dievo įgaliotinis, 
— pasiuntinys, tarp Dievo ir žmonių tarpininkas. 

Jis turi teisės teikti žmonėms Dievo malones, mokyti ir 
valdyti, laiminti ir šventinti. Ką jis laimina, tą Dievas laimina. 
Kunigas, tai Dievo žmogus, Dievo ministeris, tai šventas žmogus. 

Tokioms aukštoms pareigoms eiti Dievas suteikia kunigui 
nemenkas ir malones ir Šv. Dvasios dovanų pilnumą. 

Kunigo sielą ir jos jėgas Dievas pašvenčia ir papuošia tam 
tikro šventumo rūbu, nepaprasta nuostabia kunigystės malone, 
ypatingą sakramentalinę malonę suteikia, kad tiktų toms aukš- 
toms, kilnioms pareigoms. 

Kunigystės aukštumas, šventumas pasireiškia tuom, kad 
kunigas nuolat su Dievu vienijasi, priimdamas kasdien Komu- 
niją per Mišias:,su Dievu gyvena, su Dievu bendrauja. 

Todėl Bažnyčia kelia žmogų į kunigystę per daugelį laips- 
nių ir pašventimų, tuo rodydama kunigystės aukštumą, rodyda- 
ma, į kokį aukštį iškelia žmogų Kunigystės sakramentas. 


V. KAS GAL BŪT VERTU KUNIGU. 


Vertu ir geru kunigu gali būt tik tas, kurį pats Dievas iš- 
sirenka iš visų žmonių ir jį pašaukia, pavadina į savo tarnybą. 

Šv. Povilas apaštalas sako: „Ir nė vienas neima pats sau 
pagarbos!), bet tik tas, kurs Dievo šaukiamas, kaip Aaronas“?). 

Kas be pašaukimo tampa kunigu, tas vargiai gali būt gėru 
kunigu. 

Tas yra šaukiamas į kunigystę, kuris jaučia palinkimą į 
tą šventą luomą, kuris jaučia didelę kunigams pagarbą, kuris 
myli žmones ir trokšta jiems visokios gerovės, ypač amžinos. 

Kunigas turi būt šventas, Dievui ir artimui atsidavęs. Kas 
įsibrauna į kunigus, kad pralobt, kad turėt patogų, ramų pra- 
mitimą, garbę ir pagarbą iš žmonių, tokis neturi pašaukimo, 
tokis nevertas kunigystės. Todėl sunkiai nusidėtų tėvai, jei sa- 
vo sūnus nenorinčius verstų priimt kunigystę. 

Kunigystė uždeda sunkias pareigas ir sunkų kryžių ant kū- 
nigo pečių, — dideles pareigas ir atsakomybę už jas; kunigui 
reikia didelės ištvermės ir didelių Dievo malonių, kad ištesėtų. 
Todėl Bažnyčia ragina melstis už kunigus, už savo sielų vado- 
vus, ragina padėt jiems sielų išganymo darbe, o ne ardyt ir 
griaut šventą jų darbą. Katalikų Bažnyčia žino, ką reiškia 
Dievui geri kunigai, todėl net pasnykus įsakė metų ketvirčiais 
už kunigus. 

Iš pasakyto išteka, kad žmonės negal be kunigų apsieit, nes 
negal be sakramentų savo sielas išganyti. Todėl privalo atlikt 
šias pareigas link kunigų: 1 — kunigus gerbt ir mylėt, žiūrint jų 
aukšto pašaukimo ir pareigų kilnumo, 2 — kunigų klausyt sie- 
los išganymo reikaluose, 3 — už kunigus melstis ir 4 — kuni- 


1) Kunigystės. 
2) Žyd. 5, 4. 

/gams teikt būtiną tinkamą pragyvenimą. Jei kunigas eis žemę 
tdirbt, advokataut, tai neatliks kunigo pareigų. 

Tad melskimės už kunigus, pasnykaukim, gerbkime ir my- 
lėkime kunigus, o labiausiai jų klausykime ir jiems visame ka- 
me padėkime! į 


9. Moterystės Sakramentas. 


I. a. MOTERYSTĖ ROJUJE. 


Pats Dievas Tėvas dar rojuje įsteigė moterystę. Žinome, 
kad pradžioje Dievas sukūrė tik vieną vyrą Adomą ir matė, 
kad negera jam vienam būti. ,„Negera Žmogui būti vienam“, 
— sakė Dievas — padarykime pagelbininkę, jam panašią“, ir 
sukūrė moterį Ievą. Dievas jiedviem laimino ir sakė: „Aukite 
ir dauginkitės, ir pripildykite žemę“ žmonėmis. Dievas norėjo, 
kad žmonės mylėtųsi tarp savęs, todėl įkūrė moterystę. Mat, 
moterystėje tėvai mylisi tarp savęs ir myli savo vaikus, o vai- 
kai — tėvus ir brolius, sesutes. Ir visi žmonės turi mylėtis, kaip 
vienų tėvų, Adomo - Ievos, vaikai. 

ų Moterystės tikslas padidinti žmonių skaičių — gimdyt ir 
augint vaikus ir tuo platint Dievo karalystę žemėje. Kad tėvų 
tarpe būtų vienybė ir meilė, Dievas sukūrė moterį iš Adomo 
šonkaulio, ką žinodamas Adomas tarė: „Tai dabar kaulas iš 
mano kaulų, ir kūnas iš mano kūno“. Kaip čia nesimylėt, kad 
vienas ir tas pats kūnas. Tokia turi būt ankšta vienybė mote- 
rystėje, lyg kad būtų viena širdis ir viena siela. Adomas my- 
lėjo savo kūną ir savo moterį Ievą, kaip savo kūno dalį. Kaip 
šonkaulis arti širdies, taip Ieva turėjo būt artima Adomo šir- 
džiai; ji turėjo jį mylėt, ir prie jo prisirišimą turėt. Meilė, vie- 
nybė ir ištikimumas vienas kitam iki mirties turi lydėt šventą 
moterystę. Tokios moterystės buvo Abraomo su Sara, Izaoko su 
Rebeka, Zakarijaus su Elzbieta. 


b. MOTERYSTĖS. SAKRAMENTAS. 


Moterystę, Dievo įsteigtą rojuje, Kristus pakėlė ir pašven- 
tino sakramentu. Kristus, pradėjęs mokyti, su savo mokytiniais 

dalyvavo vestuvėje. Ir ne tik kad dalyvavo, bet ir pirmą savo 
stebūklą joje padarė: vandenį pavertė vynu. Pažymėtina, kad 
šitą stebūklą padarė ne Jeruzalės bažnyčioje, bet vestuvėje. Tuo 
Jėzus parodė, kaip svarbi, kaip Jam brangi yra moterystė. To- 
dėl Kristus moterystę pašventė, reikalingomis malonėmis ap- 
dovanojo, kitaip tariant, padarė Sakramentu. Moterystė pas 
katalikus yra Sakramentas, kuris suteikia jį priėmusiems rei- 
kalingų Dievo malonių  moterystės pareigoms išpildyti. Mote- 
rystė pati savyje yra teisėta vyro ir moters sutartis gyvent iš 
vien iki mirties atsiduodant vienas kitam tikslu gimdyti ir 

* auginti vaikus. Kada šita sutartis laiminama Katalikų bažny- 
čioj, ji yra sakramentas. 

Šv. Povilas apaštalas rašo: „didis tai yra Sakramentas; aš 
sakau Kristuje ir Bažnyčioje“. Kas priima moterystę taip, kaip 
Kristus liepė, kaip Bažnyčia reikalinga, tas priima Sakramentą 
ir tai dar didį, — didelės reikšmės ir svarbos sakramentą. 

Kaipo sakramentas Moterystė didina šventinę malonę ir, 
duoda dar ypatingą malonę moterystės uždaviniams atlikti. 


II. KOKIA TURI BŪT MOTERYSTĖ. 


Moterystė turi būt viena ir nesuardoma. 


Moterystė pas katalikus, kaip ir pirmoji rojuje, turi būt 
tik vieno su viena, tai reiškia, kad vyras gali turėt tik vieną 
pačią ir pati — vieną vyrą per visą gyvenimą iki katro nors 
vieno mirties. Mirus vyrui, pati gali tekėt už antro, arba mirus 
pačiai vyras gali imti kitą. 

Priėmę moterystę negali išsiskirt, pasimest, negali apleist 
vienas kito ir skyrium gyvent, bet turi bendrą gyvenimą vesti: 
vienas kitam padėt, vienas kitą gelbėt visuose reikaluose. Čia 
nesižiūri, ar vedusieji sutinka, mylisi tarp savęs, ar ne. Kad ir 
labiausiai nesutiktų, vistiek pasimest negali: vyras negali pa- 
mest pačios ir kitą vest, ar pati už kito tekėt. 

Kartą pariziejai klausė Išganytojo, gundydami Jį: „Ar va- 
lia vyrui paleist pačią? Atsakydamas jis jiems tarė: Ką yra 
jums įsakęs Mozė? Jie tarė: Mozė leido parašyti atsiskyrimo 
raštą ir paleisti. Atsakydamas jiems Jėzus tarė: Dėl jūsų šir- 
dies kietumo jis parašė jums tą įsakymą. Sutvėrimo gi pradžioje 


106 


Dievas juos padarė kaip vyrą ir moterį. To dėlei, žmogus paliks 
savo tėvą ir motiną ir. laikysis savo pačios, ir du bus vienas 
kūnas. 

Taigi, ką Dievas sujungė, žmogus teneskiria. Namie jo mo- 
<kytiniai vėl klausė jį apie tą patį dalyką. Jis jiems tarė: Kas 
nors paleidžia savo pačią ir kitą veda, daro link jos svetimo- 
terystę. Ir jei pati skiriasi nuo savo vyro ir už kito teka, ji 
:svetimoteriauja“1!). Taip Kristus pasmerkė išsiskyrimą ir rei- 
kalavo, kad moterystė būt nesuardoma. „Ką Dievas sujungė — 
per Moterystės sakramentą — žomgus teneskiria“. Teisėtos 
tikros moterystės nė popiežius negali panaikinti, bei suardyti. 


Moterystė turi būt tikra ir teisėta. 


Moterystė katalikų tarpe yra sakramentas. Sakramentus 
valdo ir tvarko Katalikų Bažnyčia arba Bažnyčios Vyriausybė: 
Popiežius, vyskupai. Bažnyčiai priklauso teisė tvarkyt katalikų 
moterystę. Bažnyčia leidžia įstatymus, kuriuos katalikai turi 
pildyt. Bažnyčia nustato, kada moterystė bus gera, — tikra ir 
kada netikra; kokie asmenys gali sueit į moterystę, ir kokie su 
kokiais negali. Bažnyčia nustato kliūtis, uždrausdama kai ku- 
ziems asmenims tarp savęs tuoktis. 

Sakysim, Bažnyčia draudžia giminėms tuoktis todėl, kad iš 
tokių tėvų gema silpni vaikai ir tarp pačių tėvų nebūva gero 
sugyvenimo. Giminystės kliūtis eina per tris kartas: tarp tikrų 
vienų tėvų vaikų — brolių ir seserų, tarp pusbrolių — puseserių 
dr pusbrolių, pusseserių vaikų. Giminėms tuoktis nepadoru; jie 
susituokę nesijaučia laimingais. Arba Bažnyčia draudžia kata- 
likams vestis su nekatalikais; pav., su liuteriais todėl, kad miš- 
rios tikybos moterystėje katalikams yra pavojus netekt tikro 
"tikėjimo; dar sunkiau vaikus išauklėti tikrame tikėjime. 

Kas sueitų į moterystę esant suardančiai kliūčiai, pav., gi- 
minystės, to moterystė būt netikra, arba geriau sakant visai 
nebus Moterystės sakramento. Kad ištirt kliūtis, bažnyčioj iš 
anksto prieš junktuves skelbiami užsakai, būtent, skelbiami 
vardais pavardėmis tie asmenys, kurie rengiasi į moterystę. Kas 
žinotų tarp jų kliūtis, turi pranešt apie jas klebonui. 

Kad moterystė būtų teisėta, reikia, kad jungtuvės įvyktų 
viešai prie savojo klebono ir dviejų liūdininkų. Taip yra Baž- 


1) Mork. 10, 2-12. 

nyčios nustatyta. Kuris paimtų jungtuves ne pas savąjį, savos 
parapijos kleboną, arba tik su vienu, ar. visai be liūdininkų, to 
moterystė būt netikra ir neteisėta. 


III. VEDUSIŲ PAREIGOS. 


Per jungtuves sužadėtiniai, imdami Moterystės sakramen- 
tą, kalba: — Aš... prižadu tave mylėti, tave gerbti, būt tau išti- 
kimas-a ir tave iki mirties neapleisti,. — Jei vedusieji pildys šitą. 
pasižadėjimą, bus laimė jųdviejų tarpe. 


Vedusieji turi mylėtis. 


Kur meilė, ten laimė. Žmogaus širdis nori džiaugtis ir būt 
rami. Kur yra sutikimas tarp vedūsių, ten ramybė ir gerovė. 
Moterystės laimė paremta meile. Meilė gali būt kūniška, bet ir 
dvasinė. Dvasinė meilė kur kas patvaresnė. Dvasinė meilė yra, 
kada vienas kitą myli dėl Dievo, tenkinasi tuo, ar ta, kurį, ar 
kurią Dievas yra jam, jai nuskyręs; nežiūri kūno savybių, ne- 
išreikalauja iš kito to, ko žmogus negali. Meilė bus patvari, jei 
vienas kitą mokės pagerbti, vienas kitą vertins, brangins ir 
rodys meilę. Vargas tiems, kurie pradeda vienas kitą nebran- 
gint, niekint, pažeminančiais žodžiais vadint. Tokie patys su- 
griauna savo gyvenimo laimę. 

Apašt. šv. Povilas.duoda vedusiems gerą pamokymą:. 

„Moterys tebūna pasidavusios savo vyrams, kaip Viešpa- 
čiui; nes vyras moters galva, kaip Kristus yra Bažnyčios galva... 
Vyrai, mylėkite savo moteris, kaip ir Kristus mylėjo Bažnyčią. 
ir pats save davė už ją... Taip ir vyrai turi mylėt savo žmonas, 
kaip savo kūnus. Kas myli savo moterį, tas pats save myli. Nes. 
niekas niekuomet nelaikė savo kūno neapykantoje; bet peni jį 
ir globoja, kaip ir Kristus Bažnyčią... Taigi ir jūs visi ir kiekvie- 
nas tegul myli savo moterį, kaip pats save, moteris gi tegul bijo 
savo vyro“!). 


s  Vedusieji turi būt ištikimi vienas antram. 


Jeigu vyras ar žmona , peržengtų VI Dievo įsakymą, tai yra. 
su kitu asmeniu paleistuvautų, tas ardytų moterystę, tas pa- 


1) Efez. 5—22, 23, 25, 28, 29, 33. 

darytų didelę svetimoterystės nuodėmę, už kurią Dievas dažnai 
jau čia, ant žemės baudžia. Gana prisiminti Karaliaus Dovydo 
išgyventas nelaimes ir bausmes už svetimoterystę, kad -bijotis 
ardyt moterystę. 

Vedusieji turi krikščioniškai išauklėt vaikus. 

Bet svarbiausioji moterystės pareiga — tai dievobaimingas 
vaikų išauklėjimas. Tėvai turi stengtis taip išauklėt savo vai- 
kus, kad jie būtų tikri Dievo vaikai. Tam Dievas sukūrė mo- 
terystę ir davė tėvams daug malonumo iš tarpusavio sugyveni- 
mo, kad jie Jo garbei užaugintų vaikučių, kurie Dievą mylėtų, 
Dievą garbintų ir Jo neįžeistų. Geri tėvai iš mažens pratina 
vaikus rytą, vakarą melstis, išmoko reikalingiausių maldų, pra- 
tina uoliai lankyt bažnyčią, dažnai priimt sakramentus. Bet tik 
tada tėvai gerus išauklės vaikus, kada patys bus dievoti, pa- 
maldūs, kantrūs ir geri. „Tėvų gyvenimas — tai knyga, iš ku- 


rios vaikai mokosi, tai gyva kalba, lūpomis neišreiškiama“, Sa- 


ko Šv. Jonas Auksaburnis. Pavyzdys geresnis mokytojas už 
šimtą kalbų. Ne tik kad tėvai turi duot savo vaikams gerą pa- 
vyzdį, bet labiau dar turi saugotis nepapiktint. 

Jei tėvai bus dori, nedarys piktų darbų, tai vaikai, kurie 
atsigema į tėvus, neturės savo prigimty piktų palinkimų. Lai- 
mingi vaikai, gimę iš gerų tėvų, laimingi tėvai, pagimdę gerus 
vaikus. 


Vedusieji turi vienas kitam padėt. 

Suėję į moterystę turi gyvent bendru gyvenimu, ir vienas 
kitam padėt. Meile, džiaugsmu žmogus nebus gyvas; reikalinga 
kūnas apsirūpint maistu, drabužiu ir pastoge. 

Nors pirmoje eilėje vyro pareiga visu kuom apsirūpint 
žmoną ir vaikus, bet ir žmona turi darbuotis ir padėt vyrui ir, 
jei gali, pati apsirūpint pramitimo reikmenimis. Tik toje šei- 
moje klėsti gerovė ir laimė, kurioj abudu tėvai darbštūs ir 
taupūs. 

Bet ne vien laimių ir džiaugsmų teikia šeimyninis gyveni- 
mas. Dažnai šeimynai tenka išgyvent visokių nelaimių ir vargų: 
ligos, neturtas, nepasisekimai, įvairios nelaimės sukrečia šei- 
mas, surūpina tėvą ar motiną. Tokiais atvejais tėvai vienas kitą. 
„suramina, paguodžia, priduodami dvasinės paramos. 

Ir taip vienas kitam padėdami, laimingai išgyvena žemės. 
gyvenimą, o numirę džiaugiasi pas Dievą danguje. 

IV. KO ŽIŪRĖT STOJANT Į MOTERYSTĘ. 


Moterystė nesugriaunama. Kas nori apsivest, ištekėt, tas. 
turi žinot, kad daro visam gyvenimui žingsnį, kurio negalės. 
pakeisti, nei atsižadėti. Todėl prieš jungtuves reikia gerai ap- 
sigalvot ir apsižiūrėt, su kuom susiriši ir kam savo likimą pa- 
vedi. Ne turtai, ne kūno grožis daro laimingais moterystėje, tik 
ielos vertybės, tai sielos dorybės. Kur sueina prie- 
i, priešingų pažiūrų asmenys, ten nėra sugyvenimo. 
Kas neturi dorybių, kas palaido gyvenimo, tas greit prašvilpia. 
turtus, netenka sveikatos, grožio; greitai pražudo moterystės 
laimę. Prieš vestuves jaunieji tepastengia pažint vienas kitą, 
pramatyt būdo silpnybes ir trūkumus ir tada tik apsispręst, ar: 
galės sugyvent, ar ne. Apsižiūrėk, ką imi, ir už ko teki. 

Su jungtuvėmis nereikia skubėt, verčiau palaukt ir apsi- 
svarstyt. Neapgalvotas žygis dažnai būna skaudžiai apraudotas. 
Reikia pasvarstyt ar iš vis vestis, ar ne? Mergystės luomas kur 
kas aukštesnis, tobulesnis, negu moterystės. Rinktis tą luomą, 
kuris geriau tinka asmens palinkimams ir pašaukimui. 

Moterystės luomas yra svarbus; reikia prie jo gyvenimu. 
pasiruošt. Geriausias pasiruošimas — tai dorybių gyvenimas. 

Tie ras laimę moterystėje, kurie jauni būdami išsilavina, 
pasižymi karžygiškomis dorybėmis, ypač skaistybe, meile, 
kantrumu. Kuris nenugali savęs ir savo silpnybių, tas nebus ge- 
ras moterystėje. Dvasios turtai — dorybės Se Eieų pralobina 
šeimynas, negu žemės turtai. 

Einant moterystėn naudinga yra atsiklaust dra valios ir 
patarimo, o taip pat patyrusių žmonių nuomonės. 

Moterystė — gyvųjų sakramentas; jis neteikia pašvenčian- 
čios malonės, tik ją didina; jo nevalia imt sunkioje nuodėmėje. 
Todėl prieš jungtuves reikia gerai atlikt išpažintį, kartą iš viso 
praėjusio gyvenimo, o antrą — iš paskutinio tarpo, priimt Ko- 
muniją, melstis į Šv. Dvasią ir Šv. Panelę Mariją. 

V. MOTERYSTĖS APEIGOS. 


Moterystės Sakramentas teikiamas bažnyčioj labai gražiai 
ir iškilmingai. Jaunieji, lydimi puošnaus jaunimo, vyksta prie 
altoriaus. Ateina kunigas, sugaudžia vargonai, giedama giesmė: 
Veni Creator, tai malda į Šv. Dvasią, kad Dievas suteiktų ko 
daugiausiai jauniesiems malonių ir palaimos moterystėj gy- 
venti. Po maldos, kunigas, atsigręžęs į jaunuosius, klausia, ar 
jiedu laisvai ir nepriverstinai einą į moterystę. 

Gavęs teigiamus atsakymus, kunigas meldžiasi, kad Dievas 
pagausintų jiedviem malonę ir šventina žiedus. Pašventinęs, už- 
mauna kiekvienam ant dešinės rankos bevardžio piršto. Po to, 
kunigas liepia sudėt rankas taip, kaip sveikinantis, apjuosia 
stula jų sudėtas rankas ir liepia pirma jaunikiui, paskui jauna- 
jai kalbėt priesaiką: — Aš, N., imu sau tave N. moterimi — 
vyru ir šventai pasižadu tave mylėti, būti tau ištikimas-a, tave 
gerbti ir iki gyvas-a tavęs neapleisti. Taip tepadeda man Die- 
vas ir visi Jo šventieji. 

Su šiais abiejų ištartais žodžiais įvyksta sakramentas. Pa- 
reiškęs dalyviams, kad jie reikale bus liūdininkais teisėtos mo- 
terystės, kunigas laimina juodu sakydamas: „Ką Dievas yra 
sujungęs, žmogus teneišskiria. Todėl jūsų moterystę aš Katalikų 
Bažnyčios vardu tvirtinu ir laiminu vardan Dievo, Tėvo ir Sū- 
naus ir Šv. Dvasios. Amen“. 

Atskaitęs maldą, pašlaksto šventintu vandeniu ir duoda 
kryžių pabučiuoti. 

STEBŪKLINGA ŽVEJONĖ. 


„Atsitiko, kad minioms besiveržiant į Jį Dievo žodžio klau- 
sytis, Jis pats stovėjo prie Genezareto ežero. Jis pamatė du. 
laivu, sustojusiu prie ežero kranto: žvejai buvo išėję ir plovė. 
tinklus. Įėjęs į vieną iš tydviejų laivų, kurs buvo. Simono, Jis, 
paprašė jį atstumti truputį nuo kranto ir atsisėdęs mokino iš 
laivo. Liovęsis kalbėti, Jis tarė Simonui: Irkis į gilumą ir iš- 
meskite savo tinklus valksmui. Atsakydamas Simonas Jam 
tarė: Mokytojau, mes per visą naktį vargę nieko nesugavome, 
bet dėl tavo žodžio aš įleisiu tinklą. Tai padarę, jie užgriebė di- 
delę žuvų daugybę, taip, kad jų tinklas ėmė trūkti. Jie pamojo: 
draugams, buvusiems kitame laive, ateiti ir jiems padėti. Tie 
atėjo ir pripildė abudu laivu, taip, kad kone skendo. 

Tai pamatęs, Simonas Petras puolė Jėzui į kelius, sakyda- 
mas: Išeik nuo manęs, Viešpatie, nes aš žmogus nuodėmingas.. 
Nes išgąstis buvo apėmęs jį ir visus su juo buvusius, dėl to žu- 
vų valksmo, kurias jie buvo sugavę; taip pat Zebediejaus sūnų 
du, Jokūbą ir Joną, kurie buvo Simono draugai. Jėzus gi tarė 
Simonui: Nebijok, nuo šio laiko tu jau žmones žvejosi, Prisiyrę 
laivais prie kranto, jie visa paliko ir sekė Jį“!).. 


1) Luk. 5, 1-11. 

Sakramentalijos. 


Kristus gyvendamas ant žemės, teikė žmonėms visokias 
malones: didžias ir mažas, didesnes ir mažesnes. Didžiosios 
malonės — tai nuodėmių atleidimas, dangum apdovanojimas, 
kaip anas galvažudis ant kryžiaus išgirdo iš Jėzaus lūpų, „dar 
šiandien su manimi būsi rojuje“. Mažesnės malonės, tai kūno 
ligų gydymas, kaip antai: aklų, sutrauktų, kurčių-nebylių, vel- 
nių apimtų... Nors visi stebūklingi išgydymai irgi buvo didelės 
Dievo dovanos, bet jos brangios tik žemiškam gyvenimui, dan- 
gaus laimei niekis. Jėzus tačiau iš savo gerumo neaplenkė nė 
žmogaus vargo; Jis visur ir visame žmonėms padėjo, visame 
juos gelbėjo. Štai Jo mokytiniai kiaurą naktį žvejodami nė žu- 
velės nesugavo; Jėzui liepus dar kartą užmest tinklą, jie tiek 
užgriebė žuvies, kad tinklas kone plyšo; tai Jėzus jiems padėjo. 
Arba žmonių minios tris dienas klausę Jėzaus, išalko ir netu- 
rėjo ką pavalgyt. Jėzus gailisi žmonių ir liepia juos susodint 
ant vejos ir, paėmęs kelis duonos kepalėlius ir dvi žuvis, palai- 
mino ir padavė apaštalams išdalyt žmonėms; tie dalino, dalino, 
o duona vis didėjo, nemažėjo, iki penki tūkstančiai vyrų, neskai- 
tant moterų, vaikų, sočiai pavalgė. Tai ką reiškė Jėzaus palai- 
minimas! 

Ką Išganytojas pats darė, tą liepė apaštalams daryti ir 
jiems suteikė galios laiminti ir mažinti žmonių vargą. „Sušau- 
kęs dvylika savo mokinių, jis davė jiems valdžios ant nešvarių 
dvasių, kad jas išvarytų ir gydytų visokią ligą ir visokią ne- 
galią“. 

Apaštalai, vaikščiodami žydų žemėje, gydė visokias ligas 
ir net išvarinėjo velnius. Tai darė Jėzaus vardu ir Jo duota ga- 
lybe. Jėzus savo valdžią ir galią per apaštalus paliko Katalikų 

Bažnyčiai, kuri įsteigė sakramentalijas. Sakramentalijos yra 
Bažnyčios laiminimai, pašventimai su maldomis, kuriomis Die- 
vo prašoma visokių kūnui ir sielai net žemiškų dovanų ir ma- 
lonių. AG 

Sakramentalijos turi panašumo su sakramentais, nes yra 
teikiamos taipgi regimais ženklais. Tik sakramentus įsteigė 
pats Jėzus Kristus, o sakramentalijas Bažnyčia. Per sakramen- 
tus, vertai priimtus, mes gauname užtikrintas Dievo malones, 
o sakramentalijos to neužtikrina. Kunigas Bažnyčios vardu 
meldžiasi, kad Dievas padėtų kuriame nors reikale. Dievas be 
abejo atsižvelgia į Bažnyčios maldas, kurios daug vertingesnės, 
nei paskiro žmogaus, ir teikia prašomų malonių. 

Apaštalai išvarinėjo iš žmonių piktas dvasias; dabar Baž- 
nyčia šventina vandenį ir su tuo pašventintu vandeniu ir kry- 
žiaus ženklu šalina piktos dvasios veikimą ir jos kenkimą žmo- 
nėms, daiktams. Apaštalai gydė ligonius; Bažnyčia skaito mal- 
das ant ligonių, melsdama jiems sveikatos. Kristus palaimino, 
paskalsino duoną; Bažnyčia dabar šventina ir laimina duoną, 
vyną, Velykų valgius, laimina, šventina sėklas, užsėtus laukus, 
net gyvulius ir kitokius daiktus, žmogui gyvenime reikalingus. 

Šventinamos bažnyčios, altoriai, kielikai, patenos, kupkos, 
arnotai, kapos, būtent, tie daiktai, kurie vartojami Dievo gar- 
bei; jų negalima naudot paprastiems reikalams. 

Šventinamos žvakės, žolynai, kryžiai, ražančiai, medalikė- 
liai, kad mes, pamaldžiau ir su didesniu tikėjimu juos vartoda- 
mi, daugiau Dievo malonių pelnytume. 

Bažnyčios pašventimus ir laiminimus reikia brangint, nes 
ką Bažnyčia laimina, tą Dievas laimina; per juos plaukia mums 
iš dangaus Dievo dovanos ir malonės, ypač žemiškam  gyve- 
nimui reikalingos. Kuris vartoja pašvęstus daiktus su gyvu ti- 
kėjimu, tikru pamaldumu, su gailesčiu ir, Dievo meile, tas daug 
pelno: pelno laikinės bausmės dovanojimą ir mažų nuodėmių 
atleidimą. 

Katekizmas. 


A. DIEVO MALONĖ. 


„ Kas yra Dievo malonė? 


Dievo malonė yra Dievo dovana mūsų sielai išganyti. 


„ Kas nupelnė mums dieviškąją malonę? 


Dieviškąją malonę nupelnė mums Išganytojas Jėzus 
Kristus. 


„ Kuo Jėzus Kristus nupelnė žmonėms prarastą pas Dievą 


Tėvą malonę? 
Prarastą pas Dievą Tėvą malonę Jėzus nupelnė žmonėms 
savo kančia ir mirtimi ant kryžiaus. 


„Kas yra malonių dalintojas ? 


Malonių dalintojas yra Dievas Šv. Dvasia. 


„ Keleriopa yra Dievo malonė? 


Dievo malonė yra dvejopa: veikiamoji ir pašvenčiamoji. 


„Ką daro veikiamoji Dievo malonė? 


Veikiamoji Dievo malonė apšviečia mūsų protą ir stiprina 
valią. 


„ Ar reikalinga Dievo malonė mūsų sielų išganymui ? 


Dievo malonė mūsų sielų išganymui būtinai reikalinga. 


„ Ar gali žmogus savomis jėgomis ką nors išganingo pa- 


daryt? 
Savomis jėgomis žmogus negali nieko gero išganymui pa- 
daryti. 


„ Ko negali žmogus be Dievo malonės padaryti? 


Žmogus be Dievo malonės negali: 

1 — tikėti ir tikėjime ištesėti, 

2— Dievo ir Bažnyčios įsakymų išlaikyti, 

3 — pagundų nugalėti, 

4 — sunkių nuodėmių išvengti, 

5 — prarastą malonę atgauti, 

6 — gerų darbų turėti. 

Ar visiems žmonėms Dievas duoda malonių ? 

Dievas visiems žmonėms duoda išganymui reikalingų ma- 
lonių. 

Kaip mes turime elgtis su Dievo malone? 

Mes turime su Dievo malone bendradarbiauti ir jai nesi- 
priešint. 

Kam Kristus prilygino pašvenčiamąją Dievo malonę? 
Pašvenčiamąją Dievo malonę Kristus prilygino vestuvių 
rūbui. 

Kokius mus daro pašvenčiamoji Dievo malonė? 
Pašvenčiamoji Dievo malonė daro mus teisiais, šventais, 
Dievo vaikais ir dangaus paveldėtojais. 

Kada pirmą kartą žmogus gauna pašvenčiamąją Dievo 
malonę? 

Pirmą kartą žmogus gauna pašvenčiamąją Dievo malonę 
per Šv. Krikštą. 

Kada žmogus netenka pašvenčiamos Dievo malonės? 
Pašvenčiamos Dievo malonės žmogus netenka, kai padaro 
didelę nuodėmę. 

Kaip žmogus atgauna prarastą pašvenčiamąją Dievo ma- 
lonę? 

Prarastą pašvenčiamąją Dievo malonę žmogus atgauna 
per Atgailos sakramentą. 

Kas reikia daryt, kad išlaikyt savyje pašvenčiamąją ia 
malonę? 

Kad išlaikyt pašvenčiamąją Dievo malonę, reikia stropiai 
daryt gerus darbus. 

Kada mūs darbai bus geri? 

Mūs darbai bus geri, kai jie bus padaryti pašvenčiamoj Die- 
vo malonėj, derinsis su Dievo įsakymais, ir dėl Dievo pa- 
daryti. 

Ką mes uždirbam, darydami gerus darbus? 

Darydami gerus darbus, mes padidinam savo šventumą ir 
savo dangaus garbę bei laimę. 

Kokią vertę turi darbai, atlikti didelėje nuodėmėje? 
Darbai, atlikti didelėje nuodėmėje, neturi amžinos vertės, 
tik padeda atgaut pašvenčiamąją Dievo malonę. 


B. SAKRAMENTAI. 


Kas įsteigė sakramentus? 

Sakramentus įsteigė Jėzus Kristus. 

Kas yra sakramentai? 

Sakramentai yra regimi Kristaus įsteigti ženklai, per ku- 
riuos Dievas mums malones teikia. 

Kuris ženklas bus sakramentas? 

Tas ženklas bus sakramentas, kurį įsteigė ir nurodė pats 
Jėzus Kristus. 

Kelis sakramentus Jėzus Kristus įsteigė? 

Jėzus Kristus įsteigė septynis sakramentus: 

1 — Krikštas, 

2 — Sutvirtinimas, 

3 — Šv. Sakramentas, 

4— Atgaila, 

5 — Paskutinis Patepimas, 

6 — Kunigystė, 

7 — Moterystė. 

Kaip skirstomi sakramentai? 

Sakramentai skirstomi į gyvųjų ir mirusiųjų sakramentus. 
Kaip reikia priimti sakramentus ? 

Sakramentus reikia vertai priimti; su gyvu tikėjimu, karš- 
ta meile, gera valia. 

Kokią nuodėmę padarytų tas, kuris nevertai priimtų sa- 
kramentus? 

Kuris nevertai priimtų sakramentus, tas 'padarytų didelę 
šventvagystės nuodėmę. 


1. KRIKŠTO SAKRAMENTAS. 


Kuris sakramentas sielos išganymui reikalingiausias? 
Sielos išganymui reikalingiausias Krikšto sakramentas. 
Kas įvyko per Jėzaus Krikštą? 

Per Jėzaus Krikštą dangus atsidarė, Šv. Dvasia karveliu 
nusileido ant Jėzaus, ir Dievas Tėvas sakė: „Tasai yra ma- 
no mylimasis Sūnus, kuriame aš turiu sau pasimėgimo“. 
Kas įvyksta per kiekvieno žmogaus Krikštą? 

Per kiekvieno žmogaus Krikštą Dievas suteikia sielai pa- 
švenčiamąją malonę, teisę gauti dangų, ir Šv. Dvasia ap- 
sigyvena sieloje. 

Kada Kristus įsteigė Krikšto sakramentą? 

Kristus įsteigė Krikšto sakramentą, kai prieš savo į dangų 
žengimą tarė apaštalams: „Eidami tat ir mokykite visas 
tautas, krikštydami juos vardan Tėvo, ir Sūnaus, ir Šven- 
tosios Dvasios“. 

Kokias nuodėmes ir bausmes naikina Krikštas? 

Krikštas naikina gimtąją nuodėmę ir visas kitas prieš 
Krikštą padarytas ir atleidžia už jas visas bausmes. 
Kurias malones ir teises teikia mums Krikšto sakra- 
mentas? ši 5 
Krikšto sakramentas 1 — atleidžia visas nuodėmes ir 
bausmes, 2 — papuošia sielą šventumo malonėmis, 3 — da- 
ro žmogų Dievo vaiku ir Kristaus Bažnyčios nariu ir visų 
jos turtų dalininku . 

Kas gali suteikt Krikšto Sakramentą ? 

Krikšto sakramentą teikia „kunigas, o reikale kiekvienas 
žmogus. 

Kas sudaro Krikšto esmę? 

Krikšto esmę sudaro vandens pylimas ant galvos tariant 
žodžius: aš tave krikštiju vardan Dievo, Tėvo ir Sūnaus ir 
Šventosios Dvasios, turint norą suteikt Krikštą. 

Kokis vanduo tinka Krikštui? 

Krikštui tinka pašventintas ir paprastas vanduo. 

Kas gali atstoti Krikštą tiems, kurie nežino Kristaus, nė 
Krikšto? | 

Kurie nežino Kristaus, nė Krikšto, tiems Krikštą gali at- 
stoti meilės Krikštas, arba kraujo Krikštas. 

Kam krikštijamam duodamas šventojo vardas? | 
Krikštijamam duodamas šventojo vardas tam, kad turėtų 
pas Dievą užtarėją ir sektų jo dorybėmis. 

Kam reikalingi Krikšto tėvai? 

Krikšto tėvai reikalingi tam, kad išauklėtų katalikų tikė- 
jime pakrikštytus vaikus, jei jų tėvai numirtų arba tuom 
nesirūpintų. 


2. SUTVIRTINIMO SAKRAMENTAS. 


Kada paštalai gavo Šv. Dvasią? 

Apaštalai gavo Šv. Dvasią Sekminių šventėje. 

Kokius apaštalus padarė Dievas Šv. Dvasia? 

Šventoji Dvasia padarė apaštalus tvirtus tikėjime ir šven- 
tume. 

Kada žmonėms teikiamos Šv. Dvasios dovanos? 

Šv. Dvasios dovanos teikiamos Sutvirtinimo sakramente. 

Kurių malonių teikia Sutvirtinimo sakramentas? 
Sutvirtinimo sakramentas teikia stiprinančios malonės ti- 
kėjimui išlaikyt, nugalėt išganymo priešus ir septynias Šv. 
Dvasios dovanas. 

Kurios yra septynios Šv. Dvasios dovanos? 

Septynios Šv. Dvasios dovanos yra šios: 1 — išmintis, 2 — 
protas, 3 — patartis, 4 — stiprybė, 5 — mokslas, 6 — pa- 
maldumas, 7 — Dievo baimė. 

Kurie yra sielos išganymo priešai? 

Trys yra sielos išganymo priešai: nedori žmonės, velnias ir 
pikti žmogaus pageidimai. 

Kas apaštalų laiku teikė Sutvirtinimo sakramentą? 
Apaštalų laiku Sutvirtinimo sakramentą teikė tik patys 
apaštalai. 

Kas dabar gali teikt Sutvirtinimo sakramentą ? 

Dabar Sutvirtinimo sakramentą gali teikt tik vyskupai, 
kaip apaštalų įpėdiniai. 

Kaip reikia pasiruošti prie Sutvirtinimo ? 

Prieš Sutvirtinimą reikia gerai atlikt Išpažinti, išmokt 
svarbiausias tikėjimo tiesas ir melstis į Šv. Dvasią. 

Kaip vyskupas teikia Sutvirtinimo sakramentą? 
Vyskupas Sutvirtinimo sakramentą teikia šitaip:  Iškėlęs 
rankas ant sutvirtinamųjų, šaukia Dievą Šv. Dvasią, 
paskui, priėjęs prie kiekvieno, tepa kaktą kryžium šv. kriz- 
mu, kalbėdamas: N. N. ženklinu tave kryžiaus ženklu ir 
tvirtinu išganymo krizmu vardan Tėvo ir Sūnaus ir Šven- 
tosios Dvasios, amen, ir suduoda ranka per veidą. 


3. ŠVENČIAUSIAS SAKRAMENTAS. 


Kas yra Švenčiausiame Sakramente? 

Švenčiausiame Sakramente yra Jėzus Kristus su savo kū- 
nu ir siela, žmogyste ir Pieėe pasislėpęs po duonos ir 
vyno pavidalais. 

Kokius stebūklus Kristus padarė, kad paruošt žmones prie 
tikėjimo į Šv. Sakramento paslaptį ? 

Kad paruošt žmones prie Šv. Sakramento, Kristus padarė 
daug stebūklų, ypač tokių, kurie reiškė Šv. Sakramentą, 

kaip du kart duonos paskalsinimas, virš vandens vaikščio- 
jimas, vandens vynu pavertimas. 

Kaip Kristus save vadina, žadėdamas duoti savo kūną, 
kraują žmonėms valgyti? 

Žadėdamas duoti savo kūną, kraują žmonėms valgyti, 
Kristus vadino save gyvenimo bei gyvybės duona. 

Dėl ko Kristus liepė valgyt Jo kūną, kraują? 

Kristus liepė valgyt Jo kūną, kraują, kad mes būtume su 
siela ir su kūnu priimti į dangaus laimę. 

Kas bus su tais, kurie nevalgys Kristaus kūno, I ajo? 
Tie, kurie nevalgys Kristaus kūno ir negers Jo kraujo, ne- 
turės amžino danguje gyvenimo. 

Ar tikrai Jėzus Kristus yra Švenčiausiame Sakramente? 
Jėzus Kristus nors nematomas, bet tikrai ir esmingai yra 
Šv. Sakramente. 

Kada Kristus įsteigė Šv. Sakramentą? 

Kristus įsteigė Šv. Sakramentą per paskutinę vakarienę — 
iš vakafo prieš savo mirtį. 

Kaip Jėzus įsteigė Šv. Sakramentą? 

Jėzus, paėmęs duoną, palaimino ją ir laužė, davė savo mo- 
kytiniams ir tarė: „Imkite ir valgykite, tai yra mano kū- 
nas“, paėmęs taurę su vynu, dėkojo ir jiems davė, saky- 
damas: „„Gerkite iš jos visi; nes tai yra mano kraujas... 
Tai darykite mano atsiminimui“. 

Kas pasidarė su duona, vynu, kai Jėzus ištarė ant jų žo- 
džius: „tai yra mano kūnas, tai yra mano kraujas“? 

Kai Jėzus ištarė minėtus žodžius, tai duona virto Jo kūnu, 
vynas — Jo krauju. 

Kokią galią Jėzus suteikė apaštalams, sakydamas: „Tai 
darykite mano atsiminimui“ ? 

Žodžiais „tai darykite mano atsiminimui“ Jėzus suteikė 
apaštalams valdžią ir galią daryti tai, ką Jis buvo padaręs, 
būtent, duoną, vyną paverst Jo kūnu, krauju. 

Kas po apaštalų paveldėjo šitą Jėzaus duotą galią? 

Po apaštalų Jėzaus duotą galią paveldėjo Vyskupai ir ku- 
nigai. 

Kada vyskupai ir kunigai vartoja šitą galią? 

Vyskupai ir kunigai vartoja šitą galią per šv. Mišias. 
Kieno galybe ir žodžiais duona ir. vynas virsta per Mišias 
Jėzaus kūnu ir krauju? 

Jėzaus Kristaus galybe ir Jo žodžiais duona, vynas virsta 
Jo kūnu, krauju. 

Kas pasidaro iš duonos, vyno, kada kunigas ištaria ant jų 
Kristaus pasakytus žodžius: tai yra mano kūnas, tai yra. 
mano kraujas? ; 
Kada kunigas per Mišias ištaria ant duonos ir vyno žo- 
džius: tai yra mano kūnas, tai yra mano kraujas, tada duo- 
na virsta Jėzaus kūnu, o vynas — Jo krauju. 

Ar matomai įvyksta duonos, vyno perkitimas ? 

Duonos, vyno perkitimas įvyksta nematomai, 

Kas palieka iš duonos ir vyno po pakitimo? 

Po perkitimo lieka duonos ir vyno tik pavidalai: dydis, sko-- 
nis, spalva, kvapsnis. 

Kaip ilgai Jėzus pasilieka Šv. Sakramente? 

Jėzus pasilieka Šv. Sakramente tol, kol būva nesugadinti 
duonos, vyno pavidalai. 

Kame yra laikomas Šv. Sakramentas? 

Šv. Sakramentas yra laikomas bažnyčių altoriuose, pa- 
auksuotuose induose. 

Kaip Jėzus yra Šv. Sakramente? 

Jėzus yra Šv. Sakramente visas nedalomas su kūnu, krau-. 
ju, siela ir dievyste po kiekvienu ar duonos, ar vyno pavi- 
dalu, kiekvienoj ostijoj ir kiekvienoj ostijos dalelėj, ar: 
kraujo lašely. 

Kokios mūs priedermės link Šv. Sakramento? 

Mūsų priedermės lankyt Jėzų Šv. Sakramente, nuoširdžiai 
Jį garbint reiškiant Jam padėką ir karštą meilę. 

Kokią maldelę kalbam, giedam  garbindami Šv. Sakra-. 
mentą? 

Garbiname Šv. Sakramentą šia maldele: — Garbinkime 
„Švenčiausiąjį Sakramentą, Jėzaus Kristaus, mūsų Viešpa- 
ties tikrąjį kūną ir kraują dabar ir visados ir per amžius, 
amen. 

Kaip tinkamiausiai išreiškiame Jėzui pagarbą? 
Tinkamausiai išreiškiame Jėzui pagarbą klaupdami prieš, 
Šv. Sakramentą. 

Kuriuo tikslu Jėzus įsteigė Šv. Sakramentą? 

Jėzus įsteigė Šv. Sakramentą, kad pasilikt tarp mūsų, kad 
mus maitint savo kūnu, krauju, kad už mus aukotis Mi-. 
šiose. 

Kodėl Jėzus Kristus įsteigė Šv. Sakramentą po dviem pa- 
vidalais? 

Kristus įsteigė Šv. Sakramentą po dviem pavidalais todėl, 
kad geriau vaizduotų Šv. Mišių auką. 

Kas yra auka? 

Auka yra apčiuopiamo daikto Dievui atnašavimas ir jo su- 
naikinimas Aukščiausiam Dievūi pagerbti ir jį permaldauti. 
Kokias aukas darė žmonės prieš Kristų? 

Prieš Kristų žmonės aukojo Dievui kruvinas aukas iš gy- 
vulių, paukščių ir nekruvinas iš augalų. 

Kurios aukos ryškiai vaizdavo Kristaus kryžiaus auką? 
Kristaus kryžiaus auką ryškiai vaizdavo teismo dienos 
auka ir Velykų avinėlio. 

Kuri yra Naujojo Įstatymo tikroji auka? 

Tikroji N. Į. auka yra kruvina Jėzaus Kristaus kančia ir 
mirtis ant kryžiaus ir nekruvina auka Šv. Mišiose. 

Kas yra Šv. Mišios? 


duonos ir vyno pavidalais), nekruvinu ir nematomu būdu 
atnaujinanti kryžiaus auką. 

Kada Jėzus įsteigė Šv. Mišias? 

Jėzus įsteigė Šv. Mišias per paskutinę vakarienę. 

Kurie Kristaus žodžiai reiškė auką? 

Kristaus tuomet pasakyti žodžiai — „kūnas už jus duoda- 
mas, kraujas už daugelį išlietas nuodėmėms atleisti“, — 
reiškė auką. 

Kokią galią Kristus, pirmas Mišias laikydamas, suteikė 
apaštalams? ' 
Kristus, pasakęs per pirmas Mišias: „Tai darykite mano 
atsiminimui“, suteikė apaštalams galios aukoti Jo kūną, 
kraują, arba laikyti Šv. Mišias. 

Ar apaštalai laikė Šv. Mišias? 

Apaštalai laikė Šv. Mišias, tai aišku iš Šv. Rašto ir pa- 
davimo. 

Kam apaštalai perdavė tą galią Mišias laikyti? 

Galią Mišias laikyti apaštalai perdavė vyskupams, kurie 
ją teikia kunigams. 

Kurios yra svarbiausios Mišių dalys? 

Svarbiausios Mišių dalys yra: aukojimas, peresybinimas 
ir Komunija. 

Kam Kristus įsteigė Šv. Mišias? 

Kristus įsteigė Šv. Mišias tam, kad mes turėtume matomą 
auką, kuri primintų per visus amžius Kristaus kryžiaus 
auką ir maldautų mums nuodėmių atleidimą. 


Keleriopu tikslu aukojamos Šv. Mišios? 

Šv. Mišios aukojamos ketveriopu tikslu: Dievą pagarbinti, 
Jam už malones padėkoti, už nuodėmes permaldauti ir ma- 
lonių išsimelsti. 

Kuriems gali būt skiriami Šv. Mišių vaisiai? 

Šv. Mišių vaisiai gali būt skiriami katalikams gyviems ir 
mirusiems. 


Kaip reikia klausyti Šv. Mišių? 

Šv. Mišių reikia klausyti pamaldžiai, sukaupus dvasią, BE 
simenant Jėzaus kryžiaus auką. 

Kuri svarbiausia Mišių dalis? 

Svarbiausia Mišių dalis yra peresybinimas, kai duona ir 
vynas virsta Jėzaus kūnu, krauju. 

Kada Šv. Sakramentas yra vadinamas Komunija? 

Šv. Sakramentas yra vadinamas Komunija tada, kada mes 
jį priimame į save, kai valgome Jėzaus kūną, kraują. 


Kurių malonių teikia mums Šv. Komunija, vertai priimta? 
Šv. Komunija, vertai priimta: 

1 — suvienija mus su Jėzumi, 

2 — padidina mumyse pašvenčiamąją malonę, 

3 — naikina mažas nuodėmes, apsaugo nuo didelių, 

4 — malšina piktus norus, palinkimus, 

5 — sužadina gerus pasiryžimus, 

6 — patikrina mums prisikėlimą ir dangaus laimę. 

Kada Komunijos ėmimas būtų nevertas? 

Komunijos ėmimas būtų nevertas tada, kada kas ją pri- 
imtų didelėje nuodėmėje. 

Kokią kaltę ir bausmę užsitrauktų tas, kuris nevertai pri- 
imtų Komuniją? 

Kuris nevertai priimtų Komuniją, tas padarytų didelę 
šventvagystės nuodėmę ir būt vertas amžino pasmerkimo. 
Kas daryt, kad vertai priimt Komuniją? 

Kad vertai Komuniją priimt, reikia tinkamai paruošti 
kūną ir sielą. 

Kaip reikia kūną paruošti prie Komunijos? 

Reikia nuo 24 valandos nakties nieko nevalgyti ir negerti 
iki Komunijos ir kūną apšvarinti. 

Kurie valgę, gėrę gali priimti Komuniją? 

Tik sunkiai sergą ir mirties pavojuje gali valgę, ar gėrę 
priimt Komuniją. 

Kaip paruošt sielą prie vertos Komunijos ? 

Sielą reikia apvalyt per išpažintį nuo visų didelių nuodėmių. 
Kokias mintis žadint savyje prieš Komunijos priėmimą ? 
Prieš Komunijos priėmimą reikia žadint savyje gyva tikė- 
jimą, nusižeminimą ir norą Jėzų priimti. 

Kokią maldelę kalbame prieš pat Komunijos priėmimą? 
Prieš pat Komunijos priėmimą kalbame tris kartus šią 
maldelę: „Viešpatie, aš nevertas-a, kad įeitumei po mano 
stogu, bet tark tiktai žodį, ir pasveiks mano siela“. 

Kaip melstis, priėmus Komuniją? 

Priėmus Komuniją — pareikšti Jėzui meilės, atsidavimo, 
dėkingumo jausmus ir atskaityti maldas po Komunijos. 


4. ATGAILOS SAKRAMENTAS, 


Ko Dievo Sūnus atėjo iš dangaus ant žemės? 

Dievo Sūnus atėjo iš dangaus ant žemės gelbėt mūs sielas 
iš nuodėmių. 

Ar gali žmogaus siela su nuodėme patekt į dangų? 
Žmogaus siela su nuodėme negali nueiti į dangų. 

Ką Jėzus padarė, kad išliuosuot mūs sielas iš nuodėmių ? 
Kad išliuosuot mūs sielas iš nuodėmių, Kristus įsteigė At- 
gailos sakramentą. 

Kada Kristus įsteigė Atgailos sakramentą ? 

Kristus įsteigė Atgailos sakramentą iš mirties atsikėlęs. 
Kaip Kristus įsteigė Atgailos sakramentą? 

Kristus, apsireiškęs apaštalams, kvėpė į juos ir tarė: 
„Imkite Šventąją Dvasią. Kam nuodėmes atleisit, tam j08 
atleistos, ir kam sulaikysite, jos sulaikytos“. 

Kas po apaštalų paveldėjo galią nuodėmes atleisti? 

Po apaštalų galią nuodėmes atleisti paveldėjo vyskupai, 
kunigai. 

Kurių malonių teikia Atgailos sakramentas? 

Atgailos sakramentas atleidžia visas dideles nuodėmes, po 
Krikšto padarytas, dovanoja amžinas pragaro bausmes, 
dalinai ir laikines žemės bausmes ir atgaivina gerus darbus. 
Ko reikia vertam Atgailos sakramento priėmimui? 
Vertam Atgailos sakramento priėmimui reikia išpildyt šias 
penkias sąlygas: 1 — nuodėmes atsimint, susiskaityt, 2 — 
dėl jų gailėtis, 3 — tvirtai pasižadėti daugiau  nebenusi- 
dėti, 4 — nuodėmes išpažinti, 5 — už jas atsilyginti. 

Kaip padaryt sąžinės apyskaitą? 

Sąžinės apyskaitą reikia taip daryti: 

Pasimelst į Šv. Dvasią, prisimint kada buvo paskutinė iš- 
pažintis, ar ji buvo gera, perbėgt mintimi Dievo ir Baž- 
nyčios įsakymus, ar buvo kuris peržengtas, 7, 6, 4, 9 nuodė- 
mes, ar buvo kuri padaryta ir luomo pareigas; padarytų 
nuodėmių suvest skaičių ir nustatyt aplinkybes. 

Kokių nuodėmių skaičius būtinai reikalingas? 

Būtinai reikalingas didelių nuodėmių skaičius. 

Ar be gailesčio dėl nuodėmių gali būt nuodėmės atleistos 7 
Be gailesčio nėra nuodėmių atleidimo. 

Kas yra gailestis dėl nuodėmių ? 

Gailestis dėl nuodėmių yra sielos skausmas dėl padarytų. 
nuodėmių, jų pasibiaurėjimas su pasiryžimu daugiau nebe-- 
nusidėti. 

Kada gailestis dėl nuodėmių yra tikras ir geras? 

Tada gailestis tikras ir geras, kada gailimės nuoširdžiai 
už visas nuodėmes dėl to, kad jomis Dievą įžeidėme ir pa- 
siryžtam daugiau nebenusidėti. 

Dėl ko turiu gailėtis? 

Gailėtis turiu dėl to, kad gerąjį Dievą įžeidžiau, arba Die-- 
vo rūstybę — bausmes užsitraukiau. 

Kada gailestis yra tobulas? 

Tobulas gailestis yra tada, kada gailimės iš meilės prie 
Dievo, t. y., kad nuodėmėmis įžeidėm geriausį mūsų Tėvą, 
didžiausį mūsų geradarį. 

Kada gailestis yra netobulas? 

Netobulas gailestis yra tada, kada gailimės iš baimės Die- 
vo, — kad būsime už nuodėmes Dievo bausti. 

Nuodėmių atleidimui per išpažintį pakanka, ir netobulo. 
gailesčio, bet mirties pavojuje, nėsant laiko atlikt išpažintį, 

reikia žadint savyje tobulą gailestį. 

Kas daryt, kad sužadinus savyje gailestį? 

Kad sužadinus savyje gailestį, reikia mąstyt, 1 — Jėzaus 
kančią, Jo meilę, o savo nedėkingumą; 2 — Dievo Tėvo 
gerumą ir meilę link mūs ir nuodėmės biaurumą; 3 — 
bausmių už nuodėmes aštrumą bei amžinumą. 

Kas yra tvirtas pasiryžimas daugiau nebenusidėti ? 
Tvirtas pasiryžimas daugiau nebenusidėti yra tikras no- 
ras - tvirta valia nedaryt nuodėmių, vengiant artimų į 
nuodėmę progų. 

Kada pasiryžimas bus tikras, ir geras? 

Pasiryžimas bus tikras ir geras tada, kada mes tikrai no- 
rim saugotis: 1 — didelių nuodėmių ir artimų progų; 2 — 
ketinam imtis priemonių, apsaugojančių nuo nuodėmių; 3 
— žadam už nuodėmes atsilyginti. 

Kas yra artima proga nusidėti? 

Artima proga nusidėti yra visa. tai, kas veda į nuodėmę: 
asmuo, vieta, draugystė, knyga, žaidimas, poelgis ir kita. 
Kas yra išpažintis? 

Išpažintis yra pasakymas kunigui visų savo nuodėmių, 
norint gaut jų atleidimą. 

Koks turi būt nuodėmių išpažinimas? 

Nuodėmių išpažinimas turi būt pilnas, ir tikras. 

Kada nuodėmių išpažinimas bus pilnas? 

Nuodėmių išpažinimas bus pilnas tada, kada mes pasa- 
kysime didelių nuodėmių pilną skaičių, pažymėję jų rūšis 
ir aplinkybes, kurios didina ar mažina nuodėmes. 

Kada išpažinimas bus tikras? 

Nuodėmių išpažinimas bus tikras, kai mes atvirai ir nuošir- 
džiai išpažinsime kunigui visas nuodėmes, taip, kaip pa- 
čiam Dievui, nieko nepaslėpsim, nepameluosim. 

Ką turi daryt nevertai atlikęs išpažintį? 

Atlikęs negerą išpažintį turi ją kuo greičiausiai atitaisyt, 
atvirai, pareiškęs apie ją nuodėmklausiui. 

Ką turi daryt netyčia užmiršęs per išpažintį pasakyt dide- 
lę nuodėmę? 

Netyčia užmiršęs pasakyt didelę nuodėmę turi arba tuojau 
ją sugrįžęs išpažint, arba per sekančią išpažintį pasakyt. 
Ar visas bausmes Dievas atleidžia per išpažintį? 

Dievas per išpažintį kartu su nuodėmėmis atleidžia amži- 

nas pragaro bausmes, bet laikinės bausmes ne visada atlei- 
džia ir ne visas. 

Kurios yra laikinės bausmės? 

Laikinės bausmės yra tos, kurias reikia ant žemės atken- 
tėt, arba numirus skaistykloje. 

Kuo mes mažiname ir panaikiname laikines bausmes? 
Laikines bausmes mes panaikinam gerais darbais ir atlai- 
dais? 

Kokią naudą atneša mums gerai atliktas atpildas? 

Gerai atliktas atpildas naikina laikines bausmes ir saugoja. 
nuo atkritimo į nuodėmę. 

Ką mums duoda atlaidai? 

Atlaidai atleidžia mums laikinę bausmę. 


„ Keleriopi yra atlaidai ? 


Atlaidai yra dvejopi: visuotiniai, kurie dildo visas laikines. 
bausmes, ir daliniai, kurie atleidžia jų dalį. 

Kas būtinai reikalinga atlaidams pelnyti? 

Atlaidams pelnyti būtinai reikia būt pašvenčiamoje Dievo. 
malonėje ir nuskirtas maldas ar gerus darbus taip atlikti, 
kaip nustatyta ir su intencija. 

Kurias sąlygas reikia išpildyt, norint pelnyt visuotinius. 
atlaidus? 

Norint pelnyt visuotinius atlaidus, reikia atlikt 3 dalykus: 
išpažintį, Komuniją, ir pasimelst už Bažnyčią. 


5. PASKUTINIO PATEPIMO SAKRAMENTAS. 


Ką apaštalai darė, gydydami ligonis ? 

Apaštalai gydydami ligonis, tepė juos aliejumi. 

Kas yra Paskutinis šv. aliejum Patepimas? 

Paskutinis Patepimas yra Jėzaus Kristaus įsteigtas sakra- 
mentas, kuriame per šventu aliejum patepimą, teikiama 
sielai ir kūnui Dievo pagalba. 

Kurių malonių teikia Paskutinis Patepimas ? 

Paskutinis Patepimas lengvina skausmus, duoda sielai jė- 
gų nugalėt visas pagundas, atleidžia mažas nuodėmes ir 
laikines bausmes, atleidžia dideles nuodėmes, jei jos liko 
neatleistos, grąžina ligoniui sveikatą, jei tai sielos išgany- 
mui reikalinga. 

Kada priimamas Paskutinis Patepimas? 
Paskutinis Patepimas priimamas kartą kiekvienoj pavojin- 
goj ligoj. 
Kaip ligonis turi pasiruošt priimt Paskutinį Patepimą? 
Prieš patepimą turi žadint tikėjimo, vilties, meilės jaus- 
mus ir norą gaut šio sakramento malones. 
Ką ligonis turi daryt teikiant Paskutinį Patepimą? 
Teikiant Paskutinį Patepimą ligonis turi žadint savyje gai- 
lestį ir kalbėt: — Atleisk, gailestingasis Dieve, man visas 
nuodėmes, kurias padariau pažvelgimu, — klausymu, — 
kalba, — ragavimu, ir t. t. — 

Ko reikia, kad gaut teikiamus visuotinius atlaidus? 
Norint gaut visuotinius atlaidus, reikia ištart Jėzaus vardą. 


6. KUNIGYSTĖS SAKRAMENTAS. 


Kuriam tikslui Kristus išrinko, pašaukė ir pašventė apaš- 
talus? 

Kristus išrinko, išmokė ir pašventė apaštalus, kad jie Jo 
vietoje vestų žmones išganyman. 

Kada Kristus suteikė apaštalams Kunigystės sakramentą? 
Kristus suteikė apaštalams Kunigystės sakramentą per 
paskutinę vakarienę. 

Ar apaštalai teikė Kunigystės sakramentą? 

Apaštalai rankų uždėjimu teikė Kunigystės sakramentą, 
t. y. šventino dijakonus, kunigus, vyskupus. 

Ko Šv. Raštas mokina apie Kunigystę? 

Šv. Raštas mokina mus, kad Jėzus Kristus pašventė apaš- 
talus kunigais—vyskupais, suteikdamas jiems dieviškos 
galios, ir kad apaštalai tą gautą galią ir valdžią perdavė 
kitiems — savo įpėdiniams, kitus pašventė. 

Kas dabar gali pašventint kunigais? 

Dabar turi galios pašventint kunigais tik vyskupai. 

Kokią galią ir kokias malones teikia Kunigystės sakra- 
mentas? Kunigystės sakramentas duoda kunigui galios: 
1 — šv. Mišias laikyti, 2 — sakramentus teikti, 3 — pa- 
mokslus sakyti, 4 — daiktus ir valgius laiminti — pa- 
šventinti. 2 

Kas gali būt vertu Kunigu? 

Vertu kunigu gali būt tas, kuris yra Dievo pašauktas. 
Kurios katalikų pareigos kunigams ? 

Katalikai privalo savo kunigus 1 — gerbt, mylėt, 2 — ku- 
nigų klausyt, 3 — už kunigus melstis ir 4 — jiems teikt 
būtiną, tinkamą pragyvenimą. 


7. MOTERYSTĖS SAKRAMENTAS. 


Kas įsteigė moterystę? 

Moterystę įsteigė pats Dievas rojuje, o Kristus pakėlė ją 
sakramentu. 

Kas sudaro moterystės esmę? 

Moterystės esmę sudaro vyro ir moters laisva sutartis iš- 
vien gyvent iki mirties visiškai vienas kitam atsiduodant 
tikslu auginti vaikus. 

Kada šita sutartis tampa sakramentu? 

Šita sutartis tampa Moterystės sakramentu tada, kada yra 
teisėtai palaiminta Katalikų Bažnyčios. 

Kurių malonių teikia Moterystės sakramentas? 
Moterystės sakramentas padidina vedusiuose pašvenčią- 
mąją Dievo malonę ir teikia ypatingos sakramentinės ma- 
lonės moterystės uždaviniams atlikti. 

Kokia turi būt moterystė? 

Moterystė turi būt viena, nesuardoma, tikra ir teisėta. 
Kada Moterystė bus viena ir nesuardoma? 

Moterystė bus viena ir nesuardoma tada, kada vedusieji 
ištikimai išgyvena vienas su viena, nepasimetant iki 
mirties. į 
Kada Moterystė bus tikra ir teisėta? 

Moterystė bus tikra ir teisėta, kai bus į ją sueita be kliū- 
čių ir savojo klebono prie dviejų liudininkų palaiminta. 
Kurios yra vedusių pareigos? 

Vedusieji turi vienas kitą gerbt ir mylėt, turi būt vienas 
antram iki mirties ištikimi, žodžiu ir gėru pavyzdžiu, 
auklėt savo vaikus ir padėt vienas kitam bendrame gyve- 
nime. 

Ko turi paisyt stodami į moterystę? 

Stodami į moterystę turi 1 — gerai apsigalvot, ar galės 
taikiai tarp savęs sugyvent, ar turės iš ko prasimaityt; 
2 — apvalyt sielą nuo nudėmių per Išpažintį, priimt Komu- 
niją ir melst Dievo malonių. 


SAKRAMENTALIJOS. 


Kas yra Sakramentalijos? 

Sakramentalijos, tai Bažnyčios įstatytieji regimi šventi 
ženklai gauti iš Dievo sielai ar kūnui dvasinių ar laikinų 
malonių bei dovanų. 

Kurių malonių galime gauti per Sakramentalijas? 

Per Sakramentalijas galime gaut laikinos bausmės dova- 
nojimą, mažų nuodėmių atleidimą, nuo nelaimių ir nuodė- 
mių apgynimą. 

Kokiu ženklu paprastai teikiamos Sakramentalijos ? 
Sakramentalijos - paprastai teikiamos šventu kryžiaus 
ženklu. 

Kaip mes turime vartot pašvestus daiktus? 

Pašvestus daiktus turime brangint ir juos vartot su gyvu 
tikėjimu, pamaldumu ir Dievo meile. 

